type: legislation

text:
 |
 52013PC0173
 Priekšlikums EIROPAS PARLAMENTA UN PADOMES REGULA par Eiropas Savienības Aģentūru tiesībaizsardzības sadarbībai un apmācībai (Eiropolu), un ar kuru atceļ Lēmumu 2009/371/TI un Lēmumu 2005/681/TI /* COM/2013/0173 final - 2013/0091 (COD) */
 PASKAIDROJUMA
 RAKSTS
 1. PRIEKŠLIKUMA KONTEKSTS
 Eiropas Policijas birojs (Eiropols) tika
 izveidots kā starpvaldību struktūra, ko reglamentēja starp
 dalībvalstīm noslēgta konvencija, kura stājās
 spēkā 1999. gadā. Ar Padomes 2009. gadā
 pieņemtu lēmumu Eiropols kļuva par ES aģentūru, ko
 finansē no ES budžeta.
 Eiropola uzdevums ir sniegt atbalstu valstu
 tiesībaizsardzības dienestu darbībai un to savstarpējai
 sadarbībai, lai novērstu smagus noziegumus un terorismu un
 cīnītos pret tiem. Eiropols veicina informācijas apmaiņu
 starp dalībvalstu tiesībaizsardzības iestādēm un veic
 noziedzības analīzi, lai palīdzētu valstu policijas
 spēkiem veikt pārrobežu izmeklēšanu.
 Līguma par Eiropas Savienības
 darbību 88. pantā paredzēts, ka Eiropolu pārvalda ar
 regulu, kuru pieņem ar parasto likumdošanas procedūru. Tajā
 arī prasīts, lai likumdevēji noteiktu kārtību Eiropola
 darbību pārraudzībai, ko Eiropas Parlaments veic kopā ar
 valstu parlamentiem.
 Eiropas Policijas akadēmiju (CEPOL)
 kā ES aģentūru izveidoja 2005. gadā, un tā ir
 atbildīga par darbībām saistībā ar
 tiesībaizsardzības amatpersonu apmācību. Tās
 mērķis ir veicināt sadarbību starp valstu policijas
 spēkiem, rīkojot kursus, kam piemīt policijas darbības
 Eiropas dimensija. Tā nosaka kopējas mācību programmas par
 konkrētām tēmām, izplata attiecīgus
 pētniecības rezultātus un labāko praksi, koordinē
 augstāko policijas amatpersonu un mācībspēku apmaiņas
 programmu un var darboties kā partnere ES dotācijās
 konkrētiem projektiem.
 Eiropadome „Stokholmas programmā –
 atvērta un droša Eiropa tās pilsoņu un viņu
 aizsardzības labā”[1]
 aicināja Eiropolu kļūt par „centru informācijas
 apmaiņai starp dalībvalstu tiesībaizsardzības
 iestādēm, pakalpojumu sniedzēju un platformu, ko var izmantot
 tiesībaizsardzības dienesti,” un prasīja izveidot Eiropas
 apmācības shēmas un apmaiņas programmas visu attiecīgo
 tiesībaizsardzības profesiju pārstāvjiem valstu un ES
 līmenī, paredzot CEPOL būtisku lomu Eiropas dimensijas
 nodrošināšanā.
 Paziņojumā „ES iekšējās
 drošības stratēģija darbībā – pieci soļi
 pretim drošākai Eiropai”[2]
 Komisija noteica galvenos uzdevumus, principus un pamatnostādnes
 rīcībai saistībā ar drošības jautājumiem ES
 iekšienē un ierosināja vairākas darbības, iesaistot
 Eiropolu un CEPOL, lai pievērstos riskiem, kurus drošībai rada
 smagā noziedzība un terorisms.
 Pēdējo desmit gadu laikā ES ir
 pieredzējusi smagās un organizētās noziedzības
 pieaugumu, kā arī noziegumu veidu dažādošanos.[3] Eiropola ES Smagās un
 organizētās noziedzības 2013. gada draudu
 novērtējumā (SOCTA 2013) konstatēts, ka „smagā
 un organizētā noziedzība kļūst par arvien
 dinamiskāku un kompleksāku parādību un joprojām rada
 būtiskus draudus ES drošībai un labklājībai.”[4] Pētījumā
 arī norādīts, ka „arī globalizācijas ietekme uz
 sabiedrību un uzņēmējdarbību ir veicinājusi
 būtisku jaunu noziedzīgas darbības veidu rašanos, noziedznieku
 tīkliem izmantojot tiesiskā regulējuma nepilnības,
 darbojoties internetā un izmantojot ekonomiskās krīzes
 izraisītus apstākļus, lai, īpaši neriskējot, gūtu
 ieņēmumus no noziedzīgām darbībām.”[5] Internets tiek izmantots, lai
 organizētu un veiktu noziedzīgas darbības, un tas kalpo par
 saziņas līdzekli un vietu darījumu veikšanai, vervēšanai un
 finanšu pakalpojumiem. Turklāt tas veicina jaunus kibernoziedzības
 veidus, krāpšanos ar maksājumu kartēm, kā arī
 materiālu izplatīšanu, kuros redzama seksuālā
 vardarbība pret bērniem[6].
 Tādējādi smagie noziegumi
 nodara arvien lielāku kaitējumu cietušajiem, rada lielus
 zaudējumus ekonomikai un grauj drošības sajūtu, bez kuras
 cilvēki nevar efektīvi īstenot savas brīvības un
 individuālās tiesības. Tādi noziegumi kā cilvēku
 tirdzniecība[7],
 nelikumīga narkotiku tirdzniecība[8]
 un šaujamieroču tirdzniecība[9],
 finanšu noziegumi, piemēram, korupcija[10],
 krāpšana[11]
 un nelikumīgi iegūtu līdzekļu legalizēšana[12] un kibernoziedzība[13] ne vien apdraud Eiropas
 iedzīvotāju personīgo un ekonomisko drošību, bet arī
 rada milzīgus ieņēmumus no noziedzīgām
 darbībām, kas stiprina noziedznieku tīklu varenību un
 atņem publiskajām iestādēm tik nepieciešamos
 ieņēmumus. Būtiskus draudus ES drošībai aizvien rada
 terorisms, jo Eiropas valstu sabiedrības joprojām ir pakļautas
 teroristu uzbrukumu draudiem[14].
 Noziedzība ir viens no pieciem
 galvenajiem faktoriem, kas satrauc ES pilsoņus.[15] Atbildēs uz
 jautājumu, uz kurām jomām ES iestādēm būtu
 jāliek lielāks uzsvars, cīņa pret noziedzību tiek
 minēta ceturtajā vietā.[16]
 Nesen veiktā apsekojumā vairums ES interneta lietotāju pauda
 lielas bažas par kiberdrošību un kibernoziedzību.[17]
 To ņemot vērā, ir nepieciešamas
 ES aģentūras, kas efektīvi sniegtu atbalstu sadarbībai,
 informācijas apmaiņai un apmācībai
 tiesībaizsardzības jomā.
 Vienotajā pieejā par ES
 decentralizētajām aģentūrām, kuru 2012. gada
 jūlijā apstiprināja Eiropas Parlaments, Padome un Komisija[18], ir izklāstīti
 principi tādu aģentūru kā Eiropols un CEPOL pārvaldības
 kārtībai. Vienotajā pieejā arī norādīts, ka
 “aģentūru apvienošana būtu jāapsver gadījumos, kad to
 attiecīgie pienākumi pārklājas, kad varētu apvienot
 sinerģijas vai kad aģentūras būtu daudz
 efektīvākas, ja tās iekļautu lielākā
 struktūrā”.
 Apvienojot Eiropolu un CEPOL
 vienotā aģentūrā, kas atrastos pašreizējā
 Eiropola galvenajā mītnē Hāgā, tiktu panākta
 būtiska sinerģija un efektivitāte. Apvienojot Eiropola policijas
 operatīvās sadarbības zinātību ar CEPOL
 speciālajām zināšanām apmācības un
 izglītības jomā, tiktu stiprinātas saites un panākta
 sinerģija starp abām jomām. Kontakti starp operatīvajiem un
 apmācības darbiniekiem, kas strādātu vienotā
 aģentūrā, palīdzētu konstatēt apmācības
 vajadzības, tādējādi vairojot ES apmācības
 būtiskumu un labāk koncentrētos uz galvenajiem aspektiem, no
 kā iegūtu ES policijas sadarbība kopumā. Tiktu
 novērsta atbalsta funkciju dublēšanās, un gūtos
 ietaupījumus varētu pārvietot uz citām pozīcijām
 un ieguldīt galvenajās operatīvajās un apmācības
 funkcijās. Tas ir īpaši svarīgi ekonomikas kontekstā,
 ņemot vērā to, ka valstu un ES resursi ir ierobežoti un resursi
 ES tiesībaizsardzības apmācības stiprināšanai
 citādi varētu nebūt pieejami.
 Tādēļ šajā regulas
 priekšlikumā ir sniegts tiesiskais regulējums jaunam Eiropolam, kas
 būtu tiesību un saistību pārņēmējs un
 aizstātu Eiropolu, kas izveidots ar Padomes 2009. gada 6. aprīļa
 Lēmumu 2009/371/TI, ar ko izveido Eiropas Policijas biroju (Eiropolu), un CEPOL,
 kas izveidota ar Padomes Lēmumu 2005/681/TI, ar ko izveido Eiropas Policijas
 akadēmiju (CEPOL).
 Priekšlikums atbilst Lisabonas Līguma
 prasībām, Stokholmas programmā paredzētajam, dokumentā
 “ES Iekšējās drošības stratēģija darbībā”
 izvirzītajām prioritātēm un Vienotajai pieejai par ES
 decentralizētajām aģentūrām.
 2. APSPRIEŠANĀS AR
 IEINTERESĒTAJĀM PERSONĀM UN IETEKMES NOVĒRTĒJUMU
 REZULTĀTI
 Dialogi par Eiropola, CEPOL un ES
 tiesībaizsardzības apmācības reformas sagatavošanu notika 2010.
 un 2011. gadā starp Komisiju un Eiropas Parlamenta, Eiropas
 Savienības Padomes un Eiropola valdes un CEPOL valdes
 pārstāvjiem, kā arī valstu parlamentu
 pārstāvjiem.
 Saskaņā ar savu „labāka
 regulējuma” politiku Komisija veica divus politikas alternatīvu
 ietekmes novērtējumus attiecībā uz Eiropolu un CEPOL.[19]
 Ietekmes novērtējums par Eiropolu
 balstījās uz diviem politikas mērķiem – vairot
 dalībvalstu informācijas sniegšanu Eiropolam un izveidot datu
 apstrādes vidi, kas ļauj Eiropolam pilnībā sniegt
 palīdzību dalībvalstīm smagās noziedzības un
 terorisma novēršanā un apkarošanā. Attiecībā uz pirmo
 minēto mērķi tika novērtēti divi politikas
 risinājumi – i) precizēt dalībvalstu juridisko pienākumu
 sniegt Eiropolam datus, paredzot katrai dalībvalstij atsevišķi
 stimulus un ziņošanas mehānismu par sniegumu, un ii) sniegt Eiropolam
 piekļuvi attiecīgajām valstu tiesībaizsardzības
 datubāzēm uz „trāpījums ir”/ „trāpījuma nav”
 pamata. Attiecībā uz politikas mērķi saistībā ar
 datu apstrādes vidi tika vērtēti divi politikas risinājumi:
 i) abu esošo analīzes darba datņu apvienošana vienā un ii) jauna
 apstrādes vide, izveidojot procesuālos aizsardzības
 pasākumus, lai īstenotu datu aizsardzības principus, īpašu
 uzsvaru liekot uz integrētu privātuma aizsardzību.
 Ietekmes novērtējums par CEPOL
 tika balstīts uz diviem politikas mērķiem – i) nodrošināt
 kvalitatīvāku, apvienotāku un saskanīgāku
 apmācību plašākam tiesībaizsardzības amatpersonu lokam
 pārrobežu jautājumos un ii) izveidot satvaru, lai to sasniegtu
 saskaņā ar Vienoto pieeju par ES decentralizētajām
 aģentūrām. Tā kā Komisija iesniedz
 Tiesībaizsardzība apmācības shēmu, kuras
 īstenošanai būs nepieciešami papildu resursi, Komisija izskatīja
 dažādus risinājumus, tostarp CEPOL kā atsevišķas
 aģentūras stiprināšanu un racionalizēšanu un CEPOL
 un Eiropola funkciju pilnīgu vai daļēju apvienošanu jaunā
 Eiropola aģentūrā.
 Atbilstīgi Komisijas izveidotajai
 metodoloģijai katrs politikas risinājums tika novērtēts ar
 starpdienestu vadības grupas palīdzību, ņemot
 vērā tā ietekmi uz drošību, izmaksām (tostarp uz ES
 iestāžu budžetu) un uz pamattiesībām.
 Kopējās ietekmes
 novērtējuma rezultātā tika izstrādāts
 vēlamais politikas risinājums, kas ir iekļauts šajā
 priekšlikumā. Saskaņā ar novērtējumu tā
 īstenošanas rezultātā tiktu palielināta Eiropola efektivitāte,
 tam darbojoties kā aģentūrai, kas sniedz visaptverošu atbalstu
 tiesībaizsardzības amatpersonām Eiropas Savienībā.
 3. PRIEKŠLIKUMA JURIDISKIE ASPEKTI
 Priekšlikuma juridiskais pamats ir Līguma
 par Eiropas Savienības darbību 88. pants un 87. panta 2. punkta
 b) apakšpunkts.
 Tiesību akta priekšlikuma
 mērķis un saturs
 Šā priekšlikuma mērķi ir
 šādi.
 ·
 Pielāgot Eiropolu Lisabonas līguma
 prasībām, izveidojot Eiropola tiesisko regulējumu regulas
 veidā un ieviešot mehānismu Eiropola darbību kontrolei, kuru
 veic Eiropas Parlaments kopā ar valstu parlamentiem. Šādi tiktu
 veicināta Eiropola demokrātiskā leģitimitāte un
 atbildība Eiropas pilsoņu priekšā.
 ·
 Pildīt Stokholmas programmas mērķus,
 padarot Eiropolu par „centru informācijas apmaiņai starp
 dalībvalstu tiesībaizsardzības iestādēm” un izveidojot
 Eiropas apmācības shēmas un apmaiņas programmas visiem
 attiecīgiem tiesībaizsardzības profesiju pārstāvjiem
 valsts un ES līmenī.
 ·
 Piešķirt Eiropolam jaunus pienākumus, lai
 tas varētu sniegt visaptverošāku atbalstu
 tiesībaizsardzības iestādēm dalībvalstīs. Tostarp
 Eiropols pārņemtu pašreizējos CEPOL uzdevumus
 tiesībaizsardzības amatpersonu apmācības un
 Tiesībaizsardzības apmācības shēmas izstrādes
 jomā. Tas ietver arī iespēju, ka Eiropolā būtu
 izvietoti ES specializētās zinātības centri dažu
 noziedzības veidu apkarošanai, uz kuriem attiecas Eiropola
 mērķi, īpaši Eiropas Kibernoziedzības centrs.
 ·
 Nodrošināt Eiropolam stingru datu
 aizsardzības režīmu, īpaši, lai nodrošinātu, ka Eiropola
 datu aizsardzības uzraudzītājs ir pilnīgi neatkarīgs,
 var darboties efektīvi un viņam ir pietiekamas iejaukšanās
 pilnvaras.
 ·
 Uzlabot Eiropola pārvaldību, cenšoties
 uzlabot efektivitāti un pielāgojot Eiropolu principiem, kas noteikti
 Vienotajā pieejā par ES decentralizētajām
 aģentūrām.
 Minētos mērķus ar priekšlikumu
 sasniedz šādā veidā.
 1. Eiropola pielāgošana Lisabonas
 līguma prasībām, palielinot tā pārskatatbildību
 Regula nodrošina, ka Eiropola darbības
 pārrauga ES pilsoņu demokrātiski ievēlēti
 pārstāvji. Ierosinātie noteikumi atbilst Komisijas 2010. gada
 Paziņojumam par procedūrām Eiropola darbību
 pārraudzībai, kuru veic Eiropas Parlaments kopā ar valstu
 parlamentiem.[20]
 Konkrēti, Eiropas Parlaments un valstu
 parlamenti
 ·
 katru gadu saņem informāciju ar gada
 darbības pārskatu un galīgo pārskatu starpniecību;
 ·
 informācijas nolūkos saņem draudu
 novērtējumus, stratēģiskās analīzes un vispārējos
 ziņojumus par stāvokli saistībā ar Eiropola
 mērķiem, kā arī Eiropola pasūtīto
 pētījumu un novērtējumu rezultātus un sadarbības
 vienošanās ar trešo valstu iestādēm, lai īstenotu
 starptautiskos nolīgumus, kurus Eiropas Savienība noslēgusi ar
 attiecīgo trešo valsti;
 ·
 informācijas nolūkos saņem daudzgadu
 un gada darba programmas, kad tās tiek pieņemtas;
 ·
 saņem ziņojumus par informācijas
 apjomu un kvalitāti, kuru Eiropolam sniegusi katra dalībvalsts, un
 par to valsts vienību sniegumu;
 ·
 var apspriest ar izpilddirektoru un valdes
 priekšsēdētāju jautājumus par to, kā Eiropols ņem
 vērā pienākumu ievērot diskrētumu un
 konfidencialitāti.
 Turklāt Eiropas Parlaments
 ·
 pilda savu budžeta iestādes pienākumu,
 konkrēti, saņem tāmi, saņem budžeta un finanšu
 pārvaldības ziņojumu par attiecīgo finanšu gadu, var
 lūgt jebkādu informāciju, kas nepieciešama budžeta izpildes
 apstiprinājuma procedūrai, un sniedz izpilddirektoram
 apstiprinājumu par budžeta izpildi;
 ·
 ir iestāde, ar kuru apspriežas par Eiropola
 daudzgadu darba programmu;
 ·
 saņem informāciju par Eiropola gada darba
 programmu;
 ·
 var aicināt valdes izraudzīto
 kandidātu uz Eiropola izpilddirektora vai izpilddirektora vietnieka amatu
 uz uzklausīšanu parlamenta kompetentajā komitejā;
 ·
 var aicināt izpilddirektoru atbildēt uz
 tā jautājumiem par savu sniegumu.
 Lai Eiropas Parlaments varētu
 īstenot pārraudzību, bet vienlaikus tiktu garantēta
 operatīvās informācijas konfidencialitāte, Eiropolam un
 Eiropas Parlamentam nepieciešams noslēgt darba vienošanos par piekļuvi
 Eiropas Savienības klasificētajai informācijai un
 sensitīvai neklasificētai informācijai, kuru apstrādā
 Eiropols vai ar tā starpniecību.
 2. Eiropols kā centrs
 informācijas apmaiņai starp dalībvalstu
 tiesībaizsardzības iestādēm
 Lai uzlabotu Eiropola izlūkdatu ainu
 tā, lai tas varētu sniegt labāku atbalstu dalībvalstīm
 un labāku informāciju, uz ko balstīt ES politikas izstrādi,
 priekšlikuma mērķis ir stiprināt dalībvalstu veikto
 informācijas sniegšanu Eiropolam. Tas tiek panākts, stiprinot
 dalībvalstu pienākumu sniegt Eiropolam attiecīgos datus. Tiek
 piedāvāts stimuls, paplašinot tiesībaizsardzības dienestu
 iespējas saņemt finansiālu atbalstu pārrobežu
 izmeklēšanai jomās, izņemot euro viltošanu. Tiek ieviests ziņošanas
 mehānisms, lai uzraudzītu, kā dalībvalstis sniedz Eiropolam
 datus.
 Lai Eiropols varētu labāk veidot
 saiknes starp datiem, kas jau ir tā rīcībā, un
 attiecīgi tos analizēt, ir pārprojektēta
 aģentūras apstrādes arhitektūra. Tajā vairs netiek
 iepriekš definētas datubāzes vai sistēmas, bet gan pieņemta
 privātuma integrētas aizsardzības pieeja un pilnīga
 pārredzamība attiecībā uz Eiropola datu aizsardzības
 inspektoru un Eiropas Datu aizsardzības uzraudzītāju (EDAU).
 Augsti datu aizsardzības un datu drošības standarti tiek sasniegti,
 izmantojot procesuālos aizsardzības pasākumus, kurus
 piemēro visai konkrēta veida informācijai. Regulā tiek
 sīki noteikti datu apstrādes darbību nolūki
 (šķērspārbaude, stratēģiskā analīze vai cita
 vispārīga rakstura operatīvā analīze konkrētos
 gadījumos), informācijas avoti un kas var piekļūt datiem.
 Tajā tiek arī uzskaitītas personas datu kategorijas un datu
 subjektu kategorijas, kuru datus var vākt katrai konkrētai
 informācijas apstrādes darbībai. Tādējādi
 Eiropols varētu pielāgot savu IT arhitektūru turpmākiem ES
 tiesībaizsardzības iestāžu uzdevumiem un vajadzībām.
 Kad tā būtu gatava, Eiropols varētu sasaistīt un
 analizēt attiecīgos datus, samazināt kavējumus
 tendenču un rīcības modeļu apzināšanā un samazināt
 datu vairākkārtīgu glabāšanu. Vienlaikus tiktu
 garantēti augsti datu aizsardzības standarti. Minēto standartu
 ievērošanu uzraudzītu Eiropas Datu aizsardzības
 uzraudzītājs.
 Tādējādi Eiropola
 analītiķi iegūtu plašāku smagās noziedzības un
 terorisma ainu ES. Viņi spētu ātri noteikt tendences un
 rīcības modeļus visām noziedzības izpausmēm un
 izstrādāt visaptverošākus un atbilstīgākus
 izlūkdatu ziņojumus, lai sniegtu atbalstu dalībvalstu
 tiesībaizsardzības iestādēm.
 3. Jauni pienākumi –
 apmācība un ES centru veidošana, lai cīnītos pret
 konkrētiem noziegumiem
 Lai panāktu sinerģiju
 saistībā ar ES atbalstu policijas darbībai un pilnībā
 varētu īstenot ES Tiesībaizsardzības apmācības
 shēmu, kas tiek ierosināta līdztekus šai regulai,[21] Eiropols pārņems un
 izvērsīs tālāk uzdevumus, ko iepriekš veica CEPOL.
 Ciešāka saikne starp apmācību un operatīvo darbu
 nodrošinās tiesībaizsardzības amatpersonu
 mērķtiecīgāku un atbilstīgāku apmācību.
 Eiropols ar jauna departamenta – tā
 dēvētās Eiropola akadēmijas – starpniecību
 uzņemsies atbildību par tiesībaizsardzības amatpersonu
 apmācības atbalstīšanu, izstrādi, sniegšanu un
 koordinēšanu stratēģiskā līmenī un nevis
 vienīgi attiecībā uz augstākajām policijas
 amatpersonām (kā tas ir saskaņā ar pašreizējo CEPOL
 lēmumu). Ar šiem pasākumiem pievērsīsies
 vajadzībām pēc informētības un zināšanām par
 starptautiskiem un Savienības instrumentiem, pamudinājumam uz
 pārrobežu sadarbību, specializētām zināšanām
 konkrētās noziedzības vai policijas darbības
 tematiskajās jomās un sagatavošanās pasākumiem dalībai
 ES civilās policijas misijās trešās valstīs. Tā
 būs atbildīga par izglītības līdzekļu
 izstrādi un izvērtēšanu saistībā ar
 vajadzībām, kas noteiktas regulāros apmācības
 vajadzību novērtējumos. Tā sniegs ieguldījumu
 pētniecībā un attiecīgos gadījumos centīsies
 veicināt un veidot partnerības ar Savienības
 struktūrām un privātām akadēmiskām
 iestādēm.
 Valdes sastāvs, funkcijas un
 procedūras atspoguļo Eiropola jaunos uzdevumus saistībā ar
 tiesībaizsardzības apmācību, kā arī labāko
 praksi, kas izklāstīta Vienotajā pieejā par ES
 decentralizētajām aģentūrām.
 Valdei padomus sniegs zinātniska
 komiteja, lai nodrošinātu Eiropola apmācības pasākumu
 zinātnisko kvalitāti un sniegtu ievirzi šajā sakarā.
 Lai stiprinātu ES spējas
 stāties pretī konkrētām noziedzības izpausmēm,
 kam īpaši nepieciešama kopīga rīcība, Eiropolam tiek dota
 iespēja veidot centrus cīņai pret konkrētiem
 noziedzības veidiem, piemēram Eiropas Kibernoziedzības centru.
 Šādi ES centri, kuros tiktu apvienotas
 dažādas pieejas cīņai pret konkrētu noziedzības veidu,
 dotu pievienoto vērtību dalībvalstu pasākumiem.
 Piemēram, tie varētu kalpot par informācijas koordinācijas
 punktiem, apkopot vienviet speciālās zināšanas dalībvalstu
 spēju veidošanas atbalstam, sniegt atbalstu dalībvalstu
 izmeklēšanām vai kļūt par Eiropas izmeklētāju
 kopsaucēju visos tiesībaizsardzības aspektos konkrētā jomā.
 4. Stingrs datu aizsardzības
 režīms
 Priekšlikumā tiek stiprināts
 Eiropola darbībām piemērojamais datu aizsardzības
 režīms. Jo īpaši tiek veikti šādi pasākumi:
 ·
 Esošais autonomais Eiropola datu aizsardzības
 režīms tiek vēl vairāk stiprināts, lielā
 mērā balstoties uz principiem, kas ir pamatā Regulai (EK)
 Nr. 45/2001 par fizisku personu aizsardzību attiecībā uz
 personas datu apstrādi Kopienas iestādēs un struktūrās
 un par šādu datu brīvu apriti.[22]
 Tā kā Līgumam pievienotajā 21. deklarācijā
 ir atzīts, ka personas datu apstrādei tiesībaizsardzības
 kontekstā piemīt īpašas iezīmes, Eiropola datu
 aizsardzības noteikumi ir saskaņoti arī ar citiem datu
 aizsardzības instrumentiem, kas ir piemērojami policijas un tiesu
 iestāžu sadarbības jomā. Minētie instrumenti ir īpaši
 Konvencija Nr. 108[23]
 un Eiropas Padomes ieteikums Nr. R(87)[24]
 un Padomes Pamatlēmums 2008/977 par tādu personas datu
 aizsardzību, ko apstrādā, policijas un tiesu iestādēm
 sadarbojoties krimināllietās[25].
 Tas nodrošinās personu augsta līmeņa aizsardzību
 attiecībā uz personas datu aizsardzību, vienlaikus ņemot
 vērā tiesībaizsardzības īpašās iezīmes.
 ·
 Dalībvalstu piekļuve Eiropola
 turētiem personas datiem saistībā ar operatīvo analīzi
 tiek paredzēta kā netieša piekļuve, pamatojoties uz
 „trāpījums ir”/ „trāpījuma nav” sistēmu.
 Automatizētā salīdzināšanā tiek iegūts
 anonīms „trāpījums”, ja pieprasītājas dalībvalsts
 turētie dati atbilst Eiropola turētajiem datiem. Saistītie personas
 vai lietas dati tiek sniegti vienīgi, atbildot uz atsevišķu pēc
 tam iesniegtu pieprasījumu.
 ·
 Cietušo, liecinieku, personu, kuras nav
 aizdomās turētās personas, un nepilngadīgo personas datu
 apstrāde ir aizliegta, ja vien tā nav absolūti nepieciešama. Šis
 ierobežojums attiecas arī uz datiem, kas atklāj rasi vai etnisko
 izcelsmi, politiskos uzskatus, reliģiju vai pārliecību,
 piederību arodbiedrībām, kā arī datus, kas attiecas uz
 veselību vai seksuālo dzīvi (sensitīviem personas datiem).
 Turklāt sensitīvus personas datus var apstrādāt
 vienīgi tad, ja tie papildina citus personas datus, kurus jau
 apstrādā Eiropols. Eiropolam ir pienākums ik pēc sešiem
 mēnešiem sniegt EDAU pārskatu par visiem sensitīvajiem personas
 datiem. Visbeidzot, nevienu lēmumu, kas rada tiesiskas sekas
 attiecībā uz datu subjektu, nevar pieņemt, vienīgi
 pamatojoties uz sensitīvo personas datu automatizētu apstrādi,
 ja vien šāds lēmums nav atļauts saskaņā ar ES vai
 valsts tiesību aktiem vai to nav atļāvis EDAU.
 ·
 Lai vairotu pārredzamību, tiek
 stiprinātas personu tiesības piekļūt Eiropola turētiem
 personas datiem. Regulā ir uzskaitīta informācija, kas Eiropolam
 jāsniedz personai, kura pieprasa piekļuvi saviem datiem.
 ·
 Priekšlikumā ir ietverti precīzi
 noteikumi par atbildības sadali datu aizsardzības jautājumos,
 īpaši, tajā tiek noteikts, ka Eiropols ir atbildīgs par
 regulāru jautājuma pārskatīšanu par to, vai joprojām
 ir nepieciešams glabāt personas datus.
 ·
 Reģistrēšanas un dokumentēšanas
 pienākums tiek paplašināts, attiecinot to ne vien uz piekļuvi,
 bet arī uz plašāku datu apstrādes darbību kopumu – datu
 vākšanu, pārveidošanu, piekļuvi tiem, datu izpaušanu,
 kombinēšanu un dzēšanu. Lai panāktu labāku kontroli
 pār datu izmantošanu un skaidrību par to, kas tos ir
 apstrādājis, regulā tiek aizliegts veikt izmaiņas
 reģistros.
 ·
 Ikviena persona var iesniegt Eiropolam prasību
 kompensēt nelikumīgu datu apstrādi vai darbību, kas nav
 saderīga ar šīs regulas noteikumiem. Šādā
 gadījumā Eiropolam un dalībvalstij, kurā kaitējums
 noticis, ir solidāra atbildība (Eiropolam, pamatojoties uz
 Līguma 340. pantu, bet dalībvalstij – pamatojoties uz valsts
 tiesību aktiem).
 ·
 Tiek stiprināta Eiropola neatkarīgās
 datu aizsardzības uzraudzības iestādes loma. Eiropas Datu
 aizsardzības uzraudzītājs būs kompetents uzraudzīt
 Eiropola veikto personas datu apstrādi. Tas nodrošina pilnīgu
 atbilstību neatkarības kritērijiem, kas noteikti Tiesas
 judikatūrā, un, ņemot vērā EDAU izpildes pilnvaras,
 datu aizsardzības uzraudzības efektivitāti.
 ·
 Attiecīgās dalībvalsts veiktas
 personas datu ievadīšanas, izgūšanas un jebkādas
 paziņošanas Eiropolam uzraudzības kompetence tomēr joprojām
 ir valstu datu aizsardzības iestādēm. Turklāt tām
 joprojām ir pienākums izskatīt, vai šāda datu
 ievadīšana, izgūšana vai paziņošana pārkāpj datu
 subjekta tiesības.
 ·
 Regulā tiek ieviesti „kopīgas
 uzraudzības” elementi attiecībā uz datiem, kuri tiek nosūtīti
 Eiropolam un kurus tas apstrādā. Konkrētos jautājumos,
 kuros nepieciešama valsts iesaiste, un lai nodrošinātu šīs regulas
 saskanīgu piemērošanu visā Eiropas Savienībā, Eiropas
 Datu aizsardzības uzraudzītājam un valsts uzraudzības
 iestādēm, katram darbojoties savas kompetences robežās,
 būtu savā starpā jāsadarbojas.
 5. Uzlabota pārvaldība
 Ar priekšlikumu tiek uzlabota Eiropola
 pārvaldība, cenšoties uzlabot efektivitāti, vienkāršot
 procedūras, īpaši attiecībā uz valdi un izpilddirektoru, un
 pielāgot Eiropolu principiem, kas noteikti Vienotajā pieejā par
 ES decentralizētajām aģentūrām.
 Lai efektīvi kontrolētu Eiropola
 darbību, Komisija un dalībvalstis ir pārstāvētas
 tā valdē. Lai atspoguļotu jaunās Aģentūras
 divējādās pilnvaras – operatīvo atbalstu un
 tiesībaizsardzības apmācību –, valdes pilntiesīgos
 locekļus ieceļ, pamatojoties uz viņu zināšanām par
 sadarbību tiesībaizsardzības jomā, bet
 aizstājējus ieceļ, pamatojoties uz viņu zināšanām
 tiesībaizsardzības amatpersonu apmācības jomā. Kad
 tiks apspriesta apmācība vai pieņemti lēmumi tās
 sakarā, aizstājēji darbosies kā pilntiesīgie
 locekļi. Valdei padomus sniegs zinātniska komiteja
 apmācības tehniskos jautājumos (Apmācības
 zinātniskā komiteja).
 Valdei tiek piešķirtas nepieciešamās
 pilnvaras, īpaši, izstrādāt budžetu, pārbaudīt tā
 izpildi, pieņemt attiecīgus finansiālus noteikumus un
 plānošanas dokumentus, izveidot pārredzamas darba procedūras
 Eiropola izpilddirektora lēmumu pieņemšanai, pieņemt gada
 darbības pārskatu un iecelt izpilddirektoru.
 Lai vienkāršotu lēmumu
 pieņemšanas procesu, valde var arī nolemt izveidot izpildvaldi.
 Šāda maza apmēra izpildvalde, kurā ir Komisijas
 pārstāvis, varētu būt ciešāk iesaistīta Eiropola
 darbību uzraudzībā nolūkā stiprināt
 administratīvās un budžeta pārvaldības uzraudzību,
 īpaši revīzijas jautājumos.
 Lai nodrošinātu Eiropola efektīvu
 ikdienas darbību, tā juridiskais pārstāvis un
 vadītājs ir izpilddirektors. Izpilddirektors savus uzdevumus veic
 pilnīgi neatkarīgi un nodrošina, ka Eiropols pilda šajā
 regulā paredzētos uzdevumus. Izpilddirektors ir īpaši
 atbildīgs par budžeta un plānošanas dokumentu, kurus iesniedz
 lēmuma pieņemšanai valdē un ar kuriem īsteno Eiropola gada
 un daudzgadu darba programmas, un citu plānošanas dokumentu sagatavošanu.
 4. IETEKME UZ BUDŽETU
 Pilnībā apvienojot CEPOL un
 Eiropolu, tiks panākta sinerģija un uzlabota efektivitāte. Tiek
 lēsts, ka laikposmā no 2015. līdz 2020. gadam tiktu
 panākti ietaupījumi 17,2 miljonu euro apmērā un 14 ar
 pilna laika ekvivalentu izteiktu amata vietu apmērā.
 Kaut arī šis priekšlikums balstīsies
 uz minētajiem ietaupījumiem un esošajiem resursiem, Eiropolam
 būs nepieciešami papildu resursi, lai īstenotu jaunos uzdevumus
 saistībā ar tiesībaizsardzības amatpersonu apmācību
 un apstrādātu un analizētu informācijas plūsmu, kura,
 kā sagaidāms, pieaugs, tostarp caur Eiropas Kibernoziedzības
 centru. Eiropas Kibernoziedzības centra darbībai un turpmākai
 attīstībai neapšaubāmi būs visbūtiskākā
 ietekme uz resursiem. Līdztekus šīm
 jaunu resursu vajadzībām CEPOL un Eiropols piedalās arī
 pašreizējā darbinieku skaita samazināšanā par 5 %
 visās ES aģentūrās, kā arī nodod amata vietas
 kopējā skaitā, kuru paredzēts ES aģentūru
 ietvaros pārgrupēt jauniem uzdevumiem un aģentūrām,
 kas ir darbības uzsākšanas stadijā.
 Vēl 12 FTE amata vietas būs
 nepieciešamas, lai īstenotu jaunos uzdevumus saistībā ar
 tiesībaizsardzības amatpersonu apmācību, t.i.,
 darbības, kas nepieciešamas, lai īstenotu Eiropas
 Tiesībaizsardzības apmācības shēmu, kura tiek
 ierosināta līdztekus šai regulai. Cilvēkresursi
 jaunajiem apmācības pasākumiem tiks iegūti, CEPOL
 pievienojot Eiropolam, kā rezultātā tiks ietaupītas 14 amata
 vietas, kas naudas izteiksmē laikposmā no 2015. līdz 2020. gadam
 ļaus ietaupīt 10,1 miljonu euro. Likvidējot
 14 amata vietas, CEPOL būtu jāizpilda prasība par 5 %
 samazināt darbinieku skaitu un nodot amata vietas kopējā
 pārvietošanai paredzētajā skaitā. Turklāt tiek
 lēsts, ka 7,1 miljons euro minētajā laikposmā tiks
 ietaupīts, samazinoties telpu, aprīkojuma un valdes izmaksām. Paredzēts,
 ka aptuveni 40 darbinieku pārcelšana no CEPOL
 pašreizējās mītnes Bremshilā, Apvienotajā
 Karalistē uz Eiropola mītni Hāgā, Nīderlandē
 radīs vienreizējas izmaksas, kas tiek lēstas 30 000 euro
 apmērā. Apvienotā Karaliste ir paziņojusi, ka plāno
 slēgt ēku Bremshilā, tādēļ CEPOL būs
 jāpārvieto jebkurā gadījumā.
 Vēl trīs FTE būs
 nepieciešamas, lai izpildītu prasības apstrādāt vairāk
 informācijas, kuru pamatā būs gaidāmais Eiropolam
 sniegtās informācijas apjoma pieaugums šā priekšlikuma
 rezultātā (kurš apvieno stingrāku pienākumu dalībvalstīm
 sniegt Eiropolam attiecīgus datus, finansiālu atbalstu
 atsevišķām izmeklēšanām un uzraudzības
 ziņojumus). Šos darbiniekus
 pakāpeniski pieņems darbā laikposmā no 2015. gada
 līdz 2017. gadam, kā rezultātā darbinieku izmaksas
 laikposmā no 2015. gada līdz 2020. gadam tiek lēstas 1,8 miljoni
 euro apmērā. Tomēr aptuveni
 divas trešdaļas šo izmaksu tiks kompensētas no ietaupījumiem, ko
 radīs CEPOL pievienošana Eiropolam – divas
 (2) FTE tiks nodrošinātas no 2 amata vietām, kas
 atlikušas no 14 amata vietām, kuras ietaupītas CEPOL
 pievienošanas rezultātā.
 Eiropas Kibernoziedzības centrā
 laikposmā no 2015. līdz 2020. gadam tiks pieņemts
 darbā vēl 41 FTE. Uzdevumi,
 kuriem nepieciešami minētie darbinieki, ir noteikti pievienotajā
 Komisijas dienestu darba dokumentā. Ar
 personālu nesaistītās Eiropas Kibernoziedzības centra
 izmaksas šajā pašā laikposmā tiek lēstas 16,6 miljonu
 euro apmērā. Uz Eiropas
 Kibernoziedzības centru 2013. gadā jau ir norīkoti 44 FTE,
 veicot Eiropola darbinieku iekšēju pārgrupēšanu, un vēl 17 FTE
 Eiropols ir pieprasījis 2014. gada budžeta projekta ietvaros.
 Lai ievērotu prasību samazināt
 darbinieku skaitu par 5 % un nodot amata vietas kopējā
 pārgrupēšanai paredzētajā skaitā, Eiropolā
 papildus jau 2014. gadā likvidētajām 12 FTE
 laikposmā no 2015. gada līdz 2018. gadam
 jālikvidē vēl 34 FTE.
 Visbeidzot, saskaņā ar šo
 priekšlikumu būs nepieciešami papildu resursi Eiropas Datu
 aizsardzības uzraudzītājam, kas tiek lēsti kā
 līdzvērtīgi 1 FTE. Pateicoties
 izmaiņām datu aizsardzības pārraudzības kārtībā,
 Eiropols laikposmā no 2015. līdz 2002. gadam gūs
 ietaupījumus 3 miljonu euro apmērā, jo vairs nebūs
 jāsniedz atbalsts pašreizējai apvienotajai uzraudzības
 iestādei, bet EDAU šajā pašā laikposmā tiks radītas
 papildu izmaksas 1,5 miljonu euro apmērā.
 Tādējādi
 tiesību akta priekšlikuma kopējā ietekme uz budžetu būs 623 miljoni
 euro apvienotajai aģentūrai laikposmā no 2015. līdz 2020. gadam,
 kā arī 1,5 miljoni euro, kas nepieciešami EDAU.[26]
 2013/0091 (COD)
 Priekšlikums
 EIROPAS PARLAMENTA UN PADOMES REGULA
 par Eiropas Savienības
 Aģentūru tiesībaizsardzības sadarbībai un
 apmācībai (Eiropolu), un ar kuru atceļ Lēmumu 2009/371/TI
 un Lēmumu 2005/681/TI
 EIROPAS
 PARLAMENTS UN EIROPAS SAVIENĪBAS PADOME,
 ņemot
 vērā Līgumu par Eiropas Savienības darbību un jo
 īpaši tā 88. pantu un 87. panta 2. punkta
 b) apakšpunktu,
 ņemot
 vērā Eiropas Komisijas priekšlikumu,
 pēc
 leģislatīvā akta projekta nosūtīšanas valstu
 parlamentiem,
 pēc
 apspriešanās ar Eiropas Datu aizsardzības uzraudzītāju,
 saskaņā ar
 parasto likumdošanas procedūru,
 tā kā:
 (1) Eiropolu izveidoja ar
 Lēmumu 2009/371/TI[27]
 kā Savienības vienību, ko finansē no Savienības
 vispārējā budžeta, lai atbalstītu un stiprinātu
 dalībvalstu kompetento iestāžu darbību un to savstarpējo
 sadarbību, novēršot un apkarojot organizēto noziedzību,
 terorismu un citas smagas noziedzības formas, kas skar divas vai
 vairāk dalībvalstis. Ar Lēmumu 2009/371/TI aizstāja
 Konvenciju par Eiropas Policijas biroja izveidi (Eiropola Konvencija), kuras
 pamatā ir K3. pants Līgumā par Eiropas Savienību.[28]
 (2) Līguma 88. pantā
 noteikts, ka Eiropolu pārvalda ar regulu, kuru pieņem
 saskaņā ar parasto likumdošanas procedūru. Tajā arī
 prasīts, lai tiktu noteikta kārtība Eiropola darbību
 pārraudzībai, ko Eiropas Parlaments veic kopā ar valstu
 parlamentiem. Tādēļ nepieciešams aizstāt Lēmumu 2009/371/TI
 ar regulu, kurā paredz noteikumus parlamentārai
 pārraudzībai.
 (3) Eiropas Policijas
 akadēmiju (CEPOL) izveidoja saskaņā ar Lēmumu 2005/681/TI[29], lai veicinātu
 sadarbību starp valstu policijas spēkiem, organizējot un koordinējot
 mācību pasākumus ar policijas darbības Eiropas dimensiju.
 (4) „Stokholmas programma –
 atvērta un droša Eiropa tās pilsoņu un viņu
 aizsardzības labā”[30]
 aicina Eiropolu attīstīties un kļūt par „centru
 informācijas apmaiņai starp dalībvalstu tiesībaizsardzības
 iestādēm, pakalpojumu sniedzēju un platformu, ko var izmantot
 tiesībaizsardzības dienesti”. Pamatojoties uz Eiropola darbības
 novērtējumu, šā mērķa sasniegšanas nolūkā ir
 nepieciešams vēl vairāk stiprināt tā darbības
 efektivitāti. Stokholmas programma arī izvirza mērķi veidot
 patiesu Eiropas tiesībaizsardzības kultūru, izveidojot Eiropas
 apmācības shēmas un apmaiņas programmas visiem
 attiecīgo tiesībaizsardzības profesiju pārstāvjiem
 valsts un Savienības līmenī.
 (5) Noziedznieku un teroristu lielapjoma
 tīkli rada būtiskus draudus Savienības iekšējai
 drošībai un tās pilsoņu drošībai un dzīves
 apstākļiem. Pieejamie draudu novērtējumi liecina, ka
 noziedznieku grupas darbojas arvien vairākās un dažādās
 jomās un pāri robežām. Tādēļ valstu
 tiesībaizsardzības iestādēm nepieciešams ciešāk
 sadarboties ar savām līdziniecēm citās
 dalībvalstīs. Šajā sakarībā nepieciešams
 attiecīgi nodrošināt Eiropolu, lai tas varētu sniegt lielāku
 atbalstu dalībvalstīm noziedzības novēršanā,
 analīzē un izmeklēšanā Savienības mērogā.
 Tas ir apstiprinājies arī Lēmuma 2009/371/TI un Lēmuma 2005/681/TI
 novērtējumos.
 (6) Ņemot vērā
 saistību starp Eiropola un CEPOL uzdevumiem, integrējot un
 racionalizējot minēto aģentūru funkcijas, tiktu
 stiprināta operatīvās darbības efektivitāte,
 apmācības pasākumu būtiskums un policijas Savienības
 mēroga sadarbības efektivitāte.
 (7) Tādēļ
 Lēmums 2009/371/TI un Lēmums 2005/681/TI būtu jāatceļ
 un jāaizstāj ar šo regulu, kurā ir ņemtas vērā
 atziņas, kas gūtas, īstenojot abus lēmumus. Ar šo regulu izveidotajam
 Eiropolam būtu jāaizstāj Eiropols un CEPOL, kas izveidoti
 ar abiem atceltajiem lēmumiem, un būtu jāuzņemas to
 funkcijas.
 (8) Tā kā noziegumi
 bieži tiek pastrādāti pāri iekšējām robežām,
 Eiropolam būtu jāatbalsta un jāstiprina dalībvalstu
 darbības un to sadarbība, novēršot un apkarojot smago
 noziedzību, kas skar divas vai vairāk dalībvalstis. Tā
 kā terorisms rada vienus no būtiskākajiem draudiem
 Savienības drošībai, Eiropolam būtu jāpalīdz
 dalībvalstīm risināt kopīgos uzdevumus šajā
 sakarībā. Eiropolam kā ES tiesībaizsardzības
 aģentūrai būtu arī jāatbalsta un jāstiprina
 darbības un sadarbība, lai stātos pretī tiem
 noziedzības veidiem, kas skar ES intereses. Tam būtu arī
 jāpiedāvā atbalsts, lai novērstu un apkarotu saistītus
 noziedzīgus nodarījumus, kas tiek pastrādāti, lai
 iegūtu līdzekļus, veicinātu, veiktu darbības, kas ir
 Eiropola kompetencē, vai nodrošinātu to nesodāmību.
 (9) Eiropolam būtu
 jānodrošina kvalitatīvāka, saskanīga un konsekventa
 apmācība visu pakāpju tiesībaizsardzības
 amatpersonām skaidri noteiktā sistēmā saskaņā ar
 apzinātajām apmācības vajadzībām.
 (10) Eiropolam vajadzētu
 varēt pieprasīt dalībvalstīm sākt, veikt vai
 koordinēt kriminālizmeklēšanu konkrētās lietās,
 ja pārrobežu sadarbība sniegtu pievienoto vērtību.
 Eiropolam par šādiem pieprasījumiem būtu jāinformē Eurojust.
 (11) Lai vairotu Eiropola kā
 centra informācijas apmaiņai Savienībā efektivitāti,
 noteikumos būtu skaidri jāparedz, ka dalībvalstis sniedz
 Eiropolam datus, kas tam nepieciešami tā mērķu sasniegšanai.
 Īstenojot šādus pienākumus, dalībvalstīm būtu
 jāpievērš īpaša uzmanība tādu datu sniegšanai, kuri ir
 būtiski cīņā pret tādiem noziegumiem, kas
 saskaņā ar attiecīgajiem Savienības politikas instrumentiem
 tiek uzskatīti par stratēģiskām un operatīvām
 prioritātēm. Dalībvalstīm būtu arī
 jāiesniedz Eiropolam kopija no divpusējās vai
 daudzpusējās informācijas apmaiņas ar citām
 dalībvalstīm par noziegumiem, uz ko attiecas Eiropola
 mērķi. Vienlaikus Eiropolam būtu jāpalielina sava
 dalībvalstīm sniegtā atbalsta līmenis, lai veicinātu
 savstarpējo sadarbību un informācijas apmaiņu. Eiropolam
 būtu jāiesniedz gada pārskats visām iestādēm un
 valstu parlamentiem par to, kādā apmērā katra
 dalībvalsts tam sniedz informāciju.
 (12) Lai nodrošinātu
 efektīvu sadarbību starp Eiropolu un dalībvalstīm,
 katrā dalībvalstī būtu jāizveido valsts vienība.
 Tai vajadzētu būt galvenajai sadarbības koordinācijas
 struktūrai starp dalībvalstu tiesībaizsardzības iestādēm
 un Eiropolu. Lai nodrošinātu pastāvīgu un efektīvu
 informācijas apmaiņu starp Eiropolu un valsts vienībām un
 veicinātu to sadarbību, katrai valsts vienībai būtu
 jānorīko uz Eiropolu vismaz viens sadarbības koordinators.
 (13) Īpaši ņemot
 vērā decentralizēto struktūru dažās
 dalībvalstīs un vajadzību dažos gadījumos nodrošināt
 ātru informācijas apmaiņu, Eiropolam būtu jāvar tieši
 sadarboties ar tiesībaizsardzības iestādēm
 dalībvalstīs konkrētu izmeklēšanu ietvaros,
 pastāvīgi informējot attiecīgās Eiropola valsts
 vienības.
 (14) Lai nodrošinātu, ka
 Savienības līmeņa tiesībaizsardzības apmācība
 ir kvalitatīva, saskanīga un konsekventa, Eiropolam būtu
 jārīkojas saskaņā ar Savienības
 tiesībaizsardzības apmācības politiku. Savienības
 līmeņa apmācībai vajadzētu būt pieejamai visu
 pakāpju tiesībaizsardzības amatpersonām. Eiropolam
 būtu jānodrošina, ka apmācība tiek izvērtēta un
 ka apmācības vajadzību novērtējumu secinājumus
 iekļauj plānošanā, lai novērstu pārklāšanos.
 Eiropolam būtu jāveicina Savienības līmenī
 sniegtās apmācības atzīšana dalībvalstīs.
 (15) Nepieciešams arī uzlabot
 Eiropola pārvaldību, cenšoties uzlabot efektivitāti un
 vienkāršot procedūras.
 (16) Lai efektīvi
 kontrolētu Eiropola darbību, Komisijai un dalībvalstīm
 vajadzētu būt pārstāvētām tā valdē. Lai
 atspoguļotu jaunās aģentūras divējādās
 pilnvaras – operatīvo atbalstu un tiesībaizsardzības
 apmācību –, valdes pilntiesīgie locekļi būtu
 jāieceļ, pamatojoties uz viņu zināšanām par
 sadarbību tiesībaizsardzības jomā, bet aizstājēji
 būtu jāieceļ, pamatojoties uz viņu zināšanām par
 valsts politiku tiesībaizsardzības amatpersonu apmācības jomā.
 Aizstājējiem būtu jādarbojas kā pilntiesīgiem
 locekļiem pilntiesīgā locekļa prombūtnē un visos
 gadījumos, kad tiek apspriesta apmācība vai pieņemti
 lēmumi saistībā ar to. Valdei padomus būtu jāsniedz
 zinātniskai komitejai apmācības tehniskos jautājumos.
 (17) Valdei būtu
 jāpiešķir nepieciešamās pilnvaras, īpaši,
 izstrādāt budžetu, pārbaudīt tā izpildi, pieņemt
 attiecīgus finansiālus noteikumus un plānošanas dokumentus,
 izveidot pārredzamas darba procedūras Eiropola izpilddirektora
 lēmumu pieņemšanai un pieņemt gada darbības pārskatu.
 Tai būtu jāīsteno iecēlējinstitūcijas pilnvaras
 attiecībā uz aģentūras personālu, tostarp
 izpilddirektoru. Lai vienkāršotu lēmumu pieņemšanas procesu un
 pastiprinātu administratīvās un budžeta pārvaldības
 pārraudzību, valdei vajadzētu arī būt
 tiesībām izveidot izpildvaldi.
 (18) Lai nodrošinātu Eiropola
 efektīvu ikdienas darbību, izpilddirektoram vajadzētu būt
 tā juridiskajam pārstāvim un vadītājam, kurš, veicot
 visus savus uzdevumus, ir pilnīgi neatkarīgs, un nodrošināt, ka Eiropols
 veic uzdevumus, kas paredzēti šajā regulā. Īpaši
 izpilddirektoram vajadzētu būt atbildīgam par budžeta un
 plānošanas dokumentu, kurus iesniedz lēmuma pieņemšanai
 valdē un ar kuriem īsteno Eiropola gada un daudzgadu darba
 programmas, un citu plānošanas dokumentu sagatavošanu.
 (19) Nepieciešams, lai Eiropolam
 būtu iespējami pilnīgākā un jaunākā
 informācija, lai novērstu un apkarotu noziedzību, uz kuru
 attiecas tā mērķi. Tādēļ Eiropolam vajadzētu
 spēt apstrādāt datus, ko tam sniedz dalībvalstis,
 trešās valstis, starptautiskās organizācijas un Savienības
 struktūras, kā arī datus, kas ir iegūti no publiski
 pieejamiem avotiem, lai uzlabotu izpratni par noziedzības izpausmēm
 un tendencēm, vāktu informāciju par noziedznieku tīkliem un
 atklātu saikni starp dažādiem nodarījumiem.
 (20) Lai uzlabotu Eiropola
 efektivitāti, sniedzot dalībvalstu tiesībaizsardzības
 iestādēm noziedzības pareizu analīzi, tam būtu datu
 apstrādē jāizmanto jaunās tehnoloģijas. Eiropolam būtu
 jāspēj ātri atklāt saiknes starp izmeklēšanām un
 dažādu noziedzīgo grupu darbības veidiem, lai
 pārbaudītu datu šķērsatbilsmes un gūtu skaidru
 pārskatu par tendencēm, tajā pašā laikā
 saglabājot augstus indivīdu personas datu aizsardzības
 standartus. Tādēļ Eiropola datubāzēm nevajadzētu
 būt iepriekš noteiktām, dodot Eiropolam iespēju
 izvēlēties visefektīvāko IT struktūru. Lai
 nodrošinātu augstu datu aizsardzības līmeni, būtu
 jānosaka apstrādes darbību mērķis un piekļuves
 tiesības, kā arī īpaši papildu aizsardzības
 pasākumi.
 (21) Lai ievērotu datu piederību
 un informācijas aizsardzību, dalībvalstīm un
 iestādēm trešās valstīs un starptautiskām
 organizācijām būtu jāvar noteikt mērķi, kuram
 Eiropols var apstrādāt viņu sniegtos datus, un ierobežot
 piekļuves tiesības.
 (22) Lai nodrošinātu to, ka
 datiem piekļūst tikai tie, kuriem piekļuve ir nepieciešama
 viņu uzdevumu veikšanai, regulā būtu sīki jāparedz
 noteikumi par dažādas pakāpes tiesībām piekļūt
 Eiropola apstrādātiem datiem. Šādi noteikumi
 nedrīkstētu skart piekļuves ierobežojumus, ko noteikuši datu
 sniedzēji, jo būtu jāievēro datu piederības princips.
 Lai palielinātu tās noziedzības novēršanas un apkarošanas
 efektivitāti, uz kuru attiecas Eiropola mērķi, Eiropolam
 būtu jāpaziņo dalībvalstīm informācija, kas uz
 tām attiecas.
 (23) Lai stiprinātu
 operatīvo sadarbību starp aģentūrām un, īpaši,
 lai izveidotu saiknes starp datiem, kas jau ir dažādu aģentūru
 rīcībā, Eiropolam būtu jādod iespēja Eurojust
 un Eiropas Birojam krāpšanas apkarošanai (OLAF) piekļūt
 un spēt veikt meklējumus pēc Eiropolam pieejamiem datiem.
 (24) Tādā
 apmērā, kāds nepieciešams tā uzdevumu izpildei, Eiropolam
 būtu jāuztur sadarbības attiecības ar citām
 Savienības struktūrām, trešo valstu tiesībaizsardzības
 iestādēm un tiesībaizsardzības mācību
 iestādēm, starptautiskām organizācijām un privātām
 pusēm.
 (25) Lai nodrošinātu
 darbības efektivitāti, Eiropolam vajadzētu varēt veikt
 visas informācijas, izņemot personas datus, apmaiņu ar
 citām Savienības struktūrām, trešo valstu
 tiesībaizsardzības iestādēm un tiesībaizsardzības
 mācību iestādēm un starptautiskām
 organizācijām tādā apmērā, kāds nepieciešams
 tā uzdevumu veikšanai. Tā kā
 uzņēmējsabiedrību, uzņēmumu, uzņēmumu
 asociāciju, nevalstisko organizāciju un citu privātu pušu
 rīcībā ir zinātība un dati, kas tieši attiecas uz
 smagās noziedzības un terorisma novēršanu un apkarošanu,
 Eiropolam vajadzētu varēt veikt šādu datu apmaiņu arī
 ar privātām pusēm. Lai novērstu un apkarotu
 kibernoziedzību saistībā ar tīkla un informācijas
 drošības incidentiem, Eiropolam būtu saskaņā ar Eiropas
 Parlamenta un Padomes Direktīvu [pieņemtās direktīvas
 nosaukums] par pasākumiem, kas nodrošinātu vienādi augsta
 līmeņa tīklu un informācijas drošību visā
 Savienībā,[31]
 jāsadarbojas un jāveic informācijas, izņemot personas datu,
 apmaiņa ar valstu iestādēm, kuru kompetencē ir tīklu
 un informācijas sistēmu drošība.
 (26) Eiropolam vajadzētu
 varēt veikt personas datu apmaiņu ar citām Savienības
 struktūrām tādā apmērā, kāds nepieciešams
 tā uzdevumu izpildei.
 (27) Smagajai noziedzībai un
 terorismam bieži ir saiknes ārpus ES teritorijas. Tādēļ
 Eiropolam vajadzētu varēt veikt personas datu apmaiņu ar trešo
 valstu tiesībaizsardzības iestādēm un starptautiskajām
 organizācijām, piemēram, Interpolu, tādā apmērā,
 kāds nepieciešams tā uzdevumu izpildei.
 (28) Eiropolam vajadzētu
 varēt nosūtīt personas datus trešās valsts iestādei
 vai starptautiskai organizācijai, pamatojoties uz Komisijas lēmumu,
 kurā konstatēts, ka attiecīgā valsts vai starptautiskā
 organizācija nodrošina datu aizsardzības pienācīgu
 līmeni vai, ja nav lēmuma par atbilstību, uz starptautisku
 nolīgumu, ko Savienība noslēgusi saskaņā ar
 Līguma 218. pantu, vai sadarbības nolīgumu, kas
 noslēgts starp Eiropolu un minēto trešo valsti pirms šīs regulas
 stāšanās spēkā. Ņemot vērā Līgumam
 pievienotā 36. protokola par pārejas noteikumiem 9. pantu,
 šādu nolīgumu tiesiskajām sekām būtu jāpaliek
 nemainīgām tiktāl, ciktāl minētie akti netiks atcelti,
 anulēti vai grozīti, piemērojot Līgumu.
 (29) Ja datu
 pārsūtīšanu nevar balstīt uz Komisijas pieņemtu
 lēmumu par aizsardzības līmeņa pietiekamību vai
 Savienības noslēgtu starptautisku nolīgumu, vai esošu
 sadarbības nolīgumu, valdei un Eiropas Datu aizsardzības
 uzraudzītājam būtu jābūt iespējai atļaut
 pārsūtīšanu vai pārsūtīšanu kopumu, ja tiek
 nodrošināti atbilstīgi aizsardzības pasākumi. Ja nav spēkā
 nekas no minētā, izpilddirektoram vajadzētu būt
 iespējai ārkārtas gadījumos, katru gadījumu izskatot
 atsevišķi, atļaut datu pārsūtīšanu, ja tas ir
 nepieciešams, lai aizsargātu dalībvalsts būtiskas intereses,
 novērstu ar noziedzību vai teroristu nodarījumiem saistītus
 reālus draudus, ja datu pārsūtīšana ir citādi
 vajadzīga vai ir likumīgi prasīta, pamatojoties uz
 svarīgām sabiedrības interesēm, ja datu subjekts ir devis
 piekrišanu, vai ja tiek skartas datu subjekta būtiskas intereses.
 (30) Eiropolam vajadzētu
 varēt apstrādāt personas datus, kuru izcelsme ir no
 privātām pusēm vai privātām personām vienīgi
 tad, ja tos Eiropolam pārsūta dalībvalsts Eiropola valsts
 vienība saskaņā ar valsts tiesību aktiem, vai kontaktpunkts
 trešā valstī, ar kuru ir izveidota sadarbība, pamatojoties uz
 sadarbības nolīgumu, kas noslēgts saskaņā ar
 Lēmuma 2009/371/TI 23. pantu pirms šīs regulas
 stāšanās spēkā, vai trešās valsts iestāde vai
 starptautiska organizācija, ar kuru Eiropas Savienība ir
 noslēgusi starptautisku nolīgumu saskaņā ar Līguma 218. pantu.
 (31) Neapstrādā
 nekādu informāciju, ko trešā valsts vai starptautiska
 organizācija ir nepārprotami ieguvusi, pārkāpjot
 cilvēktiesības.
 (32) Eiropola datu
 aizsardzības noteikumi būtu jāstiprina un jābalsta uz
 principiem, kas ir pamatā Regulai (EK) Nr. 45/2001[32], lai nodrošinātu personu
 augsta līmeņa aizsardzību attiecībā uz personas datu
 apstrādi. Tā kā Līgumam pievienotajā 21. deklarācijā
 ir atzīts, ka personas datu apstrādei tiesībaizsardzības
 kontekstā piemīt īpašas iezīmes, Eiropola datu
 aizsardzības noteikumi būtu jāsaskaņo ar citiem
 attiecīgiem datu aizsardzības instrumentiem, kas ir piemērojami
 policijas un tiesu iestāžu sadarbības jomā, īpaši ar
 Konvenciju Nr. 108[33]
 un Eiropas Padomes Ieteikumu Nr. R(87) 15 [34] un Padomes Pamatlēmumu 2008/977/TI
 par tādu personas datu aizsardzību, ko apstrādā, policijas
 un tiesu iestādēm sadarbojoties krimināllietās[35] [paredzēts
 aizstāt ar attiecīgo direktīvu, kas būs spēkā
 pieņemšanas brīdī].
 (33) Cik vien iespējams,
 personas dati būtu jānošķir atkarībā no to
 precizitātes un uzticamības pakāpes. Fakti būtu
 jānošķir no personiskiem vērtējumiem, lai nodrošinātu
 gan personu aizsardzību, gan Eiropola apstrādātās informācijas
 kvalitāti un uzticamību.
 (34) Policijas sadarbības
 jomā tiek apstrādāti personas dati, kas attiecas uz
 dažādām datu subjektu kategorijām. Eiropolam būtu, cik
 iespējams, skaidri jānošķir dažādu datu subjektu kategoriju
 personas dati. Tādu personu kā, piemēram, cietušo, liecinieku,
 personu, kuru rīcībā ir būtiska informācija, personas
 dati, kā arī nepilngadīgo personas dati būtu īpaši
 jāaizsargā. Tādēļ Eiropols nedrīkstētu tos
 apstrādāt, ja vien tas nav absolūti nepieciešams, lai
 novērstu un apkarotu noziegumus, uz kuriem attiecas Eiropola
 mērķi, un ja šie dati nepapildina citus personas datus, kurus jau
 apstrādā Eiropols.
 (35) Ņemot vērā
 pamattiesības uz personas datu aizsardzību, Eiropols
 nedrīkstētu personas datus glabāt ilgāk, nekā tas ir
 nepieciešams tā uzdevumu veikšanai.
 (36) Lai garantētu personas
 datu drošību, Eiropolam būtu jāīsteno atbilstīgi
 tehniskie un organizatoriskie pasākumi.
 (37) Ikvienai personai
 vajadzētu būt tiesībām piekļūt personas datiem,
 kas uz viņu attiecas, panākt, ka tiek laboti nepareizi dati, kas uz
 viņu attiecas, un dati, kas uz viņu attiecas, tiek dzēsti vai
 tiem tiek liegta piekļuve, ja tie vairs nav vajadzīgi. Datu subjekta
 tiesības un to īstenošana nedrīkstētu ietekmēt
 Eiropolam noteiktos pienākumus, un uz tām būtu jāattiecina
 ierobežojumi, kas noteikti šajā regulā.
 (38) Lai aizsargātu datu
 subjektu tiesības un brīvības, nepieciešams skaidri noteikt
 pienākumus saskaņā ar šo regulu. Konkrēti,
 dalībvalstīm vajadzētu būt atbildīgām par to datu
 pareizību un aktualitāti, kurus tās pārsūtījušas
 Eiropolam, un par šādas pārsūtīšanas likumību.
 Eiropolam vajadzētu būt atbildīgam par citu datu sniedzēju
 sniegto datu pareizību un aktualitāti. Eiropolam būtu arī
 jānodrošina, ka datus apstrādā taisnīgi un likumīgi,
 tos vāc un apstrādā konkrētā nolūkā, tie ir
 adekvāti, attiecīgi, nav pārlieku apjomīgi
 salīdzinājumā ar nolūkiem, kādos tos
 apstrādā; un tos neuzglabā ilgāk, kā tas ir
 nepieciešams attiecīgajā nolūkā.
 (39) Eiropols veic personas datu
 vākšanas, pārveidošanas, piekļuves, izpaušanas, apvienošanas vai
 dzēšanas uzskaiti, lai verificētu datu apstrādes likumību,
 veiktu pašuzraudzību un nodrošinātu datu pienācīgu
 integritāti un drošību. Eiropolam vajadzētu būt
 pienākumam sadarboties ar Eiropas Datu aizsardzības
 uzraudzītāju un pēc pieprasījuma darīt reģistrus
 vai dokumentāciju pieejamu, lai tos varētu izmantot apstrādes
 darbību uzraudzības vajadzībām.
 (40) Eiropolam būtu
 jāieceļ datu aizsardzības inspektors, kas palīdzētu
 uzraudzīt atbilstību šīs regulas noteikumiem. Datu
 aizsardzības inspektoram vajadzētu spēt veikt savus
 pienākumus un uzdevumus neatkarīgi un efektīvi.
 (41) Dalībvalstu veiktās
 personas datu apstrādes likumību vajadzētu uzraudzīt valstu
 iestādēm, kuru kompetencē ir personas datu apstrādes
 uzraudzība. Eiropas Datu aizsardzības uzraudzītājam
 būtu jāuzrauga Eiropola veiktas datu apstrādes likumība un,
 veicot savus uzdevumus, vajadzētu būt pilnīgi neatkarīgam.
 (42) Eiropas Datu aizsardzības
 uzraudzītājam un valstu uzraudzības iestādēm būtu
 savā starpā jāsadarbojas konkrētos jautājumos, kuros
 nepieciešama valsts iesaiste, un lai nodrošinātu šīs regulas
 saskanīgu piemērošanu visā Savienībā.
 (43) Tā kā Eiropols
 apstrādā arī neoperatīvus personas datus, kas nav
 saistīti ne ar vienu kriminālizmeklēšanu, uz šādu datu
 apstrādi būtu jāattiecina Regula (EK) Nr. 45/2001.
 (44) Eiropas Datu aizsardzības
 uzraudzītājam būtu jāizskata datu subjektu iesniegtās
 sūdzības un jāveic izmeklēšana par tām. Uz
 sūdzības pamata sākta izmeklēšana būtu jāveic
 tādā apjomā, kāds ir nepieciešams konkrētajā
 lietā, pakļaujot to tiesas kontrolei. Uzraudzības iestādei
 saprātīgā termiņā būtu jāinformē datu
 subjekts par sūdzības virzību un iznākumu.
 (45) Ikvienai personai
 vajadzētu būt tiesībām apstrīdēt tiesā
 Eiropas Datu aizsardzības uzraudzītāja lēmumus, kas
 attiecas uz viņu.
 (46) Uz Eiropolu būtu
 jāattiecina vispārīgi noteikumi par līgumisko un
 nelīgumisko atbildību, ko piemēro Savienības
 iestādēm, aģentūrām un struktūrām,
 izņemot atbildību par datu nelikumīgu apstrādi.
 (47) Attiecīgajai personai var
 nebūt skaidrs, vai kaitējums, nelikumīgi apstrādājot
 datus, viņai ir nodarīts Eiropola vai dalībvalsts darbības
 rezultātā. Tādēļ Eiropolam un tai dalībvalstij,
 kurā notika gadījums, kā rezultātā tika nodarīts
 kaitējums, vajadzētu būt solidārai atbildībai.
 (48) Lai panāktu, ka Eiropols
 ir pilnībā atbildīga un pārredzama iekšēja
 organizācija, ir nepieciešams, ņemot vērā Līguma par
 Eiropas Savienības darbību 88. pantu, noteikt procedūras,
 kā Eiropas Parlaments kopā ar valstu parlamentiem pārrauga
 Eiropola darbības, pienācīgi ņemot vērā
 nepieciešamību garantēt operatīvās informācijas
 konfidencialitāti.
 (49) Eiropola darbiniekiem
 piemēro Eiropas Kopienu Civildienesta noteikumus un Eiropas Kopienu
 Pārējo darbinieku nodarbināšanas kārtību, kas noteikti
 Regulā (EEK, Euratom, EOTK) Nr. 259/68[36]. Eiropolam vajadzētu
 varēt nodarbināt darbiniekus no dalībvalstu kompetentajām
 iestādēm kā pagaidu darbiniekus, kuru dienesta laiks būtu
 jāierobežo, lai saglabātu rotācijas principu, jo darbinieku
 sekojoša reintegrācija savas kompetentās iestādes dienestā
 veicina ciešu sadarbību starp Eiropolu un dalībvalstu kompetentajām
 iestādēm. Dalībvalstīm būtu jāveic visi
 nepieciešamie pasākumi, lai nodrošinātu, ka darbinieki, kas kā
 pagaidu darbinieki tiek nodarbināti Eiropolā, beidzoties
 minētajam dienestam Eiropolā, varētu atgriezties valsts
 civildienestā, kuram tie ir piederīgi.
 (50) Ņemot vērā
 Eiropola uzdevumu būtību un izpilddirektora lomu, pirms viņa
 iecelšanas amatā, kā arī pirms tiek pagarināts viņa
 pilnvaru termiņš, izpilddirektoru var aicināt uzstāties Eiropas
 Parlamenta kompetentajā komitejā un atbildēt uz tās jautājumiem.
 Izpilddirektoram būtu jāiesniedz Eiropas Parlamentam un Padomei gada
 darbības pārskats. Turklāt Eiropas Parlamentam vajadzētu
 varēt uzaicināt izpilddirektoru ziņot par savu uzdevumu izpildi.
 (51) Lai nodrošinātu Eiropola
 pilnīgu autonomiju un neatkarību, tam būtu jāpiešķir
 autonoms budžets, kura ieņēmumu būtisko daļu veido iemaksa
 no Savienības budžeta. Savienības budžeta procedūra būtu
 jāpiemēro attiecībā uz Savienības iemaksu un
 visām citām subsīdijām, ko piešķir no Savienības
 vispārējā budžeta. Finanšu pārskatu revīzija būtu
 jāveic Revīzijas palātai.
 (52) Eiropolam būtu
 jāpiemēro Regula (ES, EURATOM) Nr. 966/2012 par finanšu
 noteikumiem, ko piemēro Savienības vispārējam budžetam, un
 par Padomes Regulas (EK, Euratom) Nr. 1605/2002 atcelšanu (Finanšu regula)[37].
 (53) Eiropolam būtu
 jāpiemēro Eiropas Parlamenta un Padomes 1999. gada 25. maija
 Regula (EK) Nr. 1073/1999 par izmeklēšanu, ko veic Eiropas Birojs
 krāpšanas apkarošanai (OLAF)[38].
 (54) Eiropols apstrādā
 datus, kam ir nepieciešama īpaša aizsardzība, jo tie ietver ES
 klasificētu informāciju un sensitīvu neklasificētu
 informāciju. Tādēļ Eiropolam būtu
 jāizstrādā noteikumi par šādas informācijas
 konfidencialitāti un apstrādi, ņemot vērā
 pamatprincipus un minimuma standartus, kas paredzēti Padomes
 Lēmumā 2011/292/ES par drošības noteikumiem ES klasificētas
 informācijas aizsardzībai[39].
 (55) Ir lietderīgi
 regulāri izvērtēt šīs regulas piemērošanu.
 (56) Mītnes nolīgumā
 būtu jānosaka nepieciešamie noteikumi par Eiropola izvietošanu
 dalībvalstī, kurā ir tā mītne – Nīderlandē,
 un visam Eiropola personālam un viņu ģimenes locekļiem
 piemērojamie īpašie noteikumi. Turklāt uzņēmējai
 dalībvalstij būtu jānodrošina labākie iespējamie
 apstākļi Eiropola labai darbībai, tostarp skolas bērniem un
 transports, lai tādējādi piesaistītu augsta
 līmeņa cilvēkresursus no iespējami plašas
 ģeogrāfiskās teritorijas.
 (57) Ar šo regulu izveidotais
 Eiropols aizstāj Eiropolu, kas izveidots ar Lēmumu 2009/371/TI un CEPOL,
 kas izveidota ar Lēmumu 2005/681/TI, un ir to pēctecis.
 Tādēļ tam vajadzētu būt tiesību un saistību
 pārņēmējam attiecībā uz visiem to līgumiem,
 tostarp darba līgumiem, saistībām un iegūto īpašumu.
 Starptautiskie nolīgumi, kurus noslēdzis Eiropols, kas izveidots,
 pamatojoties uz Lēmumu 2009/371/TI, un CEPOL, kas izveidota,
 pamatojoties uz Lēmumu 2005/681/TI, paliek spēkā, izņemot CEPOL
 noslēgto mītnes nolīgumu.
 (58) Lai Eiropols varētu
 arī turpmāk, cik iespējams, labi pildīt tā Eiropola
 uzdevumus, kas izveidots, pamatojoties uz Lēmumu 2009/371/TI, un CEPOL
 uzdevumus, kas izveidota, pamatojoties uz Lēmumu 2005/681/TI, būtu
 jāparedz pārejas pasākumi, īpaši attiecībā uz
 valdi, izpilddirektoru un Eiropola budžeta daļas nodalīšanu
 apmācībai trīs gadus pēc šīs regulas
 stāšanās spēkā.
 (59) Ņemot vērā to,
 ka šīs regulas mērķi – proti, izveidot vienību, kas ir
 atbildīga par tiesībaizsardzības sadarbību un
 apmācību Savienības līmenī – nevar pietiekami labi
 sasniegt atsevišķās dalībvalstīs, un to, ka minētās
 rīcības mēroga un iedarbības dēļ šo
 mērķi var labāk sasniegt Savienības līmenī,
 Savienība var pieņemt pasākumus saskaņā ar Līguma
 par Eiropas Savienību 5. pantā noteikto subsidiaritātes
 principu. Saskaņā ar minētajā pantā noteikto
 proporcionalitātes principu šajā regulā paredz vienīgi tos
 pasākumus, kas ir vajadzīgi minētā mērķa
 sasniegšanai.
 (60) [Saskaņā ar 3. pantu
 21. Protokolā par Apvienotās Karalistes un Īrijas nostāju
 saistībā ar brīvības, drošības un tiesiskuma telpu,
 kurš pievienots Līgumam par Eiropas Savienību un Līgumam par
 Eiropas Savienības darbību, minētās dalībvalstis ir
 paziņojušas, ka vēlas piedalīties šīs regulas
 pieņemšanā un piemērošanā] VAI [Neskarot 4. pantu 21.
 Protokolā par Apvienotās Karalistes un Īrijas nostāju
 saistībā ar brīvības, drošības un tiesiskuma telpu,
 kas pievienots Līgumam par Eiropas Savienību un Līgumam par
 Eiropas Savienības darbību, minētās dalībvalstis
 nepiedalās šīs regulas pieņemšanā, un tām šī
 regula nav saistoša un nav jāpiemēro].
 (61) Saskaņā ar 1. un 2.
 pantu 22. Protokolā par Dānijas nostāju, kas pievienots
 Līgumam par Eiropas Savienību un Līgumam par Eiropas
 Savienības darbību, Dānija nepiedalās šīs regulas
 pieņemšanā, un Dānijai šī regula nav saistoša un nav
 jāpiemēro.
 (62) Šajā regulā ir
 ievērotas pamattiesības un respektēti principi, kas jo
 īpaši atzīti Eiropas Savienības Pamattiesību hartā,
 īpaši tiesības uz personas datu aizsardzību un tiesības uz
 privātumu, ko aizsargā Hartas 8. un 7. pants, kā arī
 Līguma 16. pants,
 IR PIEŅĒMUŠI ŠO REGULU.
 I nodaļa
 VISPĀRĪGIE
 NOTEIKUMI UN EIROPOLA MĒRĶI
 1. pants
 Eiropas Savienības Aģentūras
 tiesībaizsardzības sadarbībai un apmācībai izveide
 1. Ar šo izveido Eiropas
 Savienības Aģentūru tiesībaizsardzības sadarbībai
 un apmācībai (Eiropolu), lai uzlabotu savstarpējo sadarbību
 starp tiesībaizsardzības iestādēm Eiropas Savienībā,
 lai stiprinātu un atbalstītu to darbības, kā arī
 sniegtu saskanīgu Eiropas apmācību politiku.
 2. Ar šo regulu izveidotais
 Eiropols aizstāj Eiropolu, kas izveidots ar Lēmumu 2009/371/TI, un CEPOL,
 kas izveidota ar Lēmumu 2005/681/TI, un ir to tiesību un
 saistību pārņēmējs.
 2. pants
 Definīcijas
 Šajā regulā:
 (a)
 „dalībvalstu kompetentās iestādes”
 ir visas dalībvalstīs pastāvošas policijas iestādes un citi
 tiesībaizsardzības dienesti, kas saskaņā ar valsts
 tiesību aktiem ir atbildīgi par noziedzīgu nodarījumu
 novēršanu un apkarošanu;
 (b)
 „analīze” ir datu apkopošana, apstrāde
 vai izmantošana ar mērķi palīdzēt
 kriminālizmeklēšanām;
 (c)
 „Savienības struktūras” ir iestādes,
 vienības, misijas, biroji un aģentūras, kas izveidotas ar
 Līgumu par Eiropas Savienību un Līgumu par Eiropas
 Savienības darbību vai uz to pamata;
 (d)
 „tiesībaizsardzības amatpersonas” ir
 policijas, muitas un citu attiecīgo dienestu amatpersonas, tostarp to
 Savienības struktūru amatpersonas, kas ir atbildīgas par
 smagās noziedzības, kas skar divas vai vairāk dalībvalstis,
 terorisma un tādu noziedzības veidu, kas skar
 vispārējās intereses, uz kurām attiecas Savienības
 politika, novēršanu un apkarošanu un par krīžu civilu
 pārvarēšanu un starptautiskiem policijas pasākumiem
 saistībā ar lieliem notikumiem;
 (e)
 „trešās valstis” ir valstis, kas nav Eiropas
 Savienības dalībvalstis;
 (f)
 „starptautiskās organizācijas” ir
 starptautiskas organizācijas un tām pakārtotas struktūras,
 kas ir publisko tiesību subjekti, vai citas struktūras, kas ir
 izveidotas ar divu vai vairāku valstu nolīgumu vai uz tāda
 nolīguma pamata;
 (g)
 „privātās puses” ir saskaņā ar
 dalībvalsts vai trešās valsts tiesību aktiem izveidotas
 vienības un struktūras, jo īpaši
 uzņēmējsabiedrības un uzņēmumi,
 uzņēmēju apvienības, bezpeļņas organizācijas
 un citas juridiskās personas, kas nav iekļautas f) punktā;
 (h)
 „privātpersonas” ir visas fiziskās
 personas;
 (i)
 „personas dati” ir visa informācija, kas
 attiecas uz identificētu vai identificējamu fizisku personu, kura
 turpmāk tiek dēvēta par „datu subjektu”; identificējama
 persona ir persona, kuru var tieši vai netieši identificēt, īpaši
 atsaucoties uz identifikācijas numuru vai vienu vai vairākiem šai
 personai raksturīgiem fiziskās, fizioloģiskās,
 ģenētiskās, garīgās, saimnieciskās, kultūras
 vai sociālās identitātes faktoriem;
 (j)
 „personas datu apstrāde”, turpmāk
 tekstā – „apstrāde”, ir visas tādas darbības vai
 darbību kopums, ko veic ar personas datiem, ar vai bez automatizētiem
 līdzekļiem, piemēram, vākšana, reģistrēšana,
 organizēšana, glabāšana, pielāgošana vai pārveidošana,
 izgūšana, aplūkošana, izmantošana, izpaušana – izmantojot
 nosūtīšanu, izplatīšanu vai citādi darot pieejamus, –
 saskaņošana vai kombinēšana, piekļuves liegšana tiem, to
 dzēšana vai iznīcināšana;
 (k)
 „saņēmējs” ir fiziska vai juridiska
 persona, publiska iestāde, aģentūra vai jebkāda cita
 iestāde, kurai izpauž datus, vai nu tā būtu trešā puse vai
 nē; iestādes, kas var saņemt datus saistībā ar
 konkrētu izmeklēšanu, tomēr neuzskata par
 saņēmējiem;
 (l)
 „personas datu pārsūtīšana” ir
 personas datu paziņošana, tos aktīvi darot pieejamu ierobežota skaita
 identificētu pušu starpā, ja nosūtītājs zina, ka
 saņēmējs piekļūs personas datiem, vai viņam ir
 nolūks sniegt saņēmējam šādu piekļuvi,
 (m)
 „personas datu kartotēka”, turpmāk
 tekstā – „kartotēka” ir jebkurš sakārtots personas datu kopums,
 kurā tādi dati ir pieejami saskaņā ar īpašiem
 kritērijiem – centralizētiem, decentralizētiem vai
 izkliedētiem, pamatojoties uz funkcionālu vai ģeogrāfisku
 motivāciju;
 (n)
 „datu subjekta piekrišana" ir jebkura
 brīva, konkrēta un apzināta norāde uz datu subjekta
 vēlmēm, ar kuru datu subjekts sniedz piekrišanu savu personas datu
 apstrādei;
 (o)
 „administratīvie personas dati” ir visi
 personas dati, ko apstrādā Eiropols, izņemot tos datus, kurus
 apstrādā 3. panta 1. un 2. punktā noteiktajiem
 mērķiem.
 3. pants
 Mērķi
 1. Eiropols atbalsta un stiprina
 dalībvalstu kompetento iestāžu darbības un to savstarpējo
 sadarbību, novēršot un apkarojot smago noziedzību, kas skar
 divas vai vairākas dalībvalstis, terorismu un noziedzības
 veidus, kas skar vispārējās intereses, uz kurām attiecas
 Savienības politika, kā norādīts 1. pielikumā;
 2. Eiropols arī atbalsta un
 stiprina dalībvalstu kompetento iestāžu darbības un to
 savstarpējo sadarbību, novēršot un apkarojot citus
 noziedzīgus nodarījumus, kas ir saistīti ar 1. punktā
 minētajiem nodarījumu veidiem. Par saistītiem noziedzīgiem
 nodarījumiem uzskata:
 (a)
 noziedzīgus nodarījumus, kas
 izdarīti, lai sagādātu līdzekļus tādu
 noziedzīgu nodarījumu izdarīšanai, kuri ir Eiropola
 kompetencē;
 (b)
 noziedzīgus nodarījumus, kas
 izdarīti, lai veicinātu vai veiktu tādus noziedzīgus
 nodarījumus, kuri ir Eiropola kompetencē;
 (c)
 noziedzīgus nodarījumus, kas
 izdarīti, lai nodrošinātu tādu noziedzīgu nodarījumu
 nesodāmību, kuri ir Eiropola kompetencē.
 3. Eiropols atbalsta,
 izstrādā, sniedz un koordinē tiesībaizsardzības
 amatpersonu apmācības pasākumus.
 II nodaļa
 UZDEVUMI SAISTĪBĀ
 AR TIESĪBAIZSARDZĪBAS SADARBĪBU
 4. pants
 Uzdevumi
 1. Eiropols ir Eiropas
 Savienības aģentūra, kas saskaņā ar šo regulu veic
 šādus uzdevumus:
 (a)
 vāc, glabā, apstrādā,
 analizē informāciju un veic tās apmaiņu;
 (b)
 nekavējoties paziņo dalībvalstu
 kompetentajām iestādēm informāciju, kas attiecas uz
 tām, un informē par saiknēm starp noziedzīgiem
 nodarījumiem;
 (c)
 koordinē, organizē un īsteno
 izmeklēšanas un operatīvo darbību,
 i) kuru kopīgi veic dalībvalstu
 kompetentās iestādes; vai
 ii) kopēju izmeklēšanas grupu
 kontekstā saskaņā ar 5. pantu, attiecīgā
 gadījumā sadarbojoties ar Eurojust;
 (d)
 piedalās kopējās izmeklēšanas
 grupās, kā arī ierosina to izveidi saskaņā ar 5. pantu;
 (e)
 sniedz dalībvalstīm informāciju un
 analītisku atbalstu saistībā ar lieliem starptautiskiem
 notikumiem;
 (f)
 sagatavo draudu novērtējumus,
 stratēģisko un operatīvo analīzi un
 vispārējās situācijas ziņojumus;
 (g)
 attīsta speciālās zināšanas par
 noziedzības novēršanas metodēm, izmeklēšanas
 procedūrām un tehniskajām un kriminālistikas metodēm,
 veic to apmaiņu un popularizēšanu, un sniegt padomus
 dalībvalstīm;
 (h)
 sniedz tehnisku un finansiālu atbalstu
 dalībvalstu pārrobežu operācijām un izmeklēšanām,
 tostarp kopējām izmeklēšanas grupām;
 (i)
 sadarbībā ar dalībvalstu
 mācību iestāžu tīklu, kā noteikts
 III nodaļā, atbalsta, izstrādā, sniedz, koordinē
 un īsteno tiesībaizsardzības amatpersonu apmācību;
 (j)
 sniedz Savienības struktūrām, kas
 izveidotas, balstoties uz Līguma V sadaļu, un Eiropas Birojam
 krāpšanas apkarošanai (OLAF) kriminālos izlūkdatus un
 analītisko atbalstu to kompetences jomās;
 (k)
 sniedz informāciju un atbalstu ES krīzes
 pārvaldības struktūrām un ES krīzes
 pārvaldības misijām, kas izveidotas, pamatojoties uz Līgumu
 par Eiropas Savienību;
 (l)
 attīsta Savienības
 specializētās zinātības centrus dažu noziedzības veidu
 apkarošanai, uz kuriem attiecas Eiropola mērķi, īpaši Eiropas
 Kibernoziedzības centru.
 2. Eiropols sniedz
 stratēģisko analīzi un draudu novērtējumus, lai
 palīdzētu Padomei un Komisijai noteikt Savienības
 stratēģiskās un operatīvās prioritātes
 cīņai pret noziedzību. Eiropols palīdz arī minēto
 prioritāšu operatīvajā īstenošanā.
 3. Eiropols sniedz
 stratēģiskus izlūkdatus, lai palīdzētu efektīvi
 un lietderīgi izmantot valstu un Savienības līmenī
 operatīvo darbību īstenošanai pieejamos resursus, un atbalstu
 šādām darbībām.
 4. Eiropols darbojas kā
 centrālais birojs euro viltošanas apkarošanā saskaņā ar
 Lēmumu 2005/511/TI (2005. gada 12. jūlijs) par euro
 aizsardzību pret viltošanu.[40]
 Eiropols arī veicina to pasākumu koordinēšanu, kurus veic
 dalībvalstu kompetentās iestādes, lai cīnītos pret
 euro viltošanu, vai veicina koordinēšanu saistībā ar
 kopējām izmeklēšanas grupām, atbilstīgā
 gadījumā sadarbojoties ar Savienības struktūrām un
 trešo valstu iestādēm.
 5. pants
 Dalība kopējās izmeklēšanas grupās
 1. Eiropols var piedalīties
 pasākumos, ko veic kopējas izmeklēšanas grupas
 saistībā ar noziegumiem, uz kuriem attiecas Eiropola mērķi.
 2. Eiropols var robežās,
 kādas noteiktas to dalībvalstu tiesību aktos, kurās
 darbojas kopējā izmeklēšanas grupa, piedalīties visās
 darbībās un informācijas apmaiņā ar visiem
 kopējās izmeklēšanas grupas locekļiem.
 3. Ja Eiropolam ir pamats
 uzskatīt, ka kopējas izmeklēšanas grupas izveide dotu pievienoto
 vērtību izmeklēšanā, tas var to ierosināt
 attiecīgajām dalībvalstīm un veikt pasākumus, lai
 palīdzētu izveidot kopēju izmeklēšanas grupu.
 4. Eiropols nepiemēro
 piespiedu līdzekļus.
 6. pants
 Eiropola pieprasījumi uzsākt kriminālizmeklēšanu
 1. Konkrētos
 gadījumos, ja Eiropols uzskata, ka būtu jāsāk kriminālizmeklēšana
 par noziegumu, uz kuru attiecas tā mērķi, tas informē Eurojust.
 2. Vienlaikus Eiropols pieprasa
 attiecīgo dalībvalstu valsts vienībām, kas izveidotas,
 pamatojoties uz 7. panta 2. punktu, uzsākt, veikt vai
 koordinēt kriminālizmeklēšanu.
 3. Valsts vienības
 nekavējoties informē Eiropolu par izmeklēšanas sākšanu.
 4. Ja attiecīgās
 dalībvalsts kompetentās iestādes nolemj nepildīt Eiropola
 pieprasījumu, tās viena mēneša laikā kopš pieprasījuma
 saņemšanas informē Eiropolu par šāda lēmuma pamatojumu. Pamatojumu
 var nesniegt, ja tā sniegšana
 (a)
 kaitētu būtiskām valsts
 drošības interesēm; vai
 (b)
 apdraudētu uzsāktas izmeklēšanas
 panākumus vai personu drošību.
 5. Eiropols informē Eurojust
 par dalībvalsts kompetentās iestādes lēmumu sākt
 izmeklēšanu vai atteikties to sākt.
 7. pants
 Dalībvalstu sadarbība ar Eiropolu
 1. Dalībvalstis sadarbojas
 ar Eiropolu tā uzdevumu pildīšanā.
 2. Katra dalībvalsts
 izveido vai norīko valsts vienību, kas darbojas kā
 sadarbības koordinācijas struktūra starp Eiropolu un
 dalībvalstu kompetentajām iestādēm, kā arī ar
 tiesībaizsardzības amatpersonu mācību iestādēm.
 Katra dalībvalsts ieceļ kādu amatpersonu par valsts
 vienības vadītāju.
 3. Dalībvalstis nodrošina,
 ka to valsts vienības spēj pildīt savus uzdevumus, kas noteikti
 šajā regulā, īpaši, ka tām ir piekļuve valsts
 tiesībaizsardzības datubāzēm.
 4. Eiropols var tieši
 sadarboties ar dalībvalstu kompetentajām iestādēm
 saistībā ar konkrētām izmeklēšanām.
 Šādā gadījumā Eiropols nekavējoties informē
 valsts vienību un iesniedz visas tās informācijas kopiju, kuras
 apmaiņa notikusi tiešajā saziņā starp Eiropolu un
 attiecīgajām kompetentajām iestādēm.
 5. Dalībvalstis ar savas
 valsts vienības vai dalībvalsts kompetentās iestādes
 starpniecību jo īpaši
 (a)
 sniedz Eiropolam informāciju, kas nepieciešama
 tā mērķu izpildei. Tostarp Eiropolam nekavējoties sniedz
 informāciju, kas attiecas uz noziedzības jomām, kuras
 Savienība atzīst par prioritārām. Turklāt sniedz
 arī informācijas divpusējās vai daudzpusējās
 apmaiņas ar citu dalībvalsti vai dalībvalstīm kopiju,
 ciktāl apmaiņa attiecas uz noziedzību, uz kuru attiecas Eiropola
 mērķi;
 (b)
 nodrošina visu dalībvalstu attiecīgo
 kompetento iestāžu un dalībvalstīs esošo
 tiesībaizsardzības amatpersonu mācību iestāžu
 efektīvu saziņu un sadarbību ar Eiropolu;
 (c)
 vairo informētību par Eiropola
 pasākumiem.
 6. Valsts vienību
 vadītāji regulāri tiekas, īpaši lai apspriestu un
 risinātu problēmas, kas rodas saistībā ar to operatīvo
 sadarbību ar Eiropolu.
 7. Katra dalībvalsts nosaka
 valsts vienības organizāciju un personālu atbilstīgi savas
 valsts tiesību aktiem.
 8. Dalībvalstu valsts
 vienību un kompetento iestāžu izdevumus saziņai ar Eiropolu sedz
 dalībvalstis un, izņemot savienojuma izmaksas, tos neiekasē no
 Eiropola.
 9. Dalībvalstis nodrošina
 visu to sistēmu drošības minimuma līmeni, kuras izmanto
 savienojumam ar Eiropolu.
 10. Katru gadu Eiropols
 izstrādā pārskatu, kurā ietver informāciju par to,
 kādu informāciju saskaņā ar 5. punkta
 a) apakšpunktu katra dalībvalsts sniegusi un kādā
 apjomā, un informāciju par tās valsts vienības sniegumu.
 Gada pārskatu nosūta Eiropas Parlamentam, Padomei, Komisijai un
 valstu parlamentiem.
 8. pants
 Sadarbības koordinatori
 1. Katra valsts vienība
 norīko uz Eiropolu vismaz vienu sadarbības koordinatoru. Ja vien
 šajā regulā nav paredzēts citādi, uz sadarbības
 koordinatoriem attiecas tās dalībvalsts tiesību akti, kura tos
 norīkojusi.
 2. Sadarbības koordinatori
 Eiropolā veido valsts sadarbības koordinācijas birojus, un
 valsts vienības Eiropolā tiem sniedz norādījumus
 saskaņā ar tās dalībvalsts tiesību aktiem, kura
 koordinatoru norīkojusi, un saskaņā ar noteikumiem, kuri
 piemērojami Eiropola administrācijai.
 3. Sadarbības koordinatori
 piedalās informācijas apmaiņā starp Eiropolu un to
 dalībvalstīm.
 4. Sadarbības koordinatori
 piedalās informācijas apmaiņā starp to
 dalībvalstīm un citu dalībvalstu sadarbības koordinatoriem
 saskaņā ar saviem valsts tiesību aktiem. Eiropola
 infrastruktūru šādai divpusējai apmaiņai saskaņā
 ar valsts tiesību aktiem var izmantot arī attiecībā uz
 noziegumiem, uz kuriem neattiecas Eiropola mērķi. Valde nosaka sadarbības koordinatoru tiesības un
 pienākumus attiecībā uz Eiropolu.
 5. Saskaņā ar 65. pantu
 sadarbības koordinatori bauda privilēģijas un imunitāti,
 kas nepieciešama to uzdevumu pildīšanai.
 6. Eiropols nodrošina, ka
 sadarbības koordinatori ir pilnībā informēti par visām
 Eiropola darbībām un tiek tajās iesaistīti tiktāl,
 ciktāl tas ir nepieciešams viņu uzdevumu pildīšanai.
 7. Eiropols
 dalībvalstīm par brīvu nodrošina nepieciešamās telpas
 Eiropola mītnē un atbilstīgu atbalstu sadarbības
 koordinatoriem viņu uzdevumu veikšanai. Visas pārējās
 izmaksas, kas rodas saistībā ar sadarbības koordinatoru
 norīkošanu, tostarp sadarbības koordinatoriem vajadzīgo
 iekārtu izmaksas, sedz dalībvalsts, kas koordinatoru norīkojusi,
 ja vien budžeta iestāde pēc valdes ieteikuma nenolemj citādi.
 III nodaļa
 UZDEVUMI SAISTĪBĀ
 AR TIESĪBAIZSARDZĪBAS AMATPERSONU APMĀCĪBU
 9. pants
 Eiropola akadēmija
 1. Ar šo regulu izveidotais
 Eiropola departaments, ko dēvē par Eiropola akadēmiju, atbalsta,
 izstrādā, sniedz un koordinē tiesībaizsardzības
 amatpersonu apmācību īpaši cīņā pret smago
 noziedzību, kas skar divas vai vairāk dalībvalstis, un
 terorismu, augsta riska sabiedriskās kārtības un sporta pasākumu
 pārvaldībā, Savienības nemilitāro misiju
 plānošanā un vadīšanā, kā arī
 tiesībaizsardzības vadībā un valodu prasmēs un jo
 īpaši,
 (a)
 lai vairotu informētību un zināšanas
 par
 i) starptautiskiem un Savienības
 instrumentiem tiesībaizsardzības sadarbības jomā;
 ii) Savienības struktūrām,
 īpaši Eiropolu, Eurojust un Frontex, to darbību un
 lomu;
 iii) tiesībaizsardzības
 sadarbības tiesiskajiem aspektiem un praktiskajām zināšanām
 par piekļuvi informācijas kanāliem;
 (b)
 lai veicinātu reģionālās un
 divpusējās sadarbības attīstību starp
 dalībvalstīm un starp dalībvalstīm un trešām
 valstīm;
 (c)
 lai pievērstos konkrētām
 krimināltiesību vai policijas darbības tematiskajām
 jomām, ja apmācība Savienības līmenī var dot
 pievienoto vērtību;
 (d)
 lai izstrādātu specifiskas kopīgas
 mācību programmas tiesībaizsardzības amatpersonām
 nolūkā tās apmācīt dalībai Savienības
 civilajās misijās;
 (e)
 lai sniegtu atbalstu dalībvalstīm
 divpusējos tiesībaizsardzības spēju veidošanas
 pasākumos trešās valstīs;
 (f)
 lai apmācītu mācībspēkus
 un palīdzētu uzlabot labu mācību praksi un veikt tās
 apmaiņu.
 2. Eiropola akadēmija
 izstrādā un regulāri atjaunina mācību
 līdzekļus un metodoloģiju un tos pielieto
 mūžizglītības perspektīvā, lai stiprinātu
 tiesībaizsardzības amatpersonu prasmes. Eiropola akadēmija
 izvērtē minēto darbību rezultātus, lai uzlabotu
 turpmāko darbību kvalitāti, saskanīgumu un
 efektivitāti.
 10. pants
 Eiropola akadēmijas uzdevumi
 1. Eiropola akadēmija
 sagatavo daudzgadu stratēģisko apmācības vajadzību
 analīzi un daudzgadu mācību programmas.
 2. Eiropola akadēmija
 izstrādā un īsteno apmācības pasākumus un
 mācību produktus, kas var ietvert
 (a)
 kursus, seminārus, konferences,
 tīmeklī bāzētus un e-mācību pasākumus;
 (b)
 kopīgas mācību programmas, lai
 uzlabotu informētību, pievērstos trūkumiem un/vai
 veicinātu kopīgu pieeju attiecībā uz pārrobežu
 noziedzības parādībām;
 (c)
 apmācības moduļus, kas ir
 pielāgoti progresīviem posmiem vai attiecīgajai
 mērķgrupai nepieciešamo prasmju sarežģītības
 līmeņiem, un koncentrējas vai nu uz konkrētu
 ģeogrāfisko zonu vai konkrētu noziedzības tematisko jomu
 vai konkrētu profesionālo iemaņu kopumu;
 (d)
 tiesībaizsardzības amatpersonu
 apmaiņas un norīkojuma programmas, ņemot vērā uz
 darbību balstītu pieeju apmācībai.
 3. Lai nodrošinātu
 saskanīgu Eiropas apmācības politiku civilo misiju un spēju
 veidošanas atbalstam trešās valstīs, Eiropola akadēmija
 (a)
 novērtē esošo ar Savienību
 saistīto tiesībaizsardzības apmācības politikas un
 iniciatīvu ietekmi;
 (b)
 izstrādā un sniedz apmācību,
 lai sagatavotu dalībvalstu tiesībaizsardzības amatpersonas
 dalībai civilās misijās, tostarp, lai sniegtu viņiem
 iespēju apgūt vajadzīgās valodu prasmes;
 (c)
 izstrādā un sniedz apmācību
 tiesībaizsardzības amatpersonām no trešām valstīm,
 īpaši valstīm, kas kandidē uz pievienošanos Savienībai;
 (d)
 pārvalda īpaši paredzētus
 Savienības Ārējās palīdzības fondus, lai
 palīdzētu trešām valstīm veidot spējas
 būtiskās politikas jomās saskaņā ar Savienības
 noteiktajām prioritātēm.
 4. Eiropola akadēmija
 veicina tiesībaizsardzības apmācības dalībvalstīs
 un saistīto esošo Eiropas kvalitātes standartu savstarpēju
 atzīšanu.
 11. pants
 Apmācībai būtiska pētniecība
 1. Eiropola akadēmija
 veicina tādas pētniecības attīstību, kas ir
 būtiska šajā nodaļā aptvertajiem mācību
 pasākumiem.
 2. Eiropola akadēmija
 veicina un veido partnerattiecības ar Savienības
 struktūrām, kā arī ar valsts un privātām
 akadēmiskām iestādēm un veicina spēcīgāku
 partnerattiecību veidošanu starp universitātēm un
 tiesībaizsardzības mācību iestādēm
 dalībvalstīs.
 IV nodaļa
 EIROPOLA ORGANIZĀCIJA
 12. pants
 Eiropola administratīvā un pārvaldības
 struktūra
 Eiropola
 administratīvo un pārvaldības struktūru veido
 (a)
 valde, kas pilda 14. pantā
 izklāstītās funkcijas;
 (b)
 izpilddirektors, kas veic 19. pantā
 paredzētos pienākumus;
 (c)
 Apmācības zinātniskā komiteja
 saskaņā ar 20. pantu;
 (d)
 vajadzības gadījumā jebkura cita
 padomdevēja struktūra, ko izveido valde saskaņā ar 14. panta
 1. punkta p) apakšpunktu;
 (e)
 vajadzības gadījumā izpildvalde
 saskaņā ar 21. un 22. pantu.
 1. IEDAĻA
 VALDE
 13. pants
 Valdes sastāvs
 1. Valdē ir pa vienam
 pārstāvim no katras dalībvalsts un divi Komisijas
 pārstāvji, kuriem visiem ir tiesības balsot.
 2. Valdes locekļus
 ieceļ, ņemot vērā to pieredzi publiskā vai
 privātā sektora organizāciju pārvaldībā un
 zināšanas par tiesībaizsardzības sadarbību.
 3. Katru valdes locekli
 pārstāv aizstājējs, kuru ieceļ, ņemot
 vērā viņa pieredzi publiskā vai privātā sektora
 organizāciju pārvaldībā un zināšanas par valsts
 politiku tiesībaizsardzības amatpersonu apmācības
 jomā. Aizstājējs rīkojas kā loceklis visos
 jautājumos, kas ir saistīti ar tiesībaizsardzības
 amatpersonu apmācību. Aizstājējs pārstāv locekli
 viņa prombūtnes laikā. Loceklis pārstāv
 aizstājēju viņa prombūtnes laikā visos jautājumos
 kas ir saistīti ar tiesībaizsardzības amatpersonu
 apmācību.
 4. Visas valdē
 pārstāvētās puses cenšas ierobežot savu pārstāvju
 mainību, lai nodrošinātu valdes darba nepārtrauktību. Visas
 puses tiecas panākt vīriešu un sieviešu līdzsvarotu
 pārstāvību valdē.
 5. Locekļu un to
 aizstājēju amata pilnvaru termiņš ir četri gadi. Šo
 termiņu var pagarināt. Pilnvaru laikam beidzoties vai
 atkāpšanās gadījumā locekļi paliek amatā
 līdz to atkārtotai iecelšanai vai nomaiņai.
 14. pants
 Valdes funkcijas
 1. Valde
 (a)
 katru gadu ar locekļu divu trešdaļu balsu
 vairākumu saskaņā ar 15. pantu pieņem Eiropola darba
 programmu nākamajam gadam;
 (b)
 ar locekļu divu trešdaļu balsu
 vairākumu saskaņā ar 15. pantu pieņem daudzgadu darba
 programmu;
 (c)
 ar locekļu divu trešdaļu balsu
 vairākumu pieņem Eiropola gada budžetu un pilda citas funkcijas
 saistībā ar Eiropola budžetu saskaņā ar
 XI nodaļu;
 (d)
 pieņem konsolidēto gada pārskatu par
 Eiropola darbībām un līdz nākamā gada 1. jūlijam
 to nosūta Eiropas Parlamentam, Padomei, Komisijai, Revīzijas
 palātai un valstu parlamentiem. Publisko konsolidēto gada
 darbības pārskatu;
 (e)
 pieņem Eiropolam piemērojamos finanšu
 noteikumus saskaņā ar 63. pantu;
 (f)
 ņemot vērā Komisijas atzinumu,
 līdz 31. janvārim pieņem daudzgadu personāla politikas
 plānu;
 (g)
 pieņem krāpšanas apkarošanas
 stratēģiju, kas ir samērīga ar krāpšanas riskiem,
 ņemot vērā īstenojamo pasākumu izmaksas un ieguvumus;
 (h)
 pieņem noteikumus par interešu konfliktu
 novēršanu un pārvaldību attiecībā uz valdes un Apmācības
 zinātniskās komitejas locekļiem;
 (i)
 saskaņā ar 2. punktu
 attiecībā uz Eiropola personālu īsteno pilnvaras, kas
 Civildienesta noteikumos piešķirtas iestādei, kura ieceļ
 amatā, un kas pārējo darbinieku nodarbināšanas
 kārtība piešķirtas iestādei, kura pilnvarota slēgt
 darba līgumu („iecēlējinstitūcijas pilnvaras”);
 (j)
 pieņem piemērotus īstenošanas
 noteikumus, lai īstenotu Civildienesta noteikumus un Pārējo
 darbinieku nodarbināšanas kārtību saskaņā ar
 Civildienesta noteikumu 110. pantu;
 (k)
 ieceļ izpilddirektoru un izpilddirektora
 vietnieku un attiecīgā gadījumā pagarina viņu amata
 pilnvaru termiņu vai atceļ viņus no amata saskaņā ar 56.
 un 57. pantu;
 (l)
 nosaka snieguma rādītājus un
 pārrauga izpilddirektora sniegumu, tostarp valdes lēmumu
 īstenošanu;
 (m)
 saskaņā ar Civildienesta noteikumiem un
 Pārējo darbinieku nodarbināšanas kārtību ieceļ
 grāmatvedi, kas, pildot savus uzdevumus, ir funkcionāli
 neatkarīgs;
 (n)
 ieceļ Apmācības
 zinātniskās komitejas locekļus;
 (o)
 nodrošina pienācīgu reaģēšanu
 uz konstatējumiem un ieteikumiem, kas izriet no iekšējās vai
 ārējās revīzijas ziņojumiem un
 novērtējumiem, kā arī no Eiropas Biroja krāpšanas
 apkarošanai (OLAF) izmeklēšanas;
 (p)
 pieņem visus lēmumus par Eiropola
 iekšējo struktūru izveidi un, ja nepieciešams, par to
 izmaiņām;
 (q)
 pieņem savu reglamentu.
 2. Saskaņā ar
 Civildienesta noteikumu 110. pantu valde pieņem lēmumu, kas
 pamatots ar Civildienesta noteikumu 2. panta 1. punktu un
 Pārējo darbinieku nodarbināšanas kārtības 6. pantu,
 attiecīgās iecēlējinstitūcijas pilnvaras
 deleģējot izpilddirektoram un definējot nosacījumus
 šāda pilnvaru deleģējuma apturēšanai. Izpilddirektors ir
 pilnvarots minētās pilnvaras deleģēt tālāk.
 Izņēmuma apstākļu
 dēļ valde var ar lēmumu uz laiku apturēt
 iecēlējinstitūcijas pilnvaru deleģējumu
 izpilddirektoram un izpilddirektora pastarpināti deleģētās
 pilnvaras un izpildīt tās pati vai deleģēt tās
 kādam no saviem locekļiem vai personāla loceklim, kurš nav
 izpilddirektors.
 15. pants
 Gada darba programma un daudzgadu darba programma
 1. Valde katru gadu
 vēlākais līdz 30. novembrim pieņem gada darba
 programmu, pamatojoties uz izpilddirektora iesniegto projektu un ņemot
 vērā Komisijas atzinumu. To iesniedz Eiropas Parlamentam, Padomei,
 Komisijai un valstu parlamentiem.
 2. Gada darba programma ietver
 sīki izklāstītus mērķus un gaidāmos
 rezultātus, tostarp snieguma rādītājus. Tajā
 saskaņā ar budžeta līdzekļu sadales pēc darbības
 jomām un uz darbības jomām balstītas pārvaldības
 principiem ietver arī to finansējamo darbību aprakstu un
 norādi par katrai darbībai piešķirtiem finanšu līdzekļiem
 un cilvēkresursiem. Gada darba programma ir saskanīga ar daudzgadu
 darba programmu, kas minēta 4. punktā. Tajā skaidri
 norāda uzdevumus, kuri ir pievienoti, mainīti vai svītroti
 salīdzinājumā ar iepriekšējo finanšu gadu.
 3. Valde groza pieņemto
 gada darba programmu, ja Eiropolam tiek piešķirts jauns uzdevums.
 Visus būtiskos grozījumus gada darba
 programmā pieņem ar to pašu procedūru kā
 sākotnējo gada darba programmu. Valde var deleģēt
 izpilddirektoram pilnvaras izdarīt nebūtiskus grozījumus gada
 darba programmā.
 4. Valde arī pieņem
 daudzgadu darba programmu un katru gadu līdz 30. novembrim to
 atjaunina, ņemot vērā Komisijas atzinumu un pēc
 apspriešanās ar Eiropas Parlamentu un valstu parlamentiem.
 Pieņemto daudzgadu darba programmu
 nosūta Eiropas Parlamentam, Padomei, Komisijai un valstu parlamentiem.
 Daudzgadu darba programmā ietver
 stratēģiskos mērķus un paredzētos rezultātus,
 tostarp snieguma rādītājus. Tajā ietver arī
 indikatīvo summu un darbinieku skaitu, kas katram mērķim
 piešķirti saskaņā ar daudzgadu finanšu shēmu un daudzgadu
 personāla politikas plānu. Tajā ietver stratēģiju
 attiecībām ar trešām valstīm vai starptautiskām
 organizācijām, kas minētas 29. pantā.
 Daudzgadu programmu īsteno ar gada darba
 programmu starpniecību un vajadzības gadījumā atjaunina,
 ņemot vērā ārējās un iekšējās
 izvērtēšanas rezultātus. Attiecīgā gadījumā
 šo izvērtējumu secinājumus atspoguļo arī
 nākamā gada darba programmā.
 16. pants
 Valdes priekšsēdētājs
 1. Valde ievēl
 priekšsēdētāju un priekšsēdētāja vietnieku no
 tās locekļu vidus. Priekšsēdētāju un
 priekšsēdētāja vietnieku ievēl ar valdes locekļu divu
 trešdaļu balsu vairākumu.
 Priekšsēdētāja vietnieks
 automātiski aizstāj priekšsēdētāju, ja viņš nevar
 pildīt savus pienākumus.
 2. Priekšsēdētāja
 un priekšsēdētāja vietnieka amata pilnvaru termiņš ir
 četri gadi. Minēto termiņu var atjaunot vienu reizi. Tomēr,
 ja viņi zaudē valdes locekļa statusu jebkurā viņu
 priekšsēdētāja vai priekšsēdētāja vietnieka
 pilnvaru brīdī, viņu pilnvaras automātiski beidzas
 tajā pašā dienā.
 17. pants
 Valdes sanāksmes
 1. Priekšsēdētājs
 sasauc valdes sanāksmes.
 2. Eiropola izpilddirektors
 piedalās jautājumu apspriešanā.
 3. Valde regulārajās
 sanāksmēs pulcējas vismaz divreiz gadā. Turklāt
 tā sanāk arī pēc priekšsēdētāja
 iniciatīvas, Komisijas pieprasījuma vai vismaz trešās daļas
 locekļu pieprasījuma.
 4. Valde var aicināt
 jebkuru personu, kuras viedoklis var būt svarīgs diskusijai,
 piedalīties sanāksmē kā novērotājam bez
 balsstiesībām.
 5. Valdes locekļiem var
 palīdzēt padomdevēji vai eksperti, ievērojot reglamenta
 noteikumus.
 6. Eiropols nodrošina valdes
 sekretariātu.
 18. pants
 Balsošanas noteikumi
 1. Neskarot 14. panta 1. punkta
 a), b) un c) apakšpunktu, 16. panta 1. punktu un 56. panta 8. punktu,
 valde pieņem lēmumus ar tās locekļu balsu vairākumu.
 2. Katram loceklim ir viena
 balss. Ja kāds balsstiesīgais loceklis nepiedalās, viņa
 balsstiesības ir tiesīgs izmantot šā locekļa
 aizstājējs.
 3. Priekšsēdētājs
 piedalās balsošanā.
 4. Izpilddirektors
 balsošanā nepiedalās.
 5. Valdes reglamentā nosaka
 sīki izklāstītu balsošanas kārtību, jo īpaši
 nosacījumus, saskaņā ar kuriem kāds no locekļiem var
 darboties cita locekļa vārdā, un vajadzības
 gadījumā – visas prasības, kas saistītas ar kvorumu.
 2. IEDAĻA
 IZPILDDIREKTORS
 19. pants
 Izpilddirektora pienākumi
 1. Izpilddirektors vada
 Eiropolu. Viņš atskaitās valdei.
 2. Neskarot Komisijas, valdes
 vai izpildvaldes kompetenci, izpilddirektors, pildot savus pienākumus, ir
 neatkarīgs un nelūdz un nepieņem kādas valdības vai
 citas struktūras norādījumus.
 3. Izpilddirektors pēc
 Eiropas Parlamenta uzaicinājuma tam ziņo par savu pienākumu
 izpildi. Padome var aicināt izpilddirektoru ziņot par savu
 pienākumu izpildi.
 4. Izpilddirektors ir Eiropola
 juridiskais pārstāvis.
 5. Izpilddirektors ir
 atbildīgs par to uzdevumu īstenošanu, kas Eiropolam uzdoti ar šo
 regulu. Jo īpaši izpilddirektora atbildībā ir:
 (a)
 Eiropola darba ikdienas vadība;
 (b)
 valdes pieņemto lēmumu īstenošana;
 (c)
 gada darba programmas un daudzgadu darba programmas
 sagatavošana un iesniegšana valdei pēc apspriešanās ar Komisiju;
 (d)
 gada darba programmas un daudzgadu darba programmas
 īstenošana un ziņošana valdei par to īstenošanu;
 (e)
 konsolidētā gada ziņojuma par
 Eiropola darbību sagatavošana un iesniegšana valdei apstiprināšanai;
 (f)
 rīcības plāna sagatavošana,
 reaģējot uz secinājumiem, kas izriet no iekšējās vai
 ārējās revīzijas ziņojumiem un
 novērtējumiem, kā arī Eiropas biroja krāpšanas
 apkarošanai (OLAF) izmeklēšanām, un ziņošana par
 panākto progresu Komisijai – divreiz gadā un valdei – regulāri;
 (g)
 Savienības finansiālo interešu aizsargāšana,
 piemērojot preventīvus pasākumus pret krāpšanu, korupciju
 un citādām nelikumīgām darbībām un, neskarot OLAF
 izmeklēšanas kompetenci, veicot efektīvas pārbaudes, un
 gadījumā, ja tiek atklāti pārkāpumi, atgūstot
 nepareizi izmaksātās summas un, vajadzības gadījumā,
 uzliekot iedarbīgus, samērīgus un atturošus administratīvus
 un finansiālus sodus;
 (h)
 Eiropola krāpšanas apkarošanas
 stratēģijas sagatavošana un iesniegšana valdei apstiprināšanai;
 (i)
 Eiropolam piemērojamo finanšu noteikumu
 projekta sagatavošana;
 (j)
 Eiropola ieņēmumu un izdevumu tāmes
 projekta sagatavošana un tā budžeta izpilde;
 (k)
 daudzgadu personāla politikas plāna
 sagatavošana un iesniegšana valdei pēc apspriešanās ar Komisiju;
 (l)
 atbalsta sniegšana valdes
 priekšsēdētājam, gatavojoties valdes sanāksmēm;
 (m)
 valdes regulāra informēšana par
 Savienības stratēģisko un operatīvo prioritāšu
 īstenošanu cīņā pret noziedzību.
 3. IEDAĻA
 APMĀCĪBAS
 ZINĀTNISKĀ KOMITEJA
 20. pants
 Apmācības zinātniskā komiteja
 1. Apmācības
 zinātniskā komiteja ir neatkarīga padomdevēja struktūra,
 kas nodrošina Eiropola darba apmācības jomā zinātnisko
 kvalitāti un sniedz ievirzi šajā sakarā. Šajā
 nolūkā izpilddirektors agrīnā posmā iesaista
 Apmācības zinātnisko komiteju visu 14. pantā
 minēto dokumentu sagatavošanā, ciktāl tie attiecas uz
 apmācību.
 2. Apmācības
 zinātniskajā komitejā ir vienpadsmit personas, kam ir
 augstākais akadēmiskais vai profesionālais statuss jomās,
 uz kurām attiecas šīs regulas III nodaļa. Valde ieceļ
 locekļus pēc pārredzama uzaicinājuma iesniegt pieteikumus
 un atlases procedūras, ko publicē Eiropas Savienības
 Oficiālajā Vēstnesī. Valdes locekļi nav
 Apmācības zinātniskās komitejas locekļi.
 Apmācības zinātniskās komitejas locekļi ir
 neatkarīgi. Viņi nelūdz un nepieņem nevienas valdības
 vai jebkādas citas struktūras norādījumus.
 3. Eiropols savā
 tīmekļa vietnē publisko un atjaunina Apmācības
 zinātniskās komitejas locekļu sarakstu.
 4. Apmācības
 zinātniskās komitejas locekļu amata pilnvaru termiņš ir
 pieci gadi. Tas nav atjaunojams, un komitejas locekļus var atcelt no
 amata, ja viņi neatbilst neatkarīguma kritērijiem.
 5. Apmācības
 zinātniskā komiteja ievēl savu priekšsēdētāju un
 priekšsēdētāja vietnieku uz piecu gadu amata pilnvaru
 termiņu. Tā pieņem nostājas ar vienkāršu balsu
 vairākumu. To sasauc priekšsēdētājs līdz
 četrām reizēm gadā. Ja nepieciešams,
 priekšsēdētājs pēc savas ierosmes vai pēc vismaz
 četru komitejas locekļu lūguma sasauc ārkārtas
 sanāksmes.
 6. Izpilddirektoru,
 izpilddirektora vietnieku apmācības jautājumos vai to
 attiecīgo pārstāvi aicina uz sanāksmēm kā
 novērotāju bez balsstiesībām.
 7. Apmācības
 zinātniskajai komitejai palīdz sekretārs, kurš ir darbinieks,
 kuru izraudzījusies komiteja un iecēlis izpilddirektors.
 8. Apmācības
 zinātniskā komiteja jo īpaši
 (a)
 sniedz padomus izpilddirektoram un izpilddirektora
 vietniekam apmācības jautājumos par gada darba programmas un
 citu stratēģisko dokumentu izstrādi, lai nodrošinātu to
 zinātnisko kvalitāti un saskanīgumu ar attiecīgo
 Savienības nozaru politiku un prioritātēm;
 (b)
 sniedz neatkarīgus atzinumus un padomus valdei
 jautājumos, kas ir tās kompetencē;
 (c)
 sniedz neatkarīgus atzinumus un padomus par
 mācību programmu kvalitāti, izmantotajām mācību
 metodēm, iespējamiem mācību variantiem un
 zinātniskajiem sasniegumiem;
 (d)
 veic visus citus konsultēšanas uzdevumus, kas
 attiecas uz Eiropola darba zinātniskajiem aspektiem saistībā ar
 apmācību un ko lūdz valde vai izpilddirektors vai
 izpilddirektora vietnieks apmācības jautājumos;
 9. Apmācības
 zinātniskās komitejas gada budžetu piešķir atsevišķā
 Eiropola budžetu izdevumu pozīcijā.
 4. IEDAĻA
 IZPILDVALDE
 21. pants
 Izveide
 Valde var izveidot izpildvaldi.
 22. pants
 Funkcijas un organizācija
 1. Izpildvalde palīdz
 valdei.
 2. Izpildvaldei ir šādas
 funkcijas:
 (a)
 tā sagatavo lēmumus pieņemšanai
 valdē;
 (b)
 kopā ar valdi tā nodrošina
 pienācīgu reaģēšanu uz konstatējumiem un ieteikumiem,
 kas izriet no iekšējās vai ārējās revīzijas
 ziņojumiem un novērtējumiem, kā arī no Eiropas Biroja
 krāpšanas apkarošanai (OLAF) izmeklēšanas ziņojumiem un
 ieteikumiem, kas izriet no OLAF veiktajām izmeklēšanām;
 (c)
 neskarot izpilddirektora funkcijas, kas noteiktas 19. pantā,
 tā palīdz izpilddirektoram un dod padomus valdes lēmumu
 īstenošanā, lai pastiprinātu administratīvās
 pārvaldības uzraudzību.
 3. Ja vajadzīgs, steidzamos
 gadījumos izpildvalde var pieņemt dažus provizoriskus lēmumus
 valdes vārdā, īpaši par administratīvās
 pārvaldības jautājumiem, tostarp
 iecēlējinstitūcijas pilnvaru deleģējuma
 apturēšanu.
 4. Izpildvalde sastāv no
 valdes priekšsēdētāja, viena Komisijas pārstāvja
 valdē un trim citiem locekļiem, kurus ieceļ valde no savu
 locekļu vidus. Valdes priekšsēdētājs ir arī
 izpildvaldes priekšsēdētājs. Izpilddirektors piedalās
 izpildvaldes sanāksmēs, bet viņam nav balsstiesību.
 5. Izpildvaldes locekļu
 amata pilnvaru termiņš ir četri gadi. Izpildvaldes locekļu
 pilnvaru termiņš beidzas vienlaikus ar to dalības termiņa
 izbeigšanos valdē.
 6. Izpildvalde rīko vismaz
 vienu kārtējo sanāksmi trijos mēnešos. Turklāt tā
 sanāk pēc priekšsēdētāja iniciatīvas vai pēc
 tās locekļu lūguma.
 7. Izpildvalde ievēro
 valdes noteikto reglamentu.
 V nodaļa
 INFORMĀCIJAS
 APSTRĀDE
 23. pants
 Informācijas avoti
 1. Eiropols apstrādā
 vienīgi informāciju, ko tam sniegušas
 (a)
 dalībvalstis saskaņā ar saviem
 valsts tiesību aktiem;
 (b)
 Savienības struktūras, trešās
 valstis un starptautiskās organizācijas saskaņā ar VI nodaļu;
 (c)
 privātas puses saskaņā ar 29. panta
 2. punktu.
 2. Eiropols var tieši izgūt
 un apstrādāt informāciju, tostarp personas datus, no publiski
 pieejamiem avotiem, piemēram, plašsaziņas līdzekļiem,
 tostarp interneta un publiskajiem datiem.
 3. Eiropols var izgūt un
 apstrādāt informāciju, tostarp personas datus, no valsts,
 Savienības vai starptautiskām informācijas sistēmām,
 tostarp, izmantojot datorizētu tiešu piekļuvi, ciktāl to
 atļauj Savienības, starptautiskie vai valstu tiesību akti.
 Attiecībā uz Eiropola piekļuvi šādai informācijai un
 tās izmantošanu piemēro attiecīgos Savienības,
 starptautisko vai valsts tiesību aktu noteikumus, ja tie paredz
 stingrākus piekļuves un izmantošanas noteikumus nekā šajā
 regulā paredzētie. Piekļuvi šādām informācijas
 sistēmām piešķir vienīgi pienācīgi pilnvarotiem
 Eiropola darbiniekiem, ciktāl tas ir nepieciešams viņu uzdevumu
 pildīšanai.
 24. pants
 Informācijas apstrādes darbību nolūki
 1. Ciktāl tas ir
 nepieciešams 3. panta 1. un 2. punktā noteikto
 mērķu sasniegšanai, Eiropols apstrādā informāciju,
 tostarp personas datus, lai
 (a)
 veiktu šķērspārbaudi
 nolūkā identificēt saiknes starp informāciju;
 (b)
 veiktu stratēģisko vai tematisko
 analīzi;
 (c)
 konkrētos gadījumos veiktu operatīvo
 analīzi.
 2. Personas datu kategorijas un
 datu subjektu kategorijas, kuru datus var vākt katrā
 konkrētā nolūkā, kas minēts 1. punktā, ir
 uzskaitītas 2. pielikumā.
 25. pants
 Informācijas apstrādes darbību nolūka noteikšana
 1. Dalībvalsts,
 Savienības struktūra, trešā valsts vai starptautiskā
 organizācija, kas Eiropolam sniedz informāciju, nosaka
 mērķi, kādā to apstrādā, kā minēts 24. pantā.
 Ja tā to nav izdarījusi, Eiropols lemj par šādas
 informācijas būtiskumu, kā arī par nolūku,
 kādā to apstrādā. Eiropols informāciju
 apstrādāt citā nolūkā nekā tajā, kurā
 informācija tika sniegta, var vienīgi ar datu sniedzēja
 atļauju.
 2. Dalībvalstis,
 Savienības struktūras, trešās valstis un starptautiskās
 organizācijas informācijas pārsūtīšanas
 brīdī var norādīt vispārīgus vai konkrētus
 ierobežojumus piekļuvei vai izmantošanai, tostarp attiecībā uz
 dzēšanu vai iznīcināšanu. Ja šādu ierobežojumu
 nepieciešamība kļūst acīmredzama pēc
 pārsūtīšanas, tās attiecīgi informē Eiropolu.
 Eiropols ievēro šādus ierobežojumus.
 3. Eiropols var noteikt
 jebkādus ierobežojumus dalībvalstu, Savienības struktūru,
 trešo valstu un starptautisko organizāciju piekļuvei
 informācijai, kas izgūta no publiski pieejamiem avotiem, vai
 šādas informācijas izmantošanai.
 26. pants
 Dalībvalstu un Eiropola darbinieku piekļuve
 informācijai, ko glabā Eiropols
 1. Dalībvalstīm ir
 piekļuve visai informācijai, kas sniegta 24. panta 1. punkta
 a) un b) apakšpunkta nolūkos, un tās var veikt tajā
 meklēšanu, neskarot dalībvalstu, Savienības struktūru un
 trešo valstu un starptautisko organizāciju tiesības norādīt
 ierobežojumus attiecībā uz piekļuvi šādiem datiem un to
 izmantošanu. Dalībvalstis ieceļ tās kompetentās
 iestādes, kam ir atļauts veikt šādu meklēšanu.
 2. Dalībvalstīm ir
 netieša piekļuve, pamatojoties uz „trāpījums ir” /
 „trāpījuma nav” sistēmu, informācijai, kas sniegta 24. panta
 1. punkta c) apakšpunkta nolūkos, neskarot ierobežojumus, ko
 norādījušas informācijas sniedzējas dalībvalstis,
 Savienības struktūras un trešās valstis vai starptautiskās
 organizācijas saskaņā ar 25. panta 2. punktu. Ja ir
 iegūts trāpījums, Eiropols sāk procedūru, ar kuru var
 veikt tās informācijas apmaiņu, kura ģenerēja
 trāpījumu, saskaņā ar tās dalībvalsts
 lēmumu, kura sniedza informāciju Eiropolam.
 3. Eiropola darbiniekiem, kurus
 atbilstīgi pilnvarojis Eiropola izpilddirektors, ir piekļuve Eiropola
 apstrādātajai informācijai tādā apmērā,
 kāds nepieciešams viņu pienākumu veikšanai.
 27. pants
 Eurojust un OLAF piekļuve Eiropola informācijai
 1. Eiropols veic visus
 atbilstīgos pasākumus, lai Eurojust un Eiropas Birojs
 krāpšanas apkarošanai (OLAF) savu attiecīgo pilnvaru
 robežās varētu piekļūt visai informācijai, kas sniegta
 24. panta 1. punkta a) un b) apakšpunkta nolūkos, un veikt
 tajā meklēšanu, neskarot dalībvalstu, Savienības
 struktūru un trešo valstu un starptautisko organizāciju tiesības
 norādīt ierobežojumus attiecībā uz piekļuvi
 šādiem datiem un to izmantošanu. Eiropolu informē, ja Eurojust
 vai OLAF veiktajā meklēšanā atklājas, ka ir atbilsme
 ar Eiropola apstrādāto informāciju.
 2. Eiropols veic visus
 attiecīgos pasākumus, lai nodrošinātu, ka Eurojust un OLAF
 to attiecīgo pilnvaru robežās ir netieša piekļuve, pamatojoties
 uz „trāpījums ir” /„trāpījuma nav” sistēmu,
 informācijai, kas sniegta 24. panta 1. punkta
 c) apakšpunkta nolūkos, neskarot ierobežojumus, ko
 norādījušas informācijas sniedzējas dalībvalstis,
 Savienības struktūras un trešās valstis vai starptautiskās
 organizācijas saskaņā ar 25. panta 2. punktu. Ja ir
 iegūts trāpījums, Eiropols sāk procedūru, ar kuru var
 veikt tās informācijas apmaiņu, kura ģenerēja
 trāpījumu, saskaņā ar tās dalībvalsts,
 Savienības struktūras, trešās valsts vai starptautiskās
 organizācijas lēmumu, kura sniedza informāciju Eiropolam.
 3. Informācijas
 meklēšanu saskaņā ar 1. un 2. punktu veic vienīgi lai
 noteiktu, vai attiecīgi Eurojust vai OLAF pieejamā
 informācija atbilst Eiropola apstrādātajai informācijai.
 4. Eiropols meklēšanu
 saskaņā ar 1. un 2. punktu atļauj vienīgi pēc
 tam, kad ir saņēmis no Eurojust un OLAF
 informāciju par to, kuri valsts locekļi, vietnieki, palīgi,
 kā arī Eurojust darbinieki un kuri OLAF darbinieki ir
 pilnvaroti veikt šādu meklēšanu.
 5. Ja Eiropola informācijas
 apstrādes darbību laikā saistībā ar atsevišķu
 izmeklēšanu Eiropols vai dalībvalsts konstatē, ka nepieciešama
 koordinācija, sadarbība vai atbalsts saskaņā ar Eurojust
 vai OLAF pilnvarām, Eiropols tos attiecīgi informē un
 uzsāk informācijas apmaiņas procedūru saskaņā ar
 tās dalībvalsts lēmumu, kura sniegusi informāciju.
 Šādā gadījumā Eurojust vai OLAF apspriežas ar
 Eiropolu.
 6. Eurojust, tostarp
 kolēģija, valsts locekļi, vietnieki, palīgi, kā
 arī Eurojust darbinieki, un OLAF ievēro visus
 vispārīgos vai konkrētos ierobežojumus piekļuvei vai
 izmantošanai, kurus norādījušas dalībvalstis, Savienības
 struktūras, trešās valstis un starptautiskās organizācijas
 saskaņā ar 25. panta 2. punktu.
 28. pants
 Pienākums paziņot dalībvalstīm
 1. Ja Eiropolam
 saskaņā ar tā uzdevumu, kas paredzēts 4. panta 1. punkta
 b) apakšpunktā, nepieciešams informēt dalībvalsti par
 informāciju, kas attiecas uz to, un ja uz minēto informāciju
 attiecas 25. panta 2. punktā aprakstītie piekļuves
 ierobežojumi, kas aizliedz veikt tās apmaiņu, Eiropols apspriežas ar
 datu sniedzēju, kurš paredzējis piekļuves ierobežojumu, un
 lūdz tā atļauju informācijas apmaiņai.
 Bez šādas atļaujas informācijas
 apmaiņu neveic.
 2. Neatkarīgi no jebkādiem
 piekļuves ierobežojumiem Eiropols informē dalībvalsti par
 informāciju, kas attiecas uz to, ja
 (a)
 tas ir absolūti nepieciešams, lai
 novērstu ar smago noziedzību vai teroristu nodarījumiem
 saistītus reālus draudus; vai
 (b)
 tas ir būtiski, lai novērstu tiešus un
 nopietnus draudus minētās dalībvalsts sabiedrības
 drošībai.
 Šādā gadījumā Eiropols, cik
 drīz vien iespējams, informē datu sniedzēju par šādas
 informācijas apmaiņu un pamato savu situācijas analīzi.
 VI nodaļa
 ATTIECĪBAS AR PARTNERIEM
 1. IEDAĻA
 KOPĪGI NOTEIKUMI
 29. pants
 Kopīgi noteikumi
 1. Ja tas ir nepieciešams
 tā uzdevumu veikšanai, Eiropols var izveidot un uzturēt
 sadarbības attiecības ar Savienības struktūrām
 atbilstīgi šo struktūru mērķiem, trešo valstu
 tiesībaizsardzības iestādēm, trešo valstu
 tiesībaizsardzības mācību iestādēm,
 starptautiskām organizācijām un privātām pusēm.
 2. Ja tas ir būtiski
 tā uzdevumu veikšanai un ievērojot ierobežojumus, kas paredzēti 25. panta
 2. punktā, Eiropols var veikt visas informācijas, izņemot
 personas datus, tiešu apmaiņu ar 1. punktā minētajām
 vienībām.
 3. Eiropols no 1. pantā
 minētajām vienībām, izņemot privātas puses, var
 saņemt personas datus un apstrādāt tos, ja tas ir nepieciešams
 tā uzdevumu veikšanai un ievērojot šīs nodaļas noteikumus.
 4. Neskarot 36. panta 4. punktu,
 Eiropols pārsūta personas datus Savienības struktūrām,
 trešām valstīm un starptautiskām organizācijām
 vienīgi tad, ja tas ir nepieciešams, lai novērstu un apkarotu
 noziedzību, uz ko attiecas Eiropola mērķi, un saskaņā
 ar šīs nodaļas noteikumiem. Ja pārsūtāmos datus ir
 sniegusi dalībvalsts, Eiropols saņem minētās
 dalībvalsts piekrišanu, ja vien
 (a)
 nevar uzskatīt, ka atļauja ir dota, jo
 dalībvalsts nav skaidri ierobežojusi tālākas
 pārsūtīšanas iespēju; vai
 (b)
 attiecīgā dalībvalsts šādai
 tālākai pārsūtīšanai nav devusi iepriekšēju
 vispārēju piekrišanu vai piekrišanu ar konkrētiem
 nosacījumiem. Šādu piekrišanu var atsaukt jebkurā laikā.
 5. Dalībvalstīm,
 Savienības struktūrām, trešām valstīm un
 starptautiskām organizācijām aizliedz personas datus
 pārsūtīt tālāk, ja vien Eiropols nav skaidri devis tam
 piekrišanu.
 2. IEDAĻA
 PERSONAS DATU APMAIŅA/PĀRSŪTĪŠANA
 30. pants
 Personas datu pārsūtīšana Savienības
 struktūrām
 Piemērojot iespējamos ierobežojumus,
 kas paredzēti saskaņā ar šīs regulas 25. panta 2. vai
 3. punktu, Eiropols var tieši pārsūtīt personas datus
 Savienības struktūrām, ja tas ir nepieciešams tā vai
 saņēmējas Savienības struktūras uzdevumu veikšanai.
 31. pants
 Personas datu pārsūtīšana
 trešām valstīm un starptautiskām organizācijām
 1. Ciktāl tas ir
 nepieciešams Eiropolam tā uzdevumu veikšanai, Eiropols var
 pārsūtīt personas datus trešās valsts iestādei vai
 starptautiskai organizācijai, pamatojoties uz
 (a)
 lēmumu, ko Komisija pieņēmusi
 saskaņā ar [Eiropas Parlamenta un Padomes Direktīvas 95/46/EK (1995.
 gada 24. oktobris) par personu aizsardzību attiecībā uz personas
 datu apstrādi un šādu datu brīvu apriti 25. un 31. pantu],
 ka minētā valsts vai starptautiskā organizācija vai
 apstrādājošais sektors minētajā trešā valstī vai
 starptautiskā organizācijā nodrošina pienācīgu
 aizsardzības līmeni (lēmums par aizsardzības
 līmeņa pietiekamību); vai
 (b)
 starptautisku nolīgumu, kas noslēgts
 starp Savienību un attiecīgo trešo valsti vai starptautisko
 organizāciju saskaņā ar Līguma 218. pantu, sniedzot
 atbilstīgus aizsardzības pasākumus attiecībā uz
 privātuma un personu pamattiesību un brīvību
 aizsardzību; vai
 (c)
 sadarbības nolīgumu, kas noslēgts
 starp Eiropolu un attiecīgo trešo valsti vai starptautisko
 organizāciju saskaņā ar Lēmuma 2009/371/TI 23. pantu
 pirms šīs regulas piemērošanas dienas.
 Šādai pārsūtīšanai nav
 nepieciešama nekāda cita atļauja.
 Eiropols var noslēgt sadarbības
 vienošanās, lai īstenotu šādus nolīgumus vai lēmumus
 par atbilstību.
 2. Atkāpjoties no 1. punkta,
 izpilddirektors katrā gadījumā atsevišķi var atļaut
 pārsūtīt personas datus uz trešām valstīm vai
 starptautiskām organizācijām, ja
 (a)
 datu pārsūtīšana ir absolūti
 nepieciešama, lai garantētu vienas vai vairāku dalībvalstu
 būtiskās intereses, uz kurām attiecas Eiropola mērķi;
 (b)
 datu pārsūtīšana ir absolūti
 nepieciešama, lai novērstu ar noziedzību vai teroristu
 nodarījumiem saistītus reālus draudus;
 (c)
 datu pārsūtīšana ir citādi
 vajadzīga vai ir likumīgi prasīta, pamatojoties uz
 svarīgām sabiedrības interesēm vai prasījumu
 pamatojumam, realizācijai vai aizstāvībai; vai
 (d)
 pārsūtīšana ir vajadzīga, lai
 aizsargātu datu subjekta vai kādas citas personas būtiskas
 intereses.
 Turklāt valde ar Eiropas Datu
 aizsardzības uzraudzītāja piekrišanu, ņemot vērā
 to, ka pastāv aizsardzības pasākumi attiecībā uz
 privātuma un personas pamattiesību un brīvību
 aizsardzību, var atļaut pārsūtīšanu kopumu
 saskaņā ar a) līdz d) apakšpunktiem, uz laiku, kas
 nepārsniedz vienu gadu un ir atjaunojams.
 3. Izpilddirektors informē
 valdi un Eiropas Datu aizsardzības uzraudzītāju par
 gadījumiem, kad viņš ir piemērojis 2. punktu.
 32. pants
 No privātām pusēm iegūti personas dati
 1. Ciktāl tas ir
 nepieciešams tā uzdevumu veikšanai, Eiropols var apstrādāt
 personas datus, kuru izcelsme ir no privātām pusēm, ar
 nosacījumu, ka tie ir saņemti
 (a)
 ar dalībvalsts valsts vienības
 starpniecību saskaņā ar valsts tiesību aktiem;
 (b)
 ar tādas trešās valsts kontaktpunkta
 starpniecību, ar kuru Eiropols ir noslēdzis sadarbības
 nolīgumu saskaņā ar Lēmuma 2009/371/TI 23. pantu, pirms
 sāk piemērot šo regulu; vai
 (c)
 ar trešās valsts iestādes vai
 starptautiskas organizācijas, ar kuru Eiropas Savienība ir
 noslēgusi starptautisku nolīgumu saskaņā ar Līguma 218. pantu,
 starpniecību.
 2. Ja saņemtie dati
 ietekmē dalībvalsts intereses, Eiropols tūlīt informē
 attiecīgās dalībvalsts valsts vienību.
 3. Eiropols tieši nesazinās
 ar privātām pusēm, lai izgūtu personas datus.
 4. Komisija trīs gadu
 laikā, kopš šī regula ir piemērojama, izvērtē personas
 datu tiešas apmaiņas ar privātām pusēm nepieciešamību
 un iespējamo ietekmi. Šādā izvērtējumā citu
 iemeslu vidū konkrētizē, vai Eiropolam ir nepieciešama personas
 datu apmaiņa ar privātām pusēm.
 33. pants
 No privātām personām iegūta informācija
 1. Eiropols var
 apstrādāt informāciju, tostarp personas datus, kuru izcelsme ir
 no privātām personām, ar nosacījumu, ka tā ir
 saņemta
 (a)
 ar dalībvalsts valsts vienības
 starpniecību saskaņā ar valsts tiesību aktiem;
 (b)
 ar tādas trešās valsts kontaktpunkta
 starpniecību, ar kuru Eiropols ir noslēdzis sadarbības
 nolīgumu saskaņā ar Lēmuma 2009/371/TI 23. pantu,
 pirms sāk piemērot šo regulu; vai
 (c)
 ar tādas trešās valsts iestādes vai
 starptautiskas organizācijas starpniecību, ar kuru Eiropas
 Savienība ir noslēgusi starptautisku nolīgumu saskaņā
 ar Līguma 218. pantu.
 2. Ja Eiropols saņem
 informāciju, tostarp personas datus, no privātas personas, kas
 dzīvo tādā trešā valstī, ar kuru nav starptautiska
 nolīguma, kas noslēgts vai nu, pamatojoties uz Lēmuma 2009/371/TI
 23. pantu, vai uz Līguma 218. pantu, Eiropols var vienīgi
 to pārsūtīt tālāk uz dalībvalsti vai
 attiecīgu trešo valsti, ar kuru šādi starptautiski nolīgumi ir
 noslēgti.
 3. Eiropols tieši nesazinās
 ar privātpersonām, lai izgūtu informāciju.
 VII nodaļa
 DATU AIZSARDZĪBAS
 PASĀKUMI
 34. pants
 Vispārēji datu
 aizsardzības principi
 Personas dati tiek
 (a)
 godprātīgi un likumīgi apstrādāti;
 (b)
 vākti konkrētiem, skaidriem un
 likumīgiem nolūkiem, un to turpmāka apstrāde nav notikusi
 veidā, kas nav savienojams ar minētajiem nolūkiem. Personas datu
 turpmāku apstrādi vēsturiskos, statistikas vai zinātniskos
 nolūkos neuzskata par nesaderīgu, ja vien Eiropols sniedz
 atbilstīgus aizsardzības pasākumus, īpaši, lai
 nodrošinātu, ka datus neapstrādā nekādā citā
 nolūkā;
 (c)
 adekvāti, atbilstīgi un ne pārlieku
 apjomīgi, ņemot vērā nolūkus, kādos tos
 apstrādā;
 (d)
 precīzi un vajadzības gadījumā
 tie jāatjaunina; jāveic visi pamatoti pasākumi, lai
 nodrošinātu, ka neprecīzi personas dati, ņemot vērā
 nolūkus, kādos tie tiek apstrādāti, bez kavēšanās
 tiek dzēsti vai laboti;
 (e)
 saglabāti veidā, kas pieļauj datu
 subjektu identifikāciju, un ne ilgāk, kā tas nepieciešams
 nolūkiem, kuros datus apstrādā.
 35. pants
 Personas datu precizitātes un
 uzticamības pakāpes
 1. Tādas informācijas
 avotu, kuras izcelsme ir no kādas dalībvalsts, pēc iespējas
 novērtē informāciju sniegusī dalībvalsts, izmantojot
 šādus avota novērtējuma kodus:
 A): ja nav šaubu par avota autentiskumu,
 uzticamību un kompetenci vai ja informāciju ir sniedzis avots, kurš
 visos gadījumos ir apstiprinājies kā ticams;
 B): ja informāciju ir sniedzis avots, kurš
 vairākumā gadījumu ir apstiprinājies kā ticams;
 C): ja informāciju ir sniedzis avots, kurš
 vairākumā gadījumu ir izrādījies neuzticams;
 X) avota ticamību nav iespējams
 novērtēt.
 2. Informāciju, kuras
 izcelsme ir no kādas dalībvalsts, pēc iespējas
 novērtē informāciju sniegusī dalībvalsts, pamatojoties
 uz tās ticamību, šai nolūkā izmantojot šādus
 informācijas novērtējuma kodus:
 (1): informācija, par kuras pareizību
 nav šaubu;
 (2): informācija, kas ir zināma
 personīgi informācijas avotam, bet nav personīgi zināma
 amatpersonai, kura to virza tālāk;
 (3): informācija, kas nav zināma
 personīgi informācijas avotam, bet ko apstiprina cita jau
 reģistrēta informācija;
 (4): informācija, kas nav zināma
 personīgi informācijas avotam un ko nav iespējams
 apstiprināt.
 3. Ja Eiropols, pamatojoties uz
 tā rīcībā jau esošu informāciju, secina, ka
 novērtējumu nepieciešams labot, tas informē attiecīgo
 dalībvalsti un mēģina panākt vienošanos par
 novērtējuma grozīšanu. Eiropols negroza novērtējumu,
 ja nav šādas vienošanās.
 4. Ja Eiropols no
 dalībvalsts saņem nenovērtētu informāciju, Eiropols
 pēc iespējas mēģina pats novērtēt avota vai
 informācijas ticamību, pamatojoties uz tā rīcībā
 jau esošu informāciju. Konkrētu datu un informācijas novērtēšanu
 veic, vienojoties ar sniedzēju dalībvalsti. Dalībvalsts var
 arī vispārīgi vienoties ar Eiropolu par konkrēta veida datu
 un konkrētu avotu novērtējumu. Ja konkrētā
 gadījumā nav panākta vienošanās vai nepastāv
 vispārīga vienošanās, Eiropols novērtē informāciju
 vai datus un piešķir šādai informācijai vai datiem
 novērtējuma kodu X) un 4), kā minēts 1. un 2. punktā.
 5. Ja Eiropols saņem datus
 vai informāciju no trešās valsts vai starptautiskas
 organizācijas, vai Savienības struktūras, attiecīgi
 piemēro šo pantu.
 6. Informāciju no publiski
 pieejamiem avotiem Eiropols novērtē, izmantojot 1. un 2. punktā
 noteiktos novērtējuma kodus.
 36. pants
 Konkrētu personas datu kategoriju un
 dažādu datu subjektu kategoriju apstrāde
 1. Aizliegts apstrādāt
 noziedzīgos nodarījumos cietušu personu, liecinieku vai citu personu,
 kas var sniegt informāciju par noziedzīgiem nodarījumiem, vai
 personu, kas jaunākas par 18 gadiem, personas datus, ja vien tas nav
 absolūti nepieciešams, lai novērstu vai apkarotu noziedzību, uz
 kuru attiecas Eiropola mērķi.
 2. Aizliegts apstrādāt
 personas datus, kas apstrādāti ar automatizētiem vai citiem
 līdzekļiem, kas atklāj rasi vai etnisko izcelsmi, politiskos
 uzskatus, reliģisko piederību vai pārliecību,
 piederību arodbiedrībām, kā arī datus, kas attiecas uz
 veselību vai seksuālo dzīvi, ja vien tas nav absolūti
 nepieciešams, lai novērstu vai apkarotu noziedzību, uz kuru attiecas
 Eiropola mērķi un ja šie dati papildina citus personas datus, ko jau
 apstrādā Eiropols.
 3. Vienīgi Eiropols var
 piekļūt 1. un 2. punktā minētajiem personas datiem.
 Izpilddirektors pienācīgi pilnvaro ierobežotu skaitu darbinieku,
 kuriem būtu šāda piekļuve, ja tas ir nepieciešams viņu
 uzdevumu veikšanai.
 4. Nevienu lēmumu, kas rada
 tiesiskas sekas attiecībā uz datu subjektu, nepamato vienīgi uz 2. punktā
 minēto datu automatizētu apstrādi, ja vien šāds lēmums
 nav skaidri atļauts saskaņā ar valsts vai Savienības
 tiesību aktiem vai, vajadzības gadījumā, to nav
 atļāvis Eiropas Datu aizsardzības uzraudzītājs.
 5. Šā panta 1. un 2. punktā
 minētos personas datus nepārsūta dalībvalstīm,
 Savienības struktūrām, trešām valstīm vai
 starptautiskām organizācijām, ja vien tas nav absolūti
 nepieciešams atsevišķos gadījumos attiecībā uz
 noziedzību, uz ko attiecas Eiropola mērķi.
 6. Ik pēc sešiem
 mēnešiem Eiropols sniedz Eiropas Datu aizsardzības uzraudzītajam
 pārskatu par visiem 2. punktā minētajiem personas datiem,
 ko tas ir apstrādājis.
 37. pants
 Personas datu glabāšanas un
 dzēšanas termiņi
 1. Eiropola
 apstrādātos personas datus Eiropols glabā tikai tik ilgi, cik
 nepieciešams tā mērķu sasniegšanai.
 2. To, vai datus nepieciešams turpināt
 glabāt, Eiropols pārskata katrā gadījumā
 atsevišķi ne vēlāk kā trīs gadus pēc personas
 datu sākotnējās apstrādes. Eiropols var nolemt
 turpināt glabāt personas datus līdz nākamai
 pārskatīšanai, kas notiek pēc vēl viena trīs gadu
 perioda, ja glabāšanas turpināšana ir joprojām nepieciešama
 Eiropola uzdevumu pildīšanai. Turpmākas glabāšanas iemeslus
 pamato un reģistrē. Ja netiek pieņemts lēmums turpināt
 personas datu glabāšanu, minētos datus automātiski dzēš
 pēc trim gadiem.
 3. Ja datus, kas attiecas uz 36. panta
 1. un 2. punktā minētajām personām, glabā
 ilgāk par pieciem gadiem, attiecīgi informē Eiropas Datu
 aizsardzības uzraudzītāju.
 4. Ja dalībvalsts,
 Savienības struktūra, trešā valsts vai starptautiska
 organizācija datu pārsūtīšanas brīdī
 saskaņā ar 25. panta 2. punktu ir norādījusi
 ierobežojumus attiecībā uz personas datu iepriekšēju
 dzēšanu vai iznīcināšanu, Eiropols personas datus dzēš
 saskaņā ar šiem ierobežojumiem. Ja Eiropols datu glabāšanas
 turpināšanu uzskata par nepieciešamu savu uzdevumu veikšanai, pamatojoties
 uz informāciju, kas ir plašāka nekā tā, kas ir datu
 sniedzēja rīcībā, Eiropols lūdz datu sniedzēja
 atļauju turpināt datu glabāšanu.
 5. Ja dalībvalsts,
 Savienības struktūra, trešā valsts vai starptautiska
 organizācija dzēš Eiropolam sniegtus datus no savām valsts
 datnēm, tā attiecīgi informē Eiropolu. Eiropols dzēš
 datus, ja vien datu turpmāka glabāšana netiek atzīta par
 nepieciešamu Eiropola mērķu sasniegšanai, pamatojoties uz informāciju,
 kas ir plašāka nekā tā, kas ir datu sniedzēja rīcībā.
 Eiropols informē datu sniedzēju par šādu datu turpmāku
 glabāšanu un sniedz šādas turpmākas glabāšanas pamatojumu.
 6. Personas datus nedzēš,
 ja
 (a)
 tas kaitētu datu subjekta interesēm,
 kuram nepieciešama aizsardzība. Šādos gadījumos datus var
 izmantot tikai ar datu subjekta piekrišanu;
 (b)
 datu subjekts apstrīd datu pareizību – uz
 tādu laiku, lai dalībvalstis vai Eiropols vajadzības
 gadījumā varētu verificēt datu pareizību;
 (c)
 personas datus jāsaglabā
 pierādījumu nolūkā;
 (d)
 datu subjekts iebilst pret to dzēšanu un
 tā vietā pieprasa to izmantošanas ierobežošanu.
 38. pants
 Apstrādes drošība
 1. Eiropols īsteno
 atbilstīgus tehniskos un organizatoriskos pasākumus, lai
 aizsargātu personas datus no nejaušas vai nelikumīgas
 iznīcināšanas, nejaušas pazaudēšanas vai neatļautas
 izpaušanas, pārveidošanas un piekļuves tiem, vai visām
 citām nelikumīgām apstrādes formām.
 2. Attiecībā uz datu
 automatizētu apstrādi Eiropols īsteno pasākumus, kas
 paredzēti, lai
 (a)
 liegtu nepiederošām personām pieeju datu
 apstrādes iekārtām, kuras izmanto personas datu apstrādei
 (piekļuves kontrole iekārtām);
 (b)
 novērstu datu nesankcionētu
 nolasīšanu, kopēšanu, grozīšanu vai datu nesēju
 izņemšanu (datu nesēju kontrole);
 (c)
 novērstu datu nesankcionētu
 ievadīšanu, kā arī liegtu glabāto personas datu nesankcionētu
 apskati, grozīšanu vai dzēšanu (glabāšanas kontrole);
 (d)
 liegtu izmantot datu apstrādes
 automatizētas sistēmas nepilnvarotām personām, izmantojot
 datu komunikācijas iekārtas (lietotāju kontrole);
 (e)
 nodrošinātu, ka personām, kas ir
 pilnvarotas izmantot datu apstrādes automatizētu sistēmu, ir
 piekļuve tikai tiem datiem, uz kuriem attiecas viņu piekļuves
 tiesības (datu piekļuves kontrole);
 (f)
 nodrošinātu, ka ir iespējams
 pārbaudīt un noteikt, kurām organizācijām dati ir vai
 var tikt pārsūtīti, izmantojot datu komunikācijas
 iekārtas (komunikācijas kontrole);
 (g)
 nodrošinātu, ka ir iespējams
 pārbaudīt un noteikt, kādi personas dati ir ievadīti datu
 apstrādes automatizētajās sistēmās, kā arī
 ievadīšanas laiku un ievadītāju (ievades kontrole);
 (h)
 novērstu personas datu nesankcionētu
 nolasīšanu, kopēšanu, grozīšanu vai dzēšanu personas datu
 pārsūtīšanas laikā vai datu nesēja
 transportēšanas laikā (transportēšanas kontrole);
 (i)
 nodrošinātu, ka traucējumu
 gadījumā uzstādītās sistēmas var
 nekavējoties atjaunot (atgūšana);
 (j)
 nodrošinātu, ka sistēma funkcionē
 bez kļūdām, par kļūdu parādīšanos
 darbībās nekavējoties ziņo (drošums) un saglabātie
 dati nevar tikt sabojāti sistēmas darbības traucējumu dēļ
 (integritāte).
 3. Eiropols un dalībvalstis
 nosaka mehānismus, lai nodrošinātu, ka visas informācijas
 sistēmas robežās tiek ņemtas vērā drošības
 vajadzības.
 39. pants
 Datu subjekta piekļuves
 tiesības
 1. Ikvienam datu subjektam ir
 tiesības saprātīgos termiņos saņemt informāciju
 par to, vai Eiropols apstrādā personas datus, kas uz viņu
 attiecas. Ja šādus personas datus apstrādā, Eiropols sniedz datu
 subjektam šādu informāciju:
 (a)
 apstiprinājumu par to, ka tiek
 apstrādāti dati, kas uz viņu attiecas;
 (b)
 informāciju vismaz par apstrādes
 darbības nolūkiem, attiecīgajām datu kategorijām un
 saņēmējiem, kuriem datus izpauž;
 (c)
 paziņojumu saprotamā veidā par
 datiem, kurus apstrādā, un visu pieejamo informāciju par to
 avotiem.
 2. Ikviens datu subjekts, kas
 vēlas īstenot piekļuves tiesības personas datiem, var
 šajā sakarā iesniegt pieprasījumu, neradot
 pārmērīgas izmaksas iestādei, kas šim nolūkam
 norīkota viņa izvēlētajā dalībvalstī.
 Šī iestāde nekavējoties, un jebkurā gadījumā ne
 vēlāk kā viena mēneša laikā no pieprasījuma
 saņemšanas, to nodod Eiropolam.
 3. Eiropols atbild uz
 pieprasījumu bez nepamatotas kavēšanās un jebkurā
 gadījumā trīs mēnešu laikā kopš pieprasījuma
 saņemšanas.
 4. Eiropols apspriežas par
 pieņemamo lēmumu ar attiecīgo dalībvalstu
 kompetentajām iestādēm. Priekšnoteikums lēmumu par
 piekļuvi datiem pieņemšanai ir cieša sadarbība starp Eiropolu un
 dalībvalstīm, kas ir tieši saistītas ar datu subjekta
 piekļuvi šādiem datiem. Ja dalībvalsts iebilst pret Eiropola
 ierosināto atbildi, tā paziņo Eiropolam iebilduma iemeslus.
 5. Piekļuvi personas datiem
 atsaka vai ierobežo, ja tas ir nepieciešams pasākums, lai
 (a)
 Eiropols varētu pienācīgi
 pildīt savus uzdevumus;
 (b)
 aizsargātu dalībvalstu drošību un
 sabiedrisko kārtību vai lai novērstu noziedzību;
 (c)
 nodrošinātu, ka netiek apdraudēta valsts
 izmeklēšana;
 (d)
 aizsargātu trešo personu tiesības un
 brīvības.
 6. Eiropols datu subjektu
 rakstiski informē par piekļuves atteikumu vai ierobežošanu, par
 šāda lēmuma iemesliem un minētās personas
 tiesībām iesniegt sūdzību Eiropas Datu aizsardzības
 uzraudzītājam. Informāciju par faktiskajiem un juridiskajiem
 iemesliem, uz kuriem pamatojas lēmums, var nesniegt, ja šādas
 informācijas sniegšanas dēļ zaudētu jēgu ierobežojums,
 kas noteikts saskaņā ar 5. punktu.
 40. pants
 Tiesības uz datu labošanu, dzēšanu un piekļuves liegšanu
 tiem
 1. Ikvienam datu subjektam ir
 tiesības prasīt Eiropolam labot personas datus, kas attiecas uz
 viņu, ja tie ir nepareizi, un, ja tas ir iespējams un nepieciešams,
 papildināt vai atjaunināt tos.
 2. Ikvienam datu subjektam ir
 tiesības prasīt Eiropolam dzēst personas datus, kas attiecas uz
 viņu, ja tie vairs nav vajadzīgi nolūkiem, kādiem tie tika
 likumīgi vākti vai likumīgi apstrādāti
 tālāk.
 3. Personas datus nedzēš,
 bet liedz piekļuvi šiem datiem, ja ir pamatots iemesls uzskatīt, ka
 dzēšana var ietekmēt datu subjekta likumīgas intereses. Datus,
 kuriem liegta piekļuve, apstrādā tikai mērķim,
 sakarā ar kuru tie netika dzēsti.
 4. Ja 1., 2. un 3. punktā
 aprakstītos Eiropola rīcībā esošos datus ir sniegušas
 trešās valstis, starptautiskās organizācijas, vai tie ir
 iegūti Eiropola veikto analīžu rezultātā, Eiropols šādus
 datus labo, dzēš vai liedz tiem piekļuvi.
 5. Ja 1. un 2. punktā
 aprakstītos Eiropola turētos datus Eiropolam ir tieši sniegušas
 dalībvalstis, attiecīgās dalībvalstis sadarbībā
 ar Eiropolu šādus datus labo, dzēš vai liedz tiem piekļuvi.
 6. Ja nepareizie dati ir
 pārsūtīti kādā citā atbilstīgā
 veidā vai dalībvalstu sniegtajos datos esošo kļūdu
 cēlonis ir nepareiza pārsūtīšana vai tas, ka dati ir
 nosūtīti, pārkāpjot šo regulu, vai arī
 kļūdas ir radušās, Eiropolam datus ievadot, saņemot vai
 glabājot nepareizi vai pārkāpjot šo regulu, Eiropols
 sadarbībā ar attiecīgām dalībvalstīm šos datus
 labo vai dzēš.
 7. Šā panta 4., 5. un 6. punktā
 minētajos gadījumos nekavējoties informē visus šādu
 datu adresātus. Saskaņā ar noteikumiem, kas tiem
 piemērojami, adresāti savās sistēmās labo, dzēš
 šādus datus vai liedz tiem piekļuvi.
 8. Eiropols rakstiski bez
 nepamatotas kavēšanās un jebkurā gadījumā trīs
 mēnešu laikā informē datu subjektu par to, ka dati, kas uz
 viņu attiecas, ir laboti, dzēsti vai tiem ir liegta piekļuve.
 9. Eiropols datu subjektu
 rakstiski informē par atteikumu datus labot, dzēst vai liegt tiem
 piekļuvi un par iespēju iesniegt sūdzību Eiropas Datu
 aizsardzības uzraudzītājam un vērsties tiesā.
 41. pants
 Atbildība datu aizsardzības jautājumos
 1. Eiropols personas datus
 glabā tādā veidā, kas nodrošina, ka var noteikt to avotu
 saskaņā ar 23. pantu.
 2. Par 34. panta
 d) punktā norādīto personas datu kvalitāti ir
 atbildīga dalībvalsts, kura ir sniegusi personas datus Eiropolam, un
 Eiropols attiecībā uz personas datiem, kurus ir sniegušas ES
 struktūras, trešās valstis vai starptautiskās
 organizācijas, kā arī uz personas datiem, kurus Eiropols izguvis
 no publiski pieejamiem avotiem.
 3. Par atbilstību 34. panta
 a), b), c) un e) punktos norādītajiem principiem atbildīgs
 ir Eiropols.
 4. Par
 pārsūtīšanas likumību atbildība ir
 (a)
 dalībvalstij, kas sniedza datus,
 gadījumā, ja dalībvalsts Eiropolam sniedza personas datus; un
 (b)
 Eiropolam gadījumā, ja Eiropols sniedza
 personas datus dalībvalstīm, un trešām valstīm vai starptautiskām
 organizācijām.
 5. Ja pārsūtīšana
 notiek starp Eiropolu un Savienības struktūru, par
 pārsūtīšanas likumību atbildīgs ir Eiropols. Neskarot
 iepriekšējo teikumu, ja Eiropols datus pārsūta pēc saņēmēja
 lūguma, gan Eiropols, gan saņēmējs ir atbildīgi par
 šādas pārsūtīšanas likumību. Turklāt Eiropols ir
 atbildīgs par visām datu apstrādes darbībām, ko tas
 veic.
 42. pants
 Iepriekšēja pārbaude
 1. To personas datu
 apstrādei, kuri tiks iekļauti jaunajā kartotēkā, ko
 paredzēts izveidot, veic iepriekšēju pārbaudi, ja
 (a)
 paredzēts apstrādāt īpašas datu
 kategorijas, kas minētas 36. panta 2. punktā;
 (b)
 apstrādes veids, īpaši, izmantojot
 jaunās tehnoloģijas, mehānismus vai procedūras, ir
 citādi saistīts ar īpašiem riskiem attiecībā uz datu
 subjektu pamattiesībām un brīvībām un jo īpaši uz
 personas datu aizsardzību.
 2. Iepriekšējas
 pārbaudes veic Eiropas Datu aizsardzības uzraudzītājs
 pēc tam, kad tas ir saņēmis paziņojumu no datu
 aizsardzības inspektora, kurš šaubu gadījumā par
 iepriekšējas pārbaudes nepieciešamību apspriežas ar Eiropas Datu
 aizsardzības uzraudzītāju.
 3. Eiropas Datu
 aizsardzības uzraudzītājs atzinumu sniedz divu mēnešu
 laikā pēc paziņojuma saņemšanas. Šo laikposmu var
 apturēt līdz brīdim, kad Eiropas Datu aizsardzības
 uzraudzītājs ir saņēmis visu papildinformāciju, ko tas
 ir pieprasījis. Ja tas nepieciešams lietas sarežģītības
 dēļ, šo laikposmu ar Eiropas Datu aizsardzības
 uzraudzītāja lēmumu var turklāt pagarināt vēl uz
 diviem mēnešiem. Par šo lēmumu Eiropolam paziņo pirms
 sākotnējā divu mēnešu laikposma beigām.
 Ja līdz divu mēnešu termiņa vai
 visu tā pagarinājumu beigām nav sniegts atzinums,
 uzskatāms, ka atzinums ir labvēlīgs.
 Ja Eiropas Datu aizsardzības
 uzraudzītājs atzīst, ka paziņotā apstrāde
 varētu būt saistīta ar kādu šīs regulas noteikumu
 pārkāpumu, viņš vajadzības gadījumā sniedz
 atbilstīgus priekšlikumus, kā izvairīties no šāda
 pārkāpuma. Ja Eiropols attiecīgi negroza apstrādes
 darbību, Eiropas Datu aizsardzības uzraudzītājs var
 īstenot pilnvaras, kādas viņam piešķirtas saskaņā
 ar 46. panta 3. punktu.
 4. Eiropas Datu
 aizsardzības uzraudzītājs veic visu to apstrādes
 darbību uzskaiti, par kurām viņam paziņots
 saskaņā ar 1. punktu. Šādu reģistru iekļauj
 Regulas (EK) Nr. 45/2001 27. panta 5. punktā
 minētajā reģistrā.
 43. pants
 Reģistrēšana un dokumentēšana
 1. Lai verificētu datu
 apstrādes likumību, veiktu pašuzraudzību un nodrošinātu
 datu pienācīgu integritāti un drošību, Eiropols veic
 personas datu vākšanas, pārveidošanas, piekļuves, izpaušanas,
 kombinēšanas vai dzēšanas uzskaiti. Šādus reģistrus vai dokumentāciju
 dzēš pēc trim gadiem, ja vien dati nav turpmāk vajadzīgi
 notiekošai kontrolei. Nav iespējas veikt izmaiņas reģistros.
 2. Reģistrus vai
 dokumentāciju, kas sagatavota saskaņā ar šā panta 1. punktu,
 pēc lūguma iesniedz Eiropas Datu aizsardzības
 uzraudzītājam datu aizsardzības kontrolei. Eiropas Datu
 aizsardzības uzraudzītājs minēto informāciju izmanto
 vienīgi datu aizsardzības kontroles nolūkā un lai
 nodrošinātu datu pareizu apstrādi, kā arī datu
 integritāti un drošību.
 44. pants
 Datu aizsardzības inspektors
 1. Valde ieceļ datu
 aizsardzības inspektoru, kas ir Eiropola darbinieks. Veicot savus
 uzdevumus, viņš darbojas neatkarīgi.
 2. Datu aizsardzības
 inspektoru izraugās, pamatojoties uz viņa personīgajām un
 profesionālajām īpašībām un īpaši uz eksperta
 zināšanām par datu aizsardzību.
 3. Datu aizsardzības
 inspektora izraudzīšanās rezultātā nedrīkst rasties
 interešu konflikts starp viņa datu aizsardzības inspektora
 pienākumu pildīšanu un citiem oficiālajiem pienākumiem,
 īpaši saistībā ar šīs regulas noteikumu piemērošanu.
 4. Datu aizsardzības
 inspektoru ieceļ uz amata pilnvaru termiņu no diviem līdz
 pieciem gadiem. Viņu var iecelt uz amata pilnvaru termiņu
 atkārtoti, kopumā nepārsniedzot desmit gadus. Savienības
 iestāde vai struktūra, kas viņu iecēla amatā, var
 viņu atcelt no datu aizsardzības inspektora amata vienīgi ar
 Eiropas Datu aizsardzības uzraudzītāja piekrišanu, ja viņš
 vairs neatbilst nosacījumiem, kas nepieciešami viņa pienākumu
 pildīšanai.
 5. Pēc datu
 aizsardzības inspektora iecelšanas amatā, iestāde vai
 struktūra, kas viņu iecēlusi, reģistrē viņu pie
 Eiropas Datu aizsardzības uzraudzītāja.
 6. Saistībā ar savu
 pienākumu pildīšanu datu aizsardzības inspektors nedrīkst
 saņemt nekādus norādījumus.
 7. Datu aizsardzības
 inspektoram ir jo īpaši šādi uzdevumi attiecībā uz personas
 datiem, izņemot Eiropola darbinieku personas datus, kā arī
 administratīva rakstura personas datus:
 (a)
 neatkarīgā veidā nodrošināt
 likumību un šīs regulas noteikumu ievērošanu attiecībā
 uz personas datu apstrādi;
 (b)
 nodrošināt, ka saskaņā ar šo regulu
 personas datu nosūtīšana un saņemšana tiek reģistrēta
 un saglabāta;
 (c)
 nodrošināt, ka saskaņā ar šo regulu
 datu subjekti pēc to lūguma tiek informēti par viņu
 tiesībām;
 (d)
 sadarboties ar Eiropola darbiniekiem, kas ir
 atbildīgi par procedūrām, apmācību un
 konsultācijām par datu apstrādi;
 (e)
 sadarboties ar Eiropas Datu aizsardzības
 uzraudzītāju;
 (f)
 sagatavot gada ziņojumu un to
 nosūtīt valdei un Eiropas Datu aizsardzības
 uzraudzītājam.
 8. Turklāt datu
 aizsardzības inspektors veic funkcijas, kas paredzētas Regulā
 (EK) Nr. 45/2001 attiecībā uz Eiropola darbinieku personas
 datiem kā arī administratīvajiem personas datiem.
 9. Veicot savus uzdevumus, datu
 aizsardzības inspektoram ir piekļuve visiem Eiropola
 apstrādātajiem datiem un visām Eiropola telpām.
 10. Ja datu aizsardzības
 inspektors uzskata, ka šīs regulas noteikumi par personas datu
 apstrādi nav ievēroti, viņš par to informē izpilddirektoru,
 pieprasot, lai viņš noteiktajā laikā novērš noteikumu
 neievērošanu. Ja izpilddirektors noteiktajā laikā nenovērš
 noteikumu neievērošanu, datu aizsardzības inspektors informē
 valdi, un viņi vienojas par konkrētu termiņu, kurā
 jārīkojas. Ja valde noteiktajā laikā nenovērš
 apstrādes noteikumu neievērošanu, datu aizsardzības inspektors
 par to informē Eiropas Datu aizsardzības uzraudzītāju.
 11. Valde pieņem
 īstenošanas noteikumus attiecībā uz datu aizsardzības
 inspektoru. Minētie īstenošanas noteikumi īpaši attiecas uz
 kandidātu izraudzīšanās procedūru datu aizsardzības
 inspektora amatam un viņu atlaišanu, datu aizsardzības inspektora
 uzdevumiem, pienākumiem un pilnvarām un viņa neatkarības
 aizsardzības pasākumiem. Eiropols nodrošina datu aizsardzības
 inspektoram darbiniekus un resursus, kas nepieciešami tā uzdevumu
 veikšanai. Minētajiem darbiniekiem ir piekļuve Eiropola
 apstrādātajiem personas datiem un Eiropola telpām tikai
 tādā apmērā, kāds nepieciešams viņu uzdevumu
 pildīšanai.
 45. pants
 Valsts uzraudzības iestādes
 veiktā uzraudzība
 1. Katra dalībvalsts izraugās
 valsts uzraudzības iestādi, kas saskaņā ar
 attiecīgās valsts tiesību aktiem neatkarīgi uzrauga, vai
 attiecīgās dalībvalsts veiktā personas datu
 ievadīšana, izgūšana un nodošana Eiropolam ir likumīga, kā
 arī pārbauda, vai ar tādu datu ievadīšanu, izgūšanu
 vai nodošanu netiek pārkāptas datu subjekta tiesības. Šajā
 nolūkā valsts uzraudzības iestādei saskaņā ar
 attiecīgajām valsts procedūrām valsts vienības vai
 sadarbības koordinatora telpās ir piekļuve datiem, kurus
 tās dalībvalsts ir sniegusi Eiropolam.
 2. Uzraudzības funkciju
 veikšanai valsts uzraudzības iestādēm ir piekļuve
 Eiropolā strādājošā attiecīgās valsts
 sadarbības koordinatora birojam un dokumentiem.
 3. Valsts uzraudzības
 iestādes saskaņā ar attiecīgajām valsts
 procedūrām uzrauga valsts vienību darbības un
 sadarbības koordinatoru darbības, ciktāl šādas
 darbības attiecas uz personas datu aizsardzību. Tās arī
 pastāvīgi informē Eiropas Datu aizsardzības
 uzraudzītāju par visām darbībām, ko tās veic
 saistībā ar Eiropolu.
 4. Ikvienai personai ir tiesības
 pieprasīt valsts uzraudzības iestādei nodrošināt, ka uz šo
 personu attiecīgo datu jebkādā veidā veiktā
 ievadīšana vai nodošana Eiropolam un attiecīgās dalībvalsts
 veikta datu aplūkošana ir likumīga. Šīs tiesības izmanto
 saskaņā ar tās dalībvalsts tiesību aktiem, kurā
 pieprasījums iesniegts.
 46. pants
 Eiropas datu aizsardzības
 uzraudzītāja īstenotā uzraudzība
 1. Eiropas Datu
 aizsardzības uzraudzītājs ir atbildīgs par šīs regulas
 noteikumu piemērošanas uzraudzību un nodrošināšanu
 attiecībā uz fizisko personu pamattiesību un brīvību
 aizsardzību saistībā ar personas datu apstrādi, ko veic
 Eiropols, un par Eiropola un datu subjektu konsultēšanu visos
 jautājumos, kas attiecas uz personas datu aizsardzību. Šajā
 nolūkā viņš pilda 2. punktā noteiktos pienākumus un
 īsteno 3. punktā piešķirtās pilnvaras.
 2. Eiropas Datu
 aizsardzības uzraudzītājam saskaņā ar šo regulu ir
 šādi pienākumi:
 (a)
 izskatīt un izmeklēt sūdzības
 un saprātīgā termiņā informēt datu subjektu par
 iznākumu;
 (b)
 vai nu pēc savas iniciatīvas, vai
 balstoties uz sūdzību, veikt pārbaudi un
 saprātīgā termiņā informēt datu subjektus par
 iznākumu;
 (c)
 uzraudzīt un nodrošināt, ka Eiropols
 piemēro šīs regulas un visu citu Savienības aktu noteikumus
 attiecībā uz fizisku personu aizsardzību saistībā ar
 personas datu apstrādi;
 (d)
 vai nu pēc savas iniciatīvas, vai
 atbildot uz lūgumu, konsultēt Eiropolu par visiem jautājumiem
 saistībā ar personas datu apstrādi, īpaši pirms
 iekšējo noteikumu izstrādes attiecībā uz pamattiesību
 un brīvību aizsardzību saistībā ar personas datu apstrādi;
 (e)
 noteikt, pamatot un publiskot izņēmumus,
 aizsardzības pasākumus, pilnvarojumus un nosacījumus, kas
 minēti 36. panta 4. punktā;
 (f)
 veikt to apstrādes darbību uzskaiti, par
 kurām viņam paziņots saskaņā ar 42. panta 1. punktu
 un kuras reģistrētas saskaņā ar 42. panta 4. punktu;
 (g)
 veikt viņam paziņotās apstrādes
 iepriekšēju pārbaudi.
 3. Saskaņā ar šo
 regulu Eiropas Datu aizsardzības uzraudzītājs var
 (a)
 sniegt padomus datu subjektiem par viņu
 tiesību īstenošanu;
 (b)
 ja, iespējams, ir pārkāpti
 noteikumi, kas regulē personas datu apstrādi, nodot lietu Eiropolam
 un attiecīgā gadījumā iesniegt priekšlikumus
 konkrētā pārkāpuma novēršanai un datu subjektu
 aizsardzības uzlabošanai;
 (c)
 izdot rīkojumus par to, ka jāievēro
 pieprasījumi par konkrētu tiesību īstenošanu
 attiecībā uz datiem, ja attiecīgie pieprasījumi ir
 noraidīti, pārkāpjot 39. un 40. pantu;
 (d)
 izteikt brīdinājumu vai
 aizrādījumu Eiropolam;
 (e)
 izdot rīkojumu labot, liegt piekļuvi,
 dzēst vai iznīcināt visus datus, ja tie ir apstrādāti,
 pārkāpjot noteikumus, kas regulē personas datu apstrādi, un
 paziņot par to trešām personām, kurām dati ir izpausti;
 (f)
 uzlikt pagaidu vai galīgu apstrādes
 aizliegumu;
 (g)
 nosūtīt lietu Eiropolam un,
 vajadzības gadījumā, Eiropas Parlamentam, Padomei un Komisijai;
 (h)
 nosūtīt lietu Eiropas Savienības Tiesai
 saskaņā ar Līgumā paredzētajiem nosacījumiem;
 (i)
 iesaistīties lietās, ko izskata Eiropas
 Savienības Tiesa.
 4. Eiropas Datu
 aizsardzības uzraudzītājam ir tiesības
 (a)
 iegūt no Eiropola piekļuvi visiem
 personas datiem un visai informācijai, kas nepieciešama viņa
 veiktajai pārbaudei;
 (b)
 iegūt piekļuvi visām telpām,
 kurās Eiropols veic savas darbības, ja ir pamatoti iemesli
 pieņemt, ka tur tiek veikta darbība, uz kuru attiecas šī regula.
 5. Eiropas Datu
 aizsardzības uzraudzītājs izstrādā Eiropola
 darbību uzraudzības gada pārskatu. Šis pārskats ir
 daļa no Eiropas Datu aizsardzības uzraudzītāja gada
 darbības pārskata, kas minēts Regulas (EK) Nr. 45/2001 48. pantā.
 6. Eiropas Datu
 aizsardzības uzraudzītāja locekļiem un darbiniekiem ir
 saistošs konfidencialitātes pienākums saskaņā ar 69. pantu.
 47. pants
 Sadarbība starp Eiropas Datu aizsardzības
 uzraudzītāju un valstu datu aizsardzības iestādēm
 1. Eiropas Datu
 aizsardzības uzraudzītājs savā darbībā cieši
 sadarbojas ar valstu uzraudzības iestādēm konkrētos
 jautājumos, kuros nepieciešama valstu iesaiste, īpaši, ja Eiropas
 Datu aizsardzības uzraudzītājs vai valsts uzraudzības
 iestāde atklāj būtiskas atšķirības starp
 dalībvalstu praksi vai iespējams nelikumīgu pārsūtīšanu,
 izmantojot Eiropola informācijas apmaiņas kanālus, vai
 saistībā ar jautājumiem par šīs regulas īstenošanu un
 interpretāciju, kurus izvirzījusi viena vai vairākas valsts
 uzraudzības iestādes.
 2. Gadījumos, kas
 minēti 1. punktā, Eiropas Datu aizsardzības
 uzraudzītājs un valstu uzraudzības iestādes,
 rīkojoties savas attiecīgās kompetences robežās, var veikt
 attiecīgas informācijas apmaiņu, palīdzēt viens otram
 veikt revīzijas un inspekcijas, izskatīt šīs regulas
 interpretācijas vai piemērošanas grūtības,
 izpētīt problēmas saistībā ar neatkarīgas
 uzraudzības īstenošanu vai datu subjektu tiesību
 īstenošanu, izstrādāt saskaņotus priekšlikumus
 problēmu kopīgiem risinājumiem un veicināt
 informētību par tiesībām uz datu aizsardzību, ja tas
 ir vajadzīgs.
 3. Valstu uzraudzības
 iestādes un Eiropas Datu aizsardzības uzraudzītājs tiekas,
 kad tas ir nepieciešams. Šo sanāksmju izmaksas un norisi nodrošina Eiropas
 Datu aizsardzības uzraudzītājs. Reglamentu pieņem
 pirmajā sanāksmē. Ja nepieciešams, kopīgi tiek izstrādātas
 sīkākas darba metodes.
 48. pants
 Administratīvie personas dati un
 darbinieku dati
 Visiem Eiropola darbinieku personas datiem,
 kā arī Eiropola rīcībā esošiem administratīviem
 personas datiem piemēro Regulu (EK) Nr. 45/2001.
 VIII nodaļa
 TIESĪBU AIZSARDZĪBA
 UN ATBILDĪBA
 49. pants
 Tiesības iesniegt sūdzību
 Eiropas Datu aizsardzības uzraudzītājam
 1. Ikvienam datu subjektam ir
 tiesības iesniegt sūdzību Eiropas Datu aizsardzības
 uzraudzītājam, ja viņš uzskata, ka viņa personas datu
 apstrāde neatbilst šīs regulas noteikumiem.
 2. Ja sūdzība attiecas
 uz 39. vai 40. pantā minēto lēmumu, Eiropas Datu
 aizsardzības uzraudzītājs apspriežas ar valsts uzraudzības
 iestādēm vai kompetentu tiesu iestādi dalībvalstī, kas
 bija datu avots, vai dalībvalstī, kas ir tieši attiecīga.
 Eiropas Datu aizsardzības uzraudzītāja lēmumu, kas var ietvert
 atteikumu sniegt informāciju, pieņem ciešā sadarbībā
 ar valsts uzraudzības iestādi vai kompetentu tiesu iestādi.
 3. Ja sūdzība attiecas
 uz tādu datu apstrādi, kurus Eiropolam sniedza dalībvalsts,
 Eiropas Datu aizsardzības uzraudzītājs ciešā sadarbībā
 ar tās dalībvalsts valsts uzraudzības iestādi, kura ir
 sniegusi datus, pārliecinās, vai nepieciešamās pārbaudes ir
 veiktas pareizi.
 4. Ja sūdzība attiecas
 uz tādu datu apstrādi, kurus Eiropolam ir sniegušas Savienības
 struktūras, trešās valstis vai starptautiskās
 organizācijas, Eiropas Datu aizsardzības uzraudzītājs
 nodrošina, ka Eiropols ir veicis nepieciešamās pārbaudes.
 50. pants
 Tiesības vērsties tiesā
 pret Eiropas Datu aizsardzības uzraudzītāju
 Eiropas datu aizsardzības
 uzraudzītāja lēmumus apstrīd Eiropas Savienības
 Tiesā.
 51. pants
 Vispārīgie noteikumi par atbildību un tiesībām
 uz kompensāciju
 1. Eiropola atbildību par
 līgumsaistību izpildi reglamentē tiesību aktos, ko
 piemēro attiecīgiem līgumiem.
 2. Eiropas Savienības
 Tiesas jurisdikcijā ir pieņemt nolēmumus, ievērojot jebkuru
 šķīrējklauzulu, kas ietverta Eiropola noslēgtā
 līgumā.
 3. Neskarot 52. pantu,
 attiecībā uz atbildību, kas nav līgumiska, Eiropols
 saskaņā ar vispārīgiem principiem, kas ir kopēji visu
 dalībvalstu tiesību aktiem, atlīdzina jebkādu
 kaitējumu, ko radījuši tā departamenti vai tā darbinieki,
 pildot savus pienākumus.
 4. Eiropas Savienības
 Tiesas kompetencē ir strīdi, kas saistīti ar jebkāda
 kaitējuma atlīdzināšanu, kā minēts 3. punktā.
 5. Eiropola darbinieku
 personisko atbildību pret Eiropolu reglamentē ar viņiem
 attiecīgi piemērojamiem Civildienesta noteikumiem vai
 Nodarbināšanas kārtības noteikumiem.
 52. pants
 Atbildība par personas datu nepareizu apstrādi un
 tiesības uz kompensāciju
 1. Ikvienai personai, kurai datu
 nelikumīgas apstrādes darbības rezultātā ir
 nodarīts kaitējums, ir tiesības saņemt kompensāciju
 par tai nodarīto kaitējumu vai nu no Eiropola saskaņā ar
 Līguma 340. pantu, vai no dalībvalsts, kurā notika
 gadījums, kas radīja kaitējumu, saskaņā ar valsts
 tiesību aktiem. Persona vēršas pret Eiropolu Eiropas Savienības
 Tiesā vai pret dalībvalsti šīs dalībvalsts
 kompetentajā valsts tiesā.
 2. Saistībā ar visiem
 strīdiem starp Eiropolu un dalībvalstīm par to, kurš ir
 galīgi atbildīgs par kompensāciju personai saskaņā ar 1. punktu,
 vēršas valdē, kura lemj ar tās locekļu divu trešdaļu
 balsu vairākumu, neskarot tiesības apstrīdēt šo lēmumu
 saskaņā ar LESD 263. pantu.
 IX nodaļa
 PARLAMENTĀRĀ
 PĀRRAUDZĪBA
 53. pants
 Parlamentārā pārraudzība
 1. Valdes
 priekšsēdētājs un izpilddirektors pēc Eiropas Parlamenta un
 valstu parlamentu lūguma ierodas Eiropas Parlamentā, lai, kopā
 ar valstu parlamentiem, apspriestu ar Eiropolu saistītus jautājumus,
 ņemot vērā pienākumu ievērot diskrētumu un
 konfidencialitāti.
 2. Eiropola darbību
 parlamentāro pārraudzību Eiropas Parlaments kopā ar valstu
 parlamentiem veic saskaņā ar šo regulu.
 3. Papildus šajā
 regulā noteiktajiem informēšanas un apspriešanās
 pienākumiem Eiropols, ņemot vērā pienākumu
 ievērot diskrētumu un konfidencialitāti, informācijas
 nolūkā nosūta Eiropas Parlamentam un valstu parlamentiem
 (a)
 draudu novērtējumus,
 stratēģisko analīzi un vispārējās situācijas
 ziņojumus saistībā ar Eiropola mērķiem, kā
 arī Eiropola pasūtīto pētījumu un izvērtējumu
 rezultātus;
 (b)
 sadarbības vienošanās, kas pieņemtas
 saskaņā ar 31. panta 1. punktu.
 54. pants
 Eiropas Parlamenta piekļuve klasificētai informācijai,
 ko apstrādā Eiropols vai ar tā starpniecību
 1. Eiropola darbību
 parlamentārās pārraudzības nolūkā
 saskaņā ar 53. pantu, Eiropas Parlamentam un tā
 pārstāvjiem pēc pieprasījuma var atļaut piekļuvi
 Eiropas Savienības klasificētajai informācijai un
 sensitīvai neklasificētai informācijai, ko apstrādā
 Eiropols vai ar tā starpniecību.
 2. Piekļuve Eiropas
 Savienības klasificētajai informācijai un sensitīvai
 neklasificētai informācijai notiek saskaņā ar
 pamatprincipiem un minimuma standartiem, kas minēti 69. pantā.
 Sīkāku kārtību paredz darba vienošanās, kuru
 noslēdz starp Eiropolu un Eiropas Parlamentu.
 X nodaļa
 PERSONĀLS
 55. pants
 Vispārīgi noteikumi
 1. Uz Eiropola personālu,
 izņemot tos darbiniekus, uz kuriem dienā, kas sāk piemērot
 šo regulu, attiecas līgumi, kurus noslēdzis Eiropols, kas izveidots
 ar Eiropola konvenciju, attiecas Eiropas Savienības Civildienesta
 noteikumi un Eiropas Savienības Pārējo darbinieku nodarbināšanas
 kārtība un noteikumi, kuri pieņemti, Eiropas Savienības
 iestādēm savstarpēji vienojoties, lai īstenotu minētos
 Civildienesta noteikumus un Eiropas Savienības Pārējo darbinieku
 nodarbināšanas kārtību.
 2. Eiropola personāls
 sastāv no pagaidu darbiniekiem un/vai līgumdarbiniekiem. Valde
 pieņem lēmumu par to, kādas štatu sarakstā
 paredzētās pagaidu amata vietas var ieņemt tikai darbinieki,
 kurus izraugās no kompetentām dalībvalstu iestādēm.
 Darbinieki, kurus pieņem darbā šādās amata vietās, ir
 pagaidu darbinieki, un ar tiem var slēgt tikai līgumus uz noteiktu
 laiku, ko var atjaunot vienu reizi uz noteiktu laiku.
 56. pants
 Izpilddirektors
 1. Izpilddirektoru pieņem
 darbā kā Eiropola pagaidu darbinieku saskaņā ar
 Pārējo darbinieku nodarbināšanas kārtības 2. panta
 a) punktu.
 2. Izpilddirektoru ieceļ
 valde no Komisijas ierosināto kandidātu saraksta pēc
 atklātas un pārredzamas atlases procedūras.
 Lai noslēgtu izpilddirektora līgumu,
 Eiropolu pārstāv valdes priekšsēdētājs.
 Pirms iecelšanas amatā Eiropas Parlamenta
 atbildīgā komiteja var uzaicināt valdes izraudzīto
 kandidātu sniegt paziņojumu un atbildēt uz komitejas
 locekļu jautājumiem.
 3. Izpilddirektora amata
 pilnvaru termiņš ir pieci gadi. Līdz minētā termiņa
 beigām Komisija veic novērtējumu, kurā ņem vērā
 izpilddirektora snieguma izvērtējumu un turpmākos Eiropola
 uzdevumus un problēmas.
 4. Valde, rīkojoties
 pēc Komisijas priekšlikuma, kurā ņemts vērā 3. punktā
 minētais novērtējums, var pagarināt izpilddirektora amata
 pilnvaru termiņu vienu reizi uz laiku, kas nepārsniedz piecus gadus.
 5. Valde informē Eiropas
 Parlamentu, ja tā plāno pagarināt izpilddirektora amata pilnvaru
 termiņu. Mēnesī pirms pilnvaru termiņa pagarināšanas
 Eiropas Parlamenta atbildīgā komiteja drīkst uzaicināt
 izpilddirektoru sniegt paziņojumu un atbildēt uz komitejas
 locekļu jautājumiem.
 6. Izpilddirektors, kura
 pilnvaras ir pagarinātas, kopējā termiņa beigās
 nedrīkst piedalīties citā atlases procedūrā uz to pašu
 amatu.
 7. Izpilddirektoru var atcelt no
 amata, tikai pamatojoties uz valdes lēmumu, kura rīkojas pēc
 Komisijas priekšlikuma.
 8. Valde lēmumus par
 izpilddirektora un/vai izpilddirektora vietnieka/-u iecelšanu amatā,
 viņu amata pilnvaru termiņa pagarināšanu un atcelšanu no amata
 pieņem, pamatojoties uz tās balsstiesīgo locekļu divu
 trešdaļu balsu vairākumu.
 57. pants
 Izpilddirektora vietnieki
 1. Izpilddirektoram palīdz
 četri izpilddirektora vietnieki, no kuriem viens ir atbildīgs par
 apmācību. Izpilddirektora vietnieks apmācības
 jautājumos ir atbildīgs par Eiropola akadēmijas un tās
 darbību pārvaldību. Izpilddirektors nosaka pārējo
 vietnieku uzdevumus.
 2. Izpilddirektora vietniekiem
 piemēro 56. pantu. Ar izpilddirektoru apspriežas pirms to iecelšanas
 amatā vai atcelšanas no amata.
 58. pants
 Norīkoti valstu eksperti un
 pārējie darbinieki
 1. Eiropols var izmantot
 norīkotus valstu ekspertus vai citus darbiniekus, kurus nenodarbina
 aģentūra.
 2. Valde pieņem
 lēmumu, izklāstot noteikumus par valstu ekspertu norīkojumu uz
 Eiropolu.
 XI nodaļa
 FINANŠU NOTEIKUMI
 59. pants
 Budžets
 1. Katram finanšu gadam, kas
 atbilst kalendārajam gadam, tiek sastādīta Eiropola
 ieņēmumu un izdevumu tāme, un tā tiek iekļauta
 Eiropola budžetā.
 2. Eiropola budžeta
 ieņēmumi un izdevumi ir līdzsvarā.
 3. Neskarot citus resursus,
 Eiropola ieņēmumi veido Savienības iemaksu, kas ir ietverta
 Eiropas Savienības vispārējā budžetā.
 4. Eiropols var izmantot
 Savienības finansējumu deleģēšanas nolīgumu vai ad-hoc
 un ārkārtēju dotāciju veidā saskaņā ar
 noteikumiem attiecīgajos instrumentos, uz kuriem balsta Savienības
 politikas jomas.
 5. Eiropola izdevumi ietver
 personāla algas, administratīvos un infrastruktūras izdevumus un
 darbības izmaksas.
 60. pants
 Budžeta izveide
 1. Izpilddirektors katru gadu
 sagatavo Eiropola ieņēmumu un izdevumu tāmes projektu
 nākamajam finanšu gadam, ietverot štatu sarakstu, un to nosūta
 valdei.
 2. Valde, pamatojoties uz
 minēto projektu, sagatavo provizorisku Eiropola ieņēmumu un
 izdevumu tāmes projektu nākamajam finanšu gadam. Eiropola
 ieņēmumu un izdevumu tāmes projektu katru gadu līdz
 [datums, ko paredz Finanšu pamatregulā] nosūta Komisijai. Valde
 tāmes projekta galīgo redakciju, kurā ietilpst štatu saraksta
 projekts, līdz 31. martam nosūta Komisijai, Eiropas Parlamentam
 un Padomei.
 3. Komisija tāmi līdz
 ar Eiropas Savienības vispārējā budžeta projektu
 nosūta Eiropas Parlamentam un Padomei (budžeta
 lēmējinstitūcijai).
 4. Ņemot vērā
 tāmi, Komisija Eiropas Savienības vispārējā budžeta
 projektā iekļauj aplēses, ko tā uzskata par
 vajadzīgām attiecībā uz štatu sarakstu, un tās
 iemaksas apjomu, kas attiecināma uz vispārējo budžetu, un
 iesniedz tās budžeta lēmējinstitūcijai saskaņā ar
 Līguma 313. un 314. pantu.
 5. Budžeta
 lēmējinstitūcija apstiprina apropriācijas
 attiecībā uz Eiropolam piešķiramo iemaksu.
 6. Budžeta
 lēmējinstitūcija pieņem Eiropola štatu sarakstu.
 7. Eiropola budžetu pieņem
 valde. Tas kļūst par galīgo budžetu pēc Eiropas
 Savienības vispārējā budžeta galīgās
 pieņemšanas. Vajadzības gadījumā to attiecīgi
 koriģē.
 8. Uz visiem projektiem,
 īpaši celtniecības projektiem, kuriem var būt ievērojama
 ietekme uz budžetu, attiecas [Finanšu pamatregulas] noteikumi.
 61. pants
 Budžeta izpilde
 1. Eiropola budžetu izpilda
 izpilddirektors.
 2. Izpilddirektors ik gadu
 nosūta budžeta lēmējinstitūcijai visu informāciju, kas
 attiecas uz novērtēšanas procedūru rezultātu.
 62. pants
 Pārskata sniegšana un budžeta izpildes apstiprināšana
 1. Pēc katra finanšu gada
 Eiropola grāmatvedis līdz 1. martam nosūta provizoriskos
 pārskatus Komisijas grāmatvedim un Revīzijas palātai.
 2. Pēc katra finanšu gada
 Eiropols līdz 31. martam nosūta budžeta un finanšu
 pārvaldības ziņojumu Eiropas Parlamentam, Padomei un
 Revīzijas palātai.
 3. Pēc katra finanšu gada
 Komisijas grāmatvedis līdz 31. martam nosūta Revīzijas
 palātai Eiropola provizorisko pārskatu, kas konsolidēts ar
 Komisijas pārskatu.
 4. Pēc tam, kad ir
 saņemti Revīzijas palātas apsvērumi par Eiropola
 provizorisko pārskatu saskaņā ar Finanšu regulas 148. pantu,
 grāmatvedis sastāda Eiropola galīgo pārskatu.
 Izpilddirektors to iesniedz valdei atzinuma sniegšanai.
 5. Valde sniedz savu atzinumu
 par Eiropola galīgo pārskatu.
 6. Pēc katra finanšu gada
 beigām izpilddirektors līdz 1. jūlijam galīgos
 pārskatus kopā ar valdes atzinumu nosūta Eiropas Parlamentam,
 Padomei, Komisijai, Revīzijas palātaiun valstu parlamentiem.
 7. Galīgo pārskatu publicē.
 8. Izpilddirektors
 vēlākais līdz [datums, kas noteikts Finanšu pamatregulā]
 iesniedz Revīzijas palātai atbildi par apsvērumiem, kas izteikti
 par gada pārskatu. Minēto atbildi viņš nosūta arī
 valdei.
 9. Izpilddirektors iesniedz
 Eiropas Parlamentam pēc tā pieprasījuma visu informāciju,
 kas vajadzīga netraucētai attiecīgā finanšu gada budžeta
 izpildes apstiprinājuma procedūras piemērošanai saskaņā
 ar Finanšu regulas 165. panta 3. punktu.
 10. Pēc Padomes ieteikuma,
 kas pieņemts ar kvalificētu balsu vairākumu, Eiropas Parlaments
 līdz (N + 2) gada 15. maijam sniedz izpilddirektoram
 apstiprinājumu par N gada budžeta izpildi.
 63. pants
 Finanšu noteikumi
 1. Pēc apspriešanās ar
 Komisiju valde pieņem finanšu noteikumus, kas piemērojami Eiropolam.
 Tie nenovirzās no [Finanšu pamatregulas], izņemot gadījumus, kad
 tas īpaši nepieciešams Eiropola darbībai, un ar Komisijas
 iepriekšēju piekrišanu.
 2. Ņemot vērā
 Valsts mācību iestāžu tīkla dalībnieku
 īpašās iezīmes, kuri ir vienīgās struktūras, kam
 piemīt īpašas iezīmes un tehniskā kompetence, lai
 īstenotu attiecīgos apmācības pasākumus,
 minētajiem dalībniekiem saskaņā ar Komisijas
 deleģētās regulas (ES) Nr. 1268/2012[41] 190. panta 1. punkta
 d) apakšpunktu var piešķirt dotācijas, neizsakot
 uzaicinājumu iesniegt priekšlikumus.
 XII nodaļa
 CITI NOTEIKUMI
 64. pants
 Juridiskais statuss
 1. Eiropols ir Savienības
 iestāde. Tam ir juridiskas personas statuss.
 2. Visās
 dalībvalstīs Eiropolam ir visplašākā tiesībspēja
 un rīcībspēja, kādu šo valstu tiesību akti
 piešķir juridiskām personām. Jo īpaši Eiropols var pirkt un
 pārdot kustamu un nekustamu īpašumu un var būt puse tiesas
 procesā.
 3. Eiropola mītne atrodas
 Hāgā, Nīderlandē.
 65. pants
 Privilēģijas un imunitāte
 1. Uz Eiropolu un tā
 personālu attiecas Protokols par privilēģijām un imunitāti
 Eiropas Savienībā.
 2. Sadarbības koordinatoru
 un viņu ģimenes locekļu privilēģijas un imunitāte
 tiek noteiktas nolīgumā starp Nīderlandes Karalisti un
 citām dalībvalstīm. Nolīgumā paredz tādas privilēģijas
 un imunitāti, kādas nepieciešamas, lai sadarbības koordinatori
 varētu pienācīgi pildīt savus uzdevumus.
 66. pants
 Valodu lietošana
 1. Uz Eiropolu attiecas Regulas
 Nr. 1[42]
 noteikumi.
 2. Eiropola darbam
 vajadzīgos tulkošanas pakalpojumus sniedz Eiropas Savienības
 iestāžu Tulkošanas centrs.
 67. pants
 Pārredzamība
 1. Eiropola turētiem
 dokumentiem piemēro Regulu (EK) Nr. 1049/2001[43].
 2. Pamatojoties uz
 izpilddirektora priekšlikumu un vēlākais sešus mēnešus pēc
 šīs regulas stāšanās spēkā valde pieņem sīki
 izstrādātus noteikumus par Regulas (EK) Nr. 1049/2001
 piemērošanu attiecībā uz Eiropola dokumentiem.
 3. Par lēmumiem, ko Eiropols
 pieņēmis saskaņā ar 8. pantu Regulā (EK)
 Nr. 1049/2001, var iesniegt sūdzību ombudam vai vērsties
 Eiropas Savienības Tiesā, attiecīgi ievērojot Līguma 228.
 un 263. pantā izklāstītos nosacījumus.
 68. pants
 Krāpšanas apkarošana
 1. Lai atvieglotu
 krāpšanas, korupcijas un citu nelikumīgu darbību, uz kurām
 attiecas Regula (EK) Nr. 1073/1999, apkarošanu, sešu mēnešu
 laikā no dienas, kad Eiropols sāk darbību, tas pievienojas 1999. gada
 25. maija Iestāžu nolīgumam par iekšējo izmeklēšanu,
 ko veic Eiropas Birojs krāpšanas apkarošanai (OLAF)[44], un pieņem
 attiecīgus noteikumus, kas piemērojami visiem Eiropola darbiniekiem,
 izmantojot minētā nolīguma pielikumā pievienoto paraugu.
 2. Eiropas Revīzijas
 palātai ir tiesības veikt gan dokumentu revīzijas, gan
 klātienes revīzijas attiecībā uz visiem dotāciju
 saņēmējiem, uzņēmējiem, kas no Eiropola
 saņēmuši Savienības līdzekļus.
 3. OLAF var veikt
 izmeklēšanu, tostarp pārbaudes un apskates uz vietas, lai noteiktu,
 vai notikusi krāpšana, korupcija vai jebkāda cita nelikumīga
 darbība, kas ietekmē Savienības finanšu intereses,
 saistībā ar dotāciju vai līgumu, ko finansē Eiropols,
 saskaņā ar noteikumiem un procedūrām, kas noteiktas Eiropas
 Parlamenta un Padomes Regulā (EK) Nr. 1073/1999 (1999. gada
 25. maijs) par izmeklēšanu, ko veic Eiropas Birojs krāpšanas
 apkarošanai (OLAF) un Padomes Regulā (Euratom, EK) Nr. 2185/96
 (1996. gada 11. novembris) par pārbaudēm un apskatēm
 uz vietas, ko Komisija veic, lai aizsargātu Eiropas Kopienu finanšu
 intereses pret krāpšanu un citām nelikumībām[45].
 4. Neskarot 1., 2. un 3. punktu,
 Eiropola sadarbības nolīgumos ar trešām valstīm un
 starptautiskām organizācijām, līgumos, dotāciju
 līgumos un dotāciju piešķiršanas lēmumos ietver noteikumus,
 kas skaidri pilnvaro Eiropas Revīzijas palātu un OLAF veikt
 šādas revīzijas un izmeklēšanas saskaņā ar savu
 attiecīgo kompetenci.
 69. pants
 Drošības noteikumi par klasificētas informācijas
 aizsardzību
 Eiropols nosaka savus noteikumus un pienākumus
 attiecībā uz diskrētumu un konfidencialitāti un uz Eiropas
 Savienības klasificētās informācijas un sensitīvas
 neklasificētās informācijas aizsardzību, ņemot
 vērā Lēmuma 2011/292/ES pamatprincipus un minimuma standartus.
 Tas cita starpā aptver noteikumus par šādas informācijas
 apmaiņu, apstrādi un glabāšanu.
 70. pants
 Izvērtēšana un pārskatīšana
 1. Ne vēlāk kā
 piecus gadus pēc [dienas, kad sāk piemērot šo regulu] un
 pēc tam reizi piecos gados Komisija uzdod veikt izvērtēšanu, it
 īpaši, lai izvērtētu Eiropola un tā darba prakses ietekmi,
 lietderību un efektivitāti. Izvērtēšanā jo īpaši
 aplūko vajadzību grozīt Eiropola mērķus un visu
 šādu grozījumu finansiālās sekas.
 2. Komisija nosūta
 izvērtējuma ziņojumu kopā ar saviem secinājumiem par
 ziņojumu Eiropas Parlamentam, Padomei, valstu parlamentiem un valdei.
 3. Saistībā ar katru
 otro izvērtējumu Komisija novērtē arī Eiropola
 sasniegtos rezultātus, ņemot vērā tā mērķus,
 pilnvaras un uzdevumus. Ja Komisija uzskata, ka Eiropola turpmāka pastāvēšana
 vairs neatbilst tam noteiktajiem mērķiem un uzdevumiem, tā var
 ierosināt šo regulu attiecīgi grozīt vai atcelt.
 71. pants
 Administratīvā izmeklēšana
 Uz Eiropola darbībām
 saskaņā ar Līguma 228. pantu attiecas Eiropas Ombuda
 kontrole.
 72. pants
 Galvenā mītne
 1. Nepieciešamos pasākumus
 attiecībā uz Eiropola izvietošanu uzņēmējā
 dalībvalstī un aprīkojumu, kas minētajai dalībvalstij
 ir jādara pieejams, kā arī īpašos noteikumus, ko uzņēmējā
 dalībvalstī piemēro izpilddirektoram, valdes locekļiem,
 Eiropola personālam un viņu ģimenes locekļiem, nosaka
 mītnes nolīgumā starp Eiropolu un dalībvalsti, kurā
 atrodas mītne, kas noslēgts pēc tam, kad saņemts valdes
 apstiprinājums, bet ne vēlāk kā [divus gadus pēc
 šīs regulas stāšanās spēkā].
 2. Eiropola
 uzņēmēja dalībvalsts nodrošina labākos iespējamos
 apstākļus Eiropola darbībai, tostarp multilingvālas,
 Eiropas ievirzes mācību iestādes un piemērotus transporta
 savienojumus.
 XIII nodaļa
 PĀREJAS NOTEIKUMI
 73. pants
 Vispārējā juridiskā pēctecība
 1. Ar šo lēmumu izveidotais
 Eiropols ir vispārējs tiesību un saistību
 pārņēmējs attiecībā uz visiem līgumiem,
 saistībām un īpašumiem, kurus noslēdzis, uzņēmies
 vai iegādājies Eiropols, ko izveidoja ar Lēmumu 2009/371/TI, un CEPOL,
 ko izveidoja ar Lēmumu 2005/681/TI.
 2. Šī regula neietekmē
 to nolīgumu juridisko spēku, ko Eiropols, kas izveidots ar
 Lēmumu 2009/371/TI, ir noslēdzis pirms šīs regulas
 spēkā stāšanās dienas.
 3. Šī regula neietekmē
 to nolīgumu juridisko spēku, ko CEPOL, kas izveidota ar
 Lēmumu 2005/681/TI, ir noslēgusi pirms šīs regulas
 spēkā stāšanās dienas.
 4. Atkāpjoties no 3. punkta,
 mītnes līgumu, kas noslēgts, pamatojoties uz Lēmumu 2005/681/TI,
 izbeidz dienā, kad sāk piemērot šo regulu.
 74. pants
 Pārejas noteikumi attiecībā uz valdi
 1. CEPOL valdes, kas
 izveidota, pamatojoties uz Lēmuma 2005/681/TI 10. pantu, locekļu
 amata pilnvaru termiņš beidzas [šīs regulas spēkā
 stāšanās dienā].
 2. Eiropola valdes, kas
 izveidota, pamatojoties uz Lēmuma 2009/371/TI 37. pantu, locekļu
 amata pilnvaru termiņš beidzas [dienā, kad sāk piemērot šo
 regulu].
 3. Eiropola valde, kas
 izveidota, pamatojoties uz Lēmuma 2009/371/TI 37. pantu, laikā
 starp regulas stāšanos spēkā un tās piemērošanas
 sākšanu
 (a)
 pilda šīs regulas 14. pantā
 minētās valdes funkcijas;
 (b)
 sagatavo šīs regulas 69. pantā
 minēto noteikumu par pienākumu ievērot diskrētumu un
 konfidencialitāti un ES klasificētās informācijas
 aizsardzības noteikumu piemērošanu;
 (c)
 sagatavo visus instrumentus, kas vajadzīgi
 šīs regulas piemērošanai; un
 (d)
 pārskata Lēmuma 2009/371/TI
 īstenošanas neleģislatīvos pasākumus, lai valde, kas
 izveidota, pamatojoties uz šīs regulas 13. pantu, varētu
 pieņemt 78. panta 2. punktā minēto lēmumu.
 4. Komisija pēc šīs
 regulas stāšanās spēkā nekavējoties veic nepieciešamos
 pasākumus, lai nodrošinātu, ka saskaņā ar 13. pantu
 izveidotā valde sāk darbu [dienā, kad sāk piemērot šo
 regulu].
 5. Vēlākais sešos
 mēnešos pēc šīs regulas stāšanās spēkā
 dalībvalstis dara Komisijai zināmus to personu vārdus, kuras
 tās ir iecēlušas par valdes locekļiem un to aizstājējiem
 atbilstīgi 13. pantam.
 6. Valde, kas izveidota,
 pamatojoties uz šīs regulas 13. pantu, sanāk uz pirmo
 sanāksmi [dienā, kad sāk piemērot šo regulu]. Šajā
 sanāksmē valde pieņem 78. panta 2. punktā
 minēto lēmumu.
 75. pants
 Pārejas noteikumi attiecībā uz izpilddirektoru un
 izpilddirektora vietniekiem
 1. Izpilddirektoram, kas
 iecelts, pamatojoties uz Lēmuma 2009/371/TI 38. pantu, uz
 atlikušo amata pilnvaru laiku tiek uzticēti šīs regulas 19. pantā
 paredzētie izpilddirektora pienākumi. Citi viņa līguma
 nosacījumi paliek nemainīgi. Ja amata pilnvaru termiņš beidzas
 pēc [šīs regulas spēkā stāšanās dienas], bet
 pirms [dienas, kad sāk piemērot šo regulu], to automātiski
 pagarina līdz vienam gadam pēc dienas, kad sāk piemērot šo
 regulu.
 2. Ja izpilddirektors
 nevēlas vai nespēj rīkoties saskaņā ar 1. punktu,
 Komisija norīko Komisijas ierēdni kā pagaidu izpilddirektoru,
 kurš pilda izpilddirektoram noteiktos pienākumus laikposmā, kas
 nepārsniedz 18 mēnešus, kamēr notiek 56. pantā
 minētās iecelšanas amatā.
 3. Izpilddirektora vietniekiem,
 kas iecelti, pamatojoties uz Lēmuma 2009/371/TI 38. pantu,
 piemēro šā panta 1. un 2. punkta noteikumus.
 4. CEPOL izpilddirektoru,
 kas iecelts, pamatojoties uz Lēmuma 2005/681/TI 11. panta 1. punktu,
 uz viņa atlikušo amata pilnvaru termiņu ieceļ pildīt
 Eiropola izpilddirektora vietnieka apmācības jautājumos
 funkcijas. Citi viņa līguma nosacījumi paliek nemainīgi. Ja
 amata pilnvaru termiņš beidzas pēc [šīs regulas spēkā
 stāšanās dienas], bet pirms [dienas, kad sāk piemērot šo
 regulu], to automātiski pagarina uz laiku, kas nepārsniedz vienu gadu
 pēc dienas, kad sāk piemērot šo regulu.
 76. pants
 Pārejas budžeta noteikumi
 1. Katram no trim budžeta gadiem
 pēc šīs regulas stāšanās spēkā
 III nodaļā aprakstītajai apmācībai rezervē
 vismaz 8 miljonus euro Eiropola operatīvajās izmaksās.
 2. Izpildes apstiprinājuma
 procedūru attiecībā uz budžetiem, kas apstiprināti,
 pamatojoties uz Lēmuma 2009/371/TI 42. pantu, veic
 saskaņā ar noteikumiem, kas paredzēti Lēmuma 2009/371/TI
 43. pantā un Eiropola finanšu noteikumos.
 XIV nodaļa
 NOBEIGUMA NOTEIKUMI
 77. pants
 Aizstāšana
 Ar šo regulu aizstāj un atceļ
 Lēmumu 2009/371/TI un Lēmumu 2005/681/TI.
 Atsauces uz aizstātajiem lēmumiem
 uzskata par atsaucēm uz šo regulu.
 78. pants
 Atcelšana
 1. Visus leģislatīvos
 pasākumus, ar kuriem īsteno Lēmumu 2009/371/TI un
 Lēmumu 2005/681/TI, atceļ, atcelšanai stājoties spēkā
 no dienas, kad sāk piemērot šo regulu.
 2. Visi neleģislatīvie
 pasākumi, ar kuriem īsteno Lēmumu 2009/371/TI, ar ko
 izveido Eiropas Policijas biroju (Eiropolu), un Lēmumu 2005/681/TI,
 ar ko izveido CEPOL, paliek spēkā pēc [dienas, kurā
 sāk piemērot šo regulu], ja vien Eiropola valde nav nolēmusi
 citādi.
 79. pants
 Stāšanās spēkā un piemērošana
 1. Šī regula stājas
 spēkā divdesmitajā dienā pēc tās
 publicēšanas Eiropas Savienības Oficiālajā Vēstnesī.
 2. Regulu piemēro no
 [piemērošanas dienas].
 Tomēr 73., 74.
 un 75. pantu piemēro no [šīs regulas spēkā
 stāšanās dienas].
 Briselē,
 Eiropas
 Parlamenta vārdā — Padomes vārdā —
 priekšsēdētājs priekšsēdētājs
 1. PIELIKUMS
 To
 nodarījumu saraksts, attiecībā uz kuriem Eiropols atbalsta un
 stiprina dalībvalstu kompetento iestāžu rīcību un to
 savstarpējo sadarbību saskaņā ar šīs regulas 3. panta
 1. punktu
 - terorisms,
 - organizētā noziedzība,
 - narkotisko vielu nelikumīga
 tirdzniecība,
 - nelikumīgi iegūtu līdzekļu
 legalizēšana,
 - ar kodolvielām un
 radioaktīvajām vielām saistīti noziegumi,
 - nelegālā imigrantu kontrabanda,
 - cilvēku tirdzniecība,
 - noziegumi, kas saistīti ar
 mehāniskiem transportlīdzekļiem,
 - slepkavība, smagi miesas bojājumi,
 - cilvēku orgānu un audu
 nelikumīga tirdzniecība,
 - personu nolaupīšana, nelikumīga
 brīvības atņemšana un ķīlnieku sagrābšana,
 - rasisms un ksenofobija,
 - laupīšana,
 - kultūras preču, tostarp senlietu
 un mākslas darbu, nelikumīga tirdzniecība,
 - krāpšana, tostarp krāpšana, kas
 skar Savienības finansiālās intereses,
 - rekets un izspiešana,
 - viltošana un pirātiska ražošana,
 - administratīvu dokumentu viltošana un
 tirdzniecība,
 - naudas un maksāšanas līdzekļu
 viltošana,
 - datornoziegumi,
 - korupcija,
 - ieroču, munīcijas un sprāgstvielu
 nelikumīga tirdzniecība,
 - nelikumīga apdraudēto
 dzīvnieku sugu tirdzniecība,
 - nelikumīga apdraudēto augu sugu un
 pasugu tirdzniecība,
 - noziegumi pret vidi, tostarp kuģu
 izraisīts piesārņojums,
 - hormonu un citu augšanas
 veicinātāju nelikumīga tirdzniecība,
 - seksuāla vardarbība pret
 sievietēm un bērniem un viņu seksuāla izmantošana.
 2. PIELIKUMS
 Personas datu kategorijas un datu subjektu kategorijas, kuru datus var
 vākt un apstrādāt šķērspārbaudes
 nolūkā, kā minēts 24. panta 1. punkta a) apakšpunktā
 1. Personas dati, kurus vāc un
 apstrādā šķērspārbaudes nolūkos, attiecas uz
 a) personām, kuras saskaņā ar
 attiecīgās dalībvalsts tiesību aktiem tur aizdomās par
 tāda noziedzīga nodarījuma izdarīšanu vai
 līdzdalību tajā, kas ietilpst Eiropola kompetencē, vai
 kuras ir notiesātas par šādu noziedzīgu nodarījumu;
 b) personām, par kurām
 saskaņā ar attiecīgās dalībvalsts tiesību aktiem
 ir faktiskas norādes vai pamatoti iemesli uzskatīt, ka tās
 izdarīs noziedzīgus nodarījumus, kas ietilpst Eiropola kompetencē.
 2. Dati par personām, kas minētas 1.
 punktā, var ietvert tikai šādas personas datu kategorijas:
 a) uzvārdu, pirmslaulību
 uzvārdu, vārdus un visus pseidonīmus vai pieņemtos
 vārdus;
 b) dzimšanas datumu un vietu;
 c) valstspiederību;
 d) dzimumu;
 e) dzīvesvietu, nodarbošanos un
 attiecīgās personas aptuvenu atrašanās vietu;
 f) sociālās nodrošināšanas
 numurus, vadītāja apliecības, personas apliecību un pases
 datus; un
 g) vajadzības gadījumā – citas
 pazīmes, kas varētu palīdzēt veikt identifikāciju,
 tostarp visas īpašās fiziskās pazīmes, kas ir
 objektīvas un nemainīgas, piemēram, pirkstu nospiedumu datus un
 DNS profilu (kas izveidots no DNS nekodētās daļas).
 3. Papildus 2. punktā
 minētajiem datiem var vākt un apstrādāt šādas personas
 datu kategorijas, kas attiecas uz 1. punktā minētām
 personām:
 a) noziedzīgi nodarījumi un
 iespējami izdarīti noziedzīgi nodarījumi un to
 (iespējamās) izdarīšanas laiks, vietu un veids;
 b) noziedzīga nodarījuma
 izdarīšanai izmantotie vai iespējami izmantojamie līdzekļi,
 tostarp informācija par juridiskām personām;
 c) struktūras, kas nodarbojas ar lietu,
 un attiecīgās dokumentu norādes;
 d) iespējamā dalība
 noziedzīgā organizācijā;
 e) sodāmība, ja tā ir par
 Eiropola kompetencē esošiem noziedzīgiem nodarījumiem;
 f) norādes par datu ievadītāju.
 Minētos datus var sniegt Eiropolam
 arī tad, ja tajos vēl nav konkrētu norāžu par
 personām.
 4. Eiropola vai valsts vienību
 turētu papildu informāciju par 1. punktā minētajām
 personām var paziņot jebkurai valsts vienībai vai Eiropolam, ja
 tie to lūdz. Valsts vienības šādu paziņošanu veic
 saskaņā ar attiecīgās valsts tiesību aktiem.
 5. Ja pret attiecīgo personu
 tiesvedību izbeidz galīgi vai šo personu attaisno, datus, kas
 attiecas uz lietu, kurā pieņemts šāds lēmums, dzēš.
 Personas datu
 kategorijas un datu subjektu kategorijas, kuru datus var vākt un
 apstrādāt stratēģiskas vai cita vispārīga veida
 analīzes nolūkos un operatīvās analīzes
 nolūkā (kā minēts 24. panta 1. punkta b) un
 c) apakšpunktā)
 1. Personas dati, kurus vāc
 un apstrādā stratēģiskas vai cita vispārīga veida
 analīzes nolūkos un operatīvās analīzes
 nolūkā, attiecas uz:
 (a)
 personām, kuras saskaņā ar
 attiecīgās dalībvalsts tiesību aktiem tur aizdomās par
 tāda noziedzīga nodarījuma izdarīšanu vai
 līdzdalību tajā, kas ietilpst Eiropola kompetencē, vai
 kuras ir notiesātas par šādu noziedzīgu nodarījumu;
 (b)
 personām, par kurām saskaņā ar
 attiecīgās dalībvalsts tiesību aktiem ir faktiskas
 norādes vai pamatoti iemesli uzskatīt, ka tās izdarīs
 noziedzīgus nodarījumus, kas ietilpst Eiropola kompetencē;
 (c)
 personām, kuras var aicināt liecināt
 izmeklēšanā saistībā ar attiecīgajiem
 noziedzīgajiem nodarījumiem vai turpmāko kriminālprocesu;
 (d)
 personām, kuras ir cietušas
 attiecīgā noziedzīgā nodarījumā vai arī
 attiecībā uz kurām konkrēti fakti ļauj uzskatīt,
 ka tās varētu ciest šādā nodarījumā;
 (e)
 kontaktpersonām un sabiedrotajām
 personām; un
 (f)
 personām, kuras var sniegt informāciju
 par attiecīgajiem noziedzīgajiem nodarījumiem.
 2. Attiecībā uz
 personām, kas minētas 1. punkta a) un b) apakšpunktā,
 var apstrādāt šādas personas datu kategorijas, tostarp
 saistītus administratīvos datus:
 (a)
 Personas dati:
 i) pašreizējie un iepriekšējie
 uzvārdi;
 ii) pašreizējie un iepriekšējie
 vārdi;
 iii) pirmslaulību uzvārds;
 iv) tēva vārds un uzvārds (ja
 tas ir vajadzīgs identifikācijai);
 v) mātes vārds un uzvārds
 (ja tas ir vajadzīgs identifikācijai);
 vi) dzimums;
 vii) dzimšanas datums;
 viii) dzimšanas vieta;
 ix) valstspiederība;
 x) ģimenes stāvoklis,
 xi) pseidonīms;
 xii) iesauka;
 xiii) pieņemtie vai neīstie
 vārdi/uzvārdi;
 xiv) pašreizējā un iepriekšējā
 dzīvesvieta un/vai domicils.
 (b)
 Ārējā izskata apraksts:
 i) ārējā izskata apraksts;
 ii) īpašas pazīmes
 (īpatnības/rētas/tetovējumi u. tml.).
 (c)
 Identificēšanas līdzekļi
 i) personu apliecinoši
 dokumenti/vadītāja apliecība;
 ii) valsts personas apliecības/pases numuri;
 iii) valsts personas kods/sociālā
 nodrošinājuma numurs (ja tāds ir);
 iv) attēli un cita informācija par
 izskatu;
 v) kriminālistikā lietojama
 identifikācijas informācija, piemēram, pirkstu nospiedumi, DNS
 profils (izveidots no DNS nekodētās daļas), balss paraugs, asins
 grupa, informācija par zobiem.
 (d)
 Nodarbošanās un prasmes:
 i) pašreizējā darbavieta un
 profesija;
 ii) iepriekšējās darbavietas un
 profesijas;
 iii) izglītība
 (skola/akadēmiskā augstskola/profesionālā
 izglītība);
 iv) kvalifikācija;
 v) prasmes un citas zināšanu jomas
 (valodas/citas).
 (e)
 Ekonomiskā un finansiālā
 informācija:
 i) finanšu dati (banku konti un kodi,
 kredītkartes u. tml.);
 ii) skaidra nauda;
 iii) akcijas/citi aktīvi;
 iv) dati par īpašumiem;
 v) saiknes ar uzņēmumiem;
 vi) banku un kreditēšanas kontakti;
 vii) nodokļu situācija;
 viii) cita informācija par to, kā
 persona pārvalda savas finanšu lietas.
 (f)
 Dati par uzvedību:
 i) dzīvesveids (piemēram,
 dzīvošana pāri saviem līdzekļiem) un ikdienas paradumi;
 ii) pārvietošanās;
 iii) vietas, ko bieži apmeklē;
 iv) ieroči un citi bīstami
 rīki;
 v) bīstamības
 novērtējums;
 vi) īpaši riski, piemēram,
 izbēgšanas iespējamība, dubultaģentu izmantošana, saiknes
 ar tiesībaizsardzības darbiniekiem;
 vii) ar noziedzību saistītas
 iezīmes un profili;
 viii) narkotiku lietošana;
 (g)
 Kontaktpersonas un sabiedrotas personas, tostarp
 kontaktu vai biedrošanās veids un būtība.
 (h)
 Izmantotie sakaru līdzekļi,
 piemēram, telefons (fiksētais/mobilais), fakss, peidžeris,
 elektroniskais pasts, pasta adreses, interneta pieslēgums(-i).
 (i)
 Izmantotie transportlīdzekļi,
 piemēram, autotransports, laivas, gaisa kuģi, tostarp šo
 transportlīdzekļu identifikācijas informācija
 (reģistrācijas numuri).
 (j)
 Informācija par noziedzīgām
 darbībām:
 i) agrākas sodāmības;
 ii) aizdomas par līdzdalību
 noziedzīgās darbībās;
 iii) darbības metodes;
 iv) līdzekļi, kas izmantoti vai ko
 var izmantot noziegumu sagatavošanā un/vai veikšanā;
 v) dalība noziedzīgās
 grupās/organizācijās un vieta grupā/organizācijā;
 vi) loma noziedzīgā
 organizācijā;
 vii) noziedzīgo darbību
 ģeogrāfiskā izplatība;
 viii) materiāli, kas savākti
 izmeklēšanas gaitā, piemēram, video un fotoattēli.
 (k)
 Atsauces uz citām datu bāzēm,
 kurās ir informācija par personu:
 i) Eiropols;
 ii) policijas/muitas iestādes;
 iii) citas tiesībaizsardzības
 iestādes;
 iv) starptautiskas organizācijas;
 v) valsts iestādes;
 vi) privātas organizācijas.
 (l)
 Informācija par juridiskām personām,
 kas saistītas ar datiem, kuri minēti e) un j) apakšpunktā:
 i) juridiskās personas nosaukums;
 ii) atrašanās vieta;
 iii) izveidošanas datums un vieta;
 iv) administratīvās
 reģistrācijas numurs;
 v) juridiskā forma;
 vi) kapitāls;
 vii) darbības joma;
 viii) vietējie un starptautiskie
 meitasuzņēmumi;
 ix) vadītāji;
 x) saiknes ar bankām.
 3. 1. punkta
 e) apakšpunktā minētās “kontaktpersonas un sabiedrotās
 personas” ir personas, par kurām ir pamatots iemesls uzskatīt, ka no
 viņām var iegūt analīzei būtisku informāciju par
 personām, kas minētas šā pielikuma 1. punkta a) un
 b) apakšpunktā, ja šīs personas nav iekļautas personu
 kategorijās, kas minētas 1. punkta a), b), c), d) un
 f) apakšpunktā. „Kontaktpersonas” ir personas, kuras tikai reizumis
 kontaktējas ar 1. punkta a) un b) apakšpunktā
 minētajām personām. „Sabiedrotās personas” ir personas,
 kuras regulāri kontaktējas ar 1. punkta a) un
 b) apakšpunktā minētajām personām.
 Attiecībā uz kontaktpersonām un
 sabiedrotām personām datus atbilstīgi 2. punktam var
 glabāt pēc vajadzības ar noteikumu, ka ir iemesls uzskatīt,
 ka šādi dati ir vajadzīgi, lai analizētu šādu personu
 kā kontaktpersonu vai sabiedroto personu lomu.
 Šajā sakarā ņem vērā
 turpmāk minēto:
 (a)
 šo personu attiecības ar 1. punkta a) un
 b) apakšpunktā minētajām personām noskaidro pēc
 iespējas ātrāk;
 (b)
 ja pieņēmums par to, ka pastāv
 attiecības starp šīm personām un 1. punkta a) un
 b) apakšpunktā minētajām personām, izrādās
 nepamatots, datus nekavējoties dzēš;
 (c)
 ja par šādām personām ir aizdomas,
 ka tās veic nodarījumu, uz kuru attiecas Eiropola mērķi,
 vai ja tās ir atzītas par vainīgām šāda
 nodarījuma veikšanā, vai ja atbilstīgi attiecīgās
 dalībvalsts tiesību aktiem ir faktiskas norādes vai
 atbilstīgs pamats uzskatīt, ka tās veiks šādu
 nodarījumu, var glabāt visus datus atbilstīgi 2. punktam;
 (d)
 dati par kontaktpersonu kontaktpersonām un
 sabiedrotajām personām, kā arī dati par sabiedroto personu
 kontaktpersonām un sabiedrotajām personām nav jāglabā,
 izņemot datus par to kontaktu un biedrošanās veidu un
 būtību ar personām, kas minētas 1. punkta a) un
 b) apakšpunktā;
 (e)
 ja nav iespējams noskaidrot informāciju
 atbilstīgi iepriekšējiem apakšpunktiem, to ņem vērā,
 lemjot par to, vai un cik lielā apjomā dati ir jāglabā
 turpmākai analīzei.
 4. Attiecībā uz
 personām, kuras, kā minēts 1. punkta d) apakšpunktā,
 ir cietušas izmeklējamos nodarījumos vai attiecībā uz
 kurām daži fakti dod iemeslu uzskatīt, ka tās varētu
 būt cietušas šādā nodarījumā, var glabāt datus,
 kas minēti no šā pielikuma 2. punkta a) apakšpunkta
 i) punkta līdz 2. punkta c) apakšpunkta iii) punktam,
 kā arī šādas datu kategorijas:
 (a)
 cietušās personas identifikācijas dati;
 (b)
 iemesli, kādēļ persona ir cietusi;
 (c)
 kaitējums (fizisks/finansiāls/psiholoģisks/cits);
 (d)
 vai jānodrošina anonimitāte;
 (e)
 vai iespējama personas dalība lietas
 izskatīšanā tiesā;
 (f)
 1. punkta d) apakšpunktā minēto
 personu vai ar viņu starpniecību sniegta informācija par
 noziegumu, tostarp informācija par viņu saistību ar citām
 personām, lai identificētu 1. punkta a) un
 b) apakšpunktā minētās personas.
 Pēc vajadzības var glabāt citus
 datus atbilstīgi 2. punktam, ja ir iemesls uzskatīt, ka tie ir
 vajadzīgi, lai analizētu personas kā cietušās vai
 potenciāli cietušās personas lomu.
 Datus, kas nav vajadzīgi turpmākai
 analīzei, dzēš.
 5. Attiecībā uz
 personām, kuras, kā minēts 1. punkta c) apakšpunktā,
 varētu tikt aicinātas liecināt par izmeklējamajiem
 nodarījumiem to izmeklēšanā vai turpmākā
 kriminālprocesā, var glabāt datus, kas minēti no šā
 pielikuma 2. punkta a) apakšpunkta i) punkta līdz 2. punkta
 c) apakšpunkta iii) punktam, kā arī datu kategorijas, kas
 atbilst šādiem kritērijiem:
 (a)
 šādu personu sniegta informācija par
 noziegumu, tostarp informācija par viņu attiecībām ar
 citām personām, kas ir iekļautas analīzes darba datnē;
 (b)
 vai jānodrošina anonimitāte;
 (c)
 vai jānodrošina aizsardzība un kurš to
 nodrošina;
 (d)
 jauna identitāte;
 (e)
 vai iespējama personas dalība lietas
 izskatīšanā tiesā.
 Pēc vajadzības var glabāt citus
 datus atbilstīgi 2. punktam, ja ir iemesls uzskatīt, ka tie ir
 vajadzīgi, lai analizētu šādu personu kā liecinieku lomu.
 Datus, kas nav vajadzīgi turpmākai
 analīzei, dzēš.
 6. Attiecībā uz
 personām, kuras, kā minēts 1. punkta f) apakšpunktā,
 var sniegt informāciju par izmeklējamajiem nodarījumiem, var
 glabāt datus, kas minēti no šā pielikuma 2. punkta a) apakšpunkta
 i) punkta līdz 2. punkta c) apakšpunkta iii) punktam,
 kā arī datu kategorijas, kas atbilst šādiem kritērijiem:
 (a)
 kodēta personas informācija;
 (b)
 sniegtās informācijas veids;
 (c)
 vai jānodrošina anonimitāte;
 (d)
 vai jānodrošina aizsardzība un kurš to
 nodrošina;
 (e)
 jauna identitāte;
 (f)
 vai iespējama personas dalība lietas
 izskatīšanā tiesā;
 (g)
 negatīvā pieredze;
 (h)
 atlīdzība
 (finansiāla/labvēlīgāka attieksme).
 Pēc vajadzības var glabāt citus datus
 atbilstīgi 2. punktam, ja ir iemesls uzskatīt, ka tie ir
 vajadzīgi, lai analizētu šādu personu kā informatoru lomu.
 Datus, kas nav vajadzīgi turpmākai
 analīzei, dzēš.
 7. Ja analīzes laikā
 kādā brīdī, pamatojoties uz nopietnām un
 apstiprinātām norādēm, noskaidrojas, ka analīzes darba
 datnē iekļautā persona būtu jāiekļauj citā
 personu kategorijā, kā noteikts šajā pielikumā, nevis
 tajā kategorijā, kurā tā ir iekļauta sākotnēji,
 Eiropols var apstrādāt tikai tādus datus par šādu personu,
 kuri ir atļauti atbilstīgi minētajai jaunajai kategorijai,
 savukārt visus citus datus dzēš.
 Ja, pamatojoties uz šādām
 norādēm, noskaidrojas, ka persona būtu jāiekļauj
 divās vai vairāk kategorijās, kā noteikts šajā
 pielikumā, Eiropols var apstrādāt visus datus, kuri ir atļauti
 atbilstīgi šādām kategorijām.
 TIESĪBU
 AKTA PRIEKŠLIKUMA FINANŠU PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas
 nosaukums
 Priekšlikums
 Eiropas Parlamenta un Padomes Regulai par Eiropas Savienības
 Aģentūru tiesībaizsardzības sadarbībai un
 apmācībai (Eiropolu), un ar kuru atceļ Lēmumu 2009/371/TI
 un Lēmumu 2005/681/TI
 1.2. Attiecīgās
 politikas jomas ABM/ABB struktūrā[46]
 Politikas
 joma: Iekšlietas
 Darbība:
 18.02 Iekšējā drošība
 1.3. Priekšlikuma/iniciatīvas
 būtība
 þ Priekšlikums/iniciatīva
 attiecas uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[47]
 ̈ Priekšlikums/iniciatīva attiecas uz esošas
 darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.4. Mērķi
 1.4.1. Komisijas daudzgadu
 stratēģiskie mērķi, kurus plānots sasniegt ar
 priekšlikumu/iniciatīvu
 Eiropas Policijas
 birojs (Eiropols) tika izveidots kā starpvaldību struktūra, ko
 reglamentēja starp dalībvalstīm noslēgta konvencija, kura
 stājās spēkā 1999. gadā. No 2010. gada 1. janvāra
 Eiropols ar Padomes Lēmumu 2009/371/TI tika pārveidots par
 decentralizētu ES aģentūru, lai atbalstītu un
 stiprinātu dalībvalstu kompetento tiesībaizsardzības
 iestāžu darbības pret smago un organizēto noziedzību un
 terorismu. Padomes lēmumā ir arī sīki noteikti Eiropola
 mērķi un uzdevumi.
 Lisabonas
 Līgums atcēla Eiropas Savienības pīlāru struktūru
 un saskaņoja policijas sadarbības jomu ar acquis communautaire.
 LESD 88. pantā paredzēts, ka Eiropolu pārvalda ar regulu,
 kuru pieņem ar koplēmumu. Tajā prasīts, lai tiktu noteikta
 kārtība un mehānisms Eiropola darbību
 pārraudzībai, ko Eiropas Parlaments veic kopā ar valstu
 parlamentiem. Turklāt Stokholmas programma[48], kurā noteikta ES
 daudzgadu stratēģija tieslietu un drošības jomā, aicina
 Eiropolu attīstīties un kļūt par „centru informācijas
 apmaiņai starp dalībvalstu tiesībaizsardzības
 iestādēm, pakalpojumu sniedzēju un platformu, ko var izmantot
 tiesībaizsardzības dienesti”.
 LESD 87. panta
 2. punkta b) apakšpunktā paredzēti pasākumi
 attiecībā uz atbalstu darbinieku apmācībai un
 sadarbību darbinieku apmaiņā. Stokholmas programmā teikts,
 ka ir būtiski pastiprināt apmācību, lai veidotu patiesu
 Eiropas tiesu un tiesībaizsardzības kultūru, un ka būtu
 jāīsteno mērķis izveidot sistemātiskas Eiropas
 apmācību shēmas. Tādēļ Komisija līdztekus
 šim priekšlikumam ierosina Eiropas Tiesībaizsardzības apmācības
 shēmu (LETS), kas balstītos uz pasākumiem, kurus pašlaik
 īsteno CEPOL. Ar šo priekšlikumu abas aģentūras tiktu
 apvienotas un jaunajai (apvienotajai) aģentūrai tiktu uzdots
 īstenot apmācības shēmu.
 1.4.2. Konkrētie mērķi
 un attiecīgās ABM/ABB darbības
 ABB darbība 18 05: Drošība un
 brīvību garantēšana
 3. KONKRĒTAIS MĒRĶIS
 Stiprināt
 tiesībaizsardzības sadarbību starp dalībvalstīm,
 īpaši veicinot informācijas apmaiņu starp
 tiesībaizsardzības iestādēm, dodot iespēju
 piekļūt būtiskiem datiem, vienlaikus nodrošinot datu aizsardzības
 principu ievērošanu, un stiprinot Eiropola un CEPOL lomu kā
 dalībvalstu partneriem cīņā pret smago noziedzību un
 policijas amatpersonu apmācībā.
 Galvenie
 politikas rezultāti 2013. gadā – regula, ar ko apvieno Eiropolu
 un CEPOL
 Eiropola regula
 1. konkrētais mērķis
 Darboties
 kā tiesībaizsardzības darbību un tiesībaizsardzības
 zinātības galvenajam atbalsta centram
 2. konkrētais mērķis
 Darboties
 kā ES kriminālinformācijas centram
 3. konkrētais mērķis
 Koordinēt
 ES tiesībaizsardzības amatpersonu apmācības politikas
 īstenošanu un veikt attiecīgu ES līmeņa apmācību
 un apmaiņas
 4. konkrētais mērķis
 Stiprināt
 ES spējas cīnīties pret kibernoziedzību, lai novērstu
 kaitējumu ES pilsoņiem un uzņēmumiem un zaudējumus ES
 ekonomikai
 Attiecīgās ABM/ABB darbības
 Darbība
 18 05: Drošība un brīvību garantēšana
 1.4.3. Paredzamie rezultāti un
 ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Eiropola
 uzdevums ir sniegt atbalstu valstu tiesībaizsardzības dienestiem to
 savstarpējā sadarbībā, lai novērstu smagus noziegumus
 un terorismu un cīnītos pret tiem. Priekšlikums, proti, regula par
 Eiropolu, sniedz jaunu tiesisko regulējumu Eiropolam. Jaunā
 juridiskā pamata ieviešana vairos ES drošību, uzlabojot
 lietderību un efektivitāti Eiropola sniegtajam atbalstam smagās
 pārrobežu noziedzības un terorisma novēršanā un
 cīņā pret tiem, kā arī uzticot Eiropolam jaunus
 uzdevumus saistībā ar tiesībaizsardzības apmācību
 ES līmenī un saistībā ar ES tiesībaizsardzības
 centru izvietošanu, kas nodarbojas ar konkrētām noziedzības
 izpausmēm, piemēram, kibernoziedzību.
 Priekšlikuma
 mērķis ir uzlabot Eiropola izlūkdatu ainu, lai tie labāk
 kalpotu dalībvalstīm un sniegtu labāku pamatojumu ES politikas
 noteikšanai. Ar to Eiropolu un tā darbības labāk saskaņos
 ar Lisabonas līguma un Stokholmas programmas prasībām. Ar
 priekšlikumu vēl vairāk stiprinās Eiropola
 pārskatatbildību un nostiprinās tā datu aizsardzības
 režīmu. Eiropols spēs dalībvalstīm sniegt visus
 nepieciešamos un atjauninātos pakalpojumus un produktus, lai
 veicinātu cīņu pret smago noziedzību, kas skar ES
 pilsoņus, un sniegtu dalībvalstīm atbalstu šajā
 sakarā. Lielāka informācijas plūsma no
 dalībvalstīm, tostarp par kibernoziedzību, un uzlabota datu
 apstrādes kārtība apvienojumā ar stingru datu
 aizsardzības režīmu un uzlabotām apmācības
 spējām vēl vairāk stiprinātu Eiropola lomu atbalsta
 sniegšanā dalībvalstīm.
 Datus,
 kuru izcelsme ir no privātām pusēm, Eiropolam varētu
 iesniegt jebkura dalībvalsts (Eiropola valsts vienība), un tas
 mazinātu kavēšanās vai nenosūtīšanas risku. Datu
 apmaiņas ar trešām valstīm kļūs
 vienkāršākas, kas pozitīvi ietekmēs sadarbību un
 iekšējo drošību ES un trešās valstīs. Tas savukārt
 varētu radīt iespēju saskaņotākā veidā
 vērsties pret noziedzības izpausmēm pasaules mērogā.
 Ar
 priekšlikumu tiek ieviests jauns uzdevums Eiropolam, ietverot un
 zināmā mērā paplašinot uzdevumus saistībā ar
 tiesībaizsardzības amatpersonu apmācību, ko pašlaik veic CEPOL.
 Sagaidāms, ka, integrējot un racionalizējot operatīvās
 un apmācības funkcijas vienā aģentūrā, tiks
 radīta savstarpēji pastiprinoša dinamika. Resursus, kas tiks
 ietaupīti, novēršot divkāršas atbalsta funkcijas, var
 pārgrupēt apmācības funkcijām, konkrēti Eiropas
 Tiesībaizsardzības shēmas (LETS) īstenošanai.
 Tādējādi sniegtais augstākais apmācības
 līmenis uzlabos policijas darbības standartus visā ES,
 stiprinās uzticību tiesībaizsardzības aģentūru
 starpā, veicinās kopīgu tiesībaizsardzības
 kultūru un līdz ar to radīs ES iespēju efektīvāk
 reaģēt uz kopīgām problēmām drošības
 jomā.
 Turklāt
 ar priekšlikumu tiks stiprināta Eiropola pārskatatbildība un
 Eiropola pārvaldība tiks saskaņota ar citām Eiropas
 decentralizētajām aģentūrām.
 Ar
 priekšlikumu Eiropolam ievieš vēl vienu jaunu uzdevumu, proti, uzņemt
 savās telpās Eiropas Kibernoziedzības centru (EC3), ko
 izveidoja 2013. gada sākumā. EC3, kam paredzēts
 sniegt atbalstu un papildināt dalībvalstu pasākumus,
 būtiski vairos ES spējas stāties pretī arvien lielākam
 apdraudējumam, ko rada kibernoziedzība. Dalībvalstis gūs
 būtisku labumu no kontaktpunkta, kas aprīkots ar jaunāko
 tehnoloģiju un augsti kvalificētu un specializētu
 darbaspēku un piedāvā plašu pakalpojumu un produktu klāstu.
 Turklāt centrs, kas jau iepriekš paredz tendences, analizē draudus un
 sniedz stratēģisku ievirzi kibernoziedzības problēmu
 risināšanai, būs būtisks pastiprinājums dalībvalstīm.
 Tiks veicinātas arī ES aģentūru un struktūru
 spējas risināt kibernoziedzības radītās
 problēmas.
 1.4.4. Rezultātu un ietekmes
 rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 –
 Lietotāju apmierinātība
 attiecībā uz darbībām vai izmeklēšanām sniegto
 operatīvo atbalstu
 –
 Visu ziņojumu, ko dalībvalstis
 nosūtījušas SIENA apmaiņai ar Eiropolu
 procentuālā daļa
 –
 Katras dalībvalsts nosūtītās
 informācijas apjoms un kvalitāte attiecībā pret
 dalībvalstu nosūtītās informācijas kopējo apjomu
 un kvalitāti
 –
 Eiropola atbalstīto izmeklēšanu skaits
 –
 Sniegto šķērsatbilsmes ziņojumu
 skaits
 –
 Sniegto operatīvās analīzes
 ziņojumu skaits
 –
 Kopīgo izmeklēšanu, īpaši Eiropola
 atbalstīto KIG, skaits
 –
 SIENA pieprasījumu
 un informatīvo ziņojumu skaits, kurus Eiropols nosūtījis
 ārējiem partneriem
 –
 SIENA pieprasījumu
 un informatīvo ziņojumu skaits, kurus ārējie partneri
 nosūtījuši Eiropolam
 –
 Sākto SIENA lietu skaits
 –
 To aizdomās turēto personu skaits, kuras
 dalībvalstīs ir identificētas, aizturētas un sauktas pie
 atbildības
 –
 Sniegto atbalsta darbību skaits tehniskajos
 un/vai kriminālistikas jautājumos (tostarp, uz vietas)
 –
 Apmācīto darbinieku skaits
 –
 Stratēģisko produktu kvalitāte
 (izstrādātības pakāpe, apjoms, analītiskā
 metode).
 Attiecībā
 uz apmācību:
 –
 Vajadzību analīžu skaits
 –
 Kvalitātes nodrošinājuma produktu skaits
 –
 Kopīgu mācību programmu skaits
 –
 Mācību (un e-mācību)
 moduļu skaits
 –
 Sarīkoto kursu skaits
 –
 Organizēto apmaiņu skaits
 –
 Lietotāju apmierinātība
 Visbeidzot,
 lai izvērtētu EC3 pasākumu ietekmi, var izmantot
 šādus galvenos rādītājus:
 –
 EC3 ieguldījuma
 apmērs kibernoziedznieku tīklu izjaukšanā sekmīgās
 pārrobežu operācijās, ko koordinē un/vai atbalsta EC3
 (balstoties uz aizdomās turēto personu skaitu, kuras ir
 identificētas, aizturētas un sauktas pie atbildības, un
 identificēto cietušo personu skaitu)
 –
 EC3 draudu un riska
 novērtējumu/tendenču prognožu stratēģiskā un/vai
 operatīvā ietekme ES un dalībvalstu līmenī
 –
 (Tiesībaizsardzības un citu) darbinieku
 skaita pieaugums, kas saņem specializētu apmācību
 kibernoziedzības jautājumos
 –
 Apmērs, kādā EC3
 ierosinātos, koordinētos vai izstrādātos jaunos
 tehnoloģiskos rīkus izmanto EC3 darbībās un
 dalībvalstīs
 –
 Apmērs, kādā publiskā un
 privātā sektora partnerības iniciatīvas ir
 veicinājušas EC3 darbu
 –
 Dalībvalstu vispārējais apmierinātības
 līmenis attiecībā uz visiem EC3 produktiem un
 pakalpojumiem
 1.5. Priekšlikuma/iniciatīvas
 pamatojums
 1.5.1. Īstermiņa vai
 ilgtermiņa vajadzības
 Eiropola
 reforma ir daļa no plašāka procesa, lai panāktu Atvērtu un
 drošu Eiropu tās pilsoņu un viņu aizsardzības labā,
 kā noteikts Stokholmas programmā. Starp citiem līdzekļiem
 šā mērķa sasniegšanai Stokholmas programma aicina Eiropolu
 “kļūt par centru informācijas apmaiņai starp
 dalībvalstu tiesībaizsardzības iestādēm, pakalpojumu
 sniedzēju un platformu, ko var izmantot tiesībaizsardzības
 dienesti”. Tādēļ par Eiropola lomu, atbalstot
 tiesībaizsardzības iestādes dalībvalstīs, un tā
 vispārējo turpmāko ievirzi, nepieciešama spēcīga
 iestāžu vienprātība.
 Tajā
 pašā laikā saskaņā ar Lisabonas līgumu un Kopīgo
 paziņojumu par decentralizētajām aģentūrām
 Eiropas Parlamentam un valstu parlamentiem vajadzēs regulāri
 pārraudzīt Eiropola darbības, un tā pārvaldību
 būs nepieciešams saskaņot ar visu ES decentralizēto
 aģentūru standartiem.
 Turklāt
 attiecībā uz datu aizsardzību Eiropola datu aizsardzības
 režīma standartus nepieciešams vēl vairāk saskaņot ar citu
 datu aizsardzības instrumentu standartiem, un nepieciešams stiprināt
 personu tiesības piekļūt personas datiem, kas attiecas uz
 viņām, paredzot alternatīvu procedūru personas datu
 apstrādes likumības pārbaudei.
 Šajā
 priekšlikumā paredzētais augstākais tiesībaizsardzības
 apmācības līmenis uzlabos policijas darbības standartus
 visā ES, stiprinās uzticību tiesībaizsardzības
 aģentūru starpā, veicinās kopīgu tiesībaizsardzības
 kultūru un līdz ar to radīs ES iespēju efektīvāk
 reaģēt uz kopīgām problēmām drošības
 jomā.
 Kibernoziedzība
 kļūst arvien izplatītāka un arvien
 sarežģītāka, taču pirms EC3 izveides ES nav bijis
 pienācīgu spēju, lai risinātu kibernoziedzības
 radītās problēmas, jo kibernoziedzība ir ļoti
 sarežģīta, attīstās ļoti strauji un lai izprastu
 tās iezīmes un darbības metodes, ir nepieciešama augsta
 līmeņa tehniskā zinātība, turklāt
 informācijas plūsma nav pietiekama. Visām dalībvalstīm
 nepieciešams apmainīties ar augstas kvalitātes speciālajām
 zināšanām, kas iegūtas valsts un ES līmenī, lai ES
 varētu labāk stāties pretī kibernoziedzībai, kurai pēc
 būtības ir pārrobežu raksturs, un tādēļ ir
 nepieciešams sadarboties, lai tai pretotos.
 1.5.2. ES iesaistīšanās pievienotā
 vērtība
 Tiesībaizsardzības
 sadarbība ES nav iespējama bez informācijas un izlūkdatu
 par noziedzību efektīvas apmaiņas starp
 tiesībaizsardzības iestādēm un citām
 attiecīgām vienībām gan ES, gan ārpus tās.
 Piekļuve būtiskai un aktuālai kriminālai informācijai,
 tās apmaiņa un analīze ir būtiski svarīga, lai
 efektīvi cīnītos pret noziedzību. Eiropols ir
 vispiemērotākā situācijā, lai sniegtu atbalstu
 sadarbībai šajā jomā un nodrošinātu koordināciju ES
 līmenī.
 Pārrobežu
 noziedzības efektīvu novēršanu un cīņu pret to nevar
 sekmīgi īstenot valstu policijas spēki vieni paši. Tam
 nepieciešama koordinēta un uz sadarbību vērsta pieeja, iesaistot
 ieinteresētās personas gan no publiskā, gan privātā
 sektora visā ES. Eiropols ir vienīgā ES aģentūra, kas
 šajā sakarā sniedz atbalstu dalībvalstu
 tiesībaizsardzības aģentūrām. Tas sniedz
 dalībvalstīm unikālu operatīvo pakalpojumu kopumu
 cīņai pret smagiem pārrobežu noziegumiem (t.i., noziegumu analīzi,
 kriminālistikas un operatīvo atbalstu pārrobežu
 izmeklēšanās). Taču pašreizējais tiesiskais regulējums
 neļauj Eiropolam darboties pilnīgi efektīvi un sniegt
 dalībvalstīm pilnīgus un aktuālus līdzekļus, kas
 tām nepieciešami. Šādu tiesisko regulējumu var grozīt
 vienīgi ar tiesību aktu reformu ES līmenī. To nevar veikt
 valsts, reģionālā vai vietējā līmenī vai
 Eiropolam rīkojoties iekšēji.
 Turklāt
 Lisabonas līgums aicina izveidot Eiropola darbību parlamentāras
 pārraudzības mehānismu, bet Kopīgajā
 paziņojumā par decentralizētajām aģentūrām
 tiek prasīts Eiropola pārvaldību saskaņot ar citu ES
 aģentūru pārvaldību. Tādēļ ir nepieciešama
 ES likumdošanas darbība.
 ES
 iesaistīšanās tiesībaizsardzības apmācībā
 pievienotā vērtība ir koordinētas pieejas
 nodrošināšana šādas apmācības izstrādei un
 īstenošanai. Šajā jomā būtiskus panākumus jau ir
 guvušas gan dalībvalstis valsts līmenī, gan CEPOL ES
 līmenī. Tomēr, kā paskaidrots pievienotajā
 paziņojumā par Eiropas Tiesībaizsardzības
 apmācības shēmu, nepieciešams turpināt darbu,
 piemēram, lai panāktu, ka apmācība atbilst
 vajadzībām saistībā ar noziedzības jomām, kam ES
 līmenī piešķirta prioritāte, un nodrošinātu
 saskanīgu pieeju, lai ES līmenī sniegtu apmācību, kas
 atbilst augstākajiem kvalitātes standartiem.
 EC3 ir izveidots, lai pārvarētu
 daudzos šķēršļus kibernoziedzības efektīvai
 izmeklēšanai un vainīgo saukšanai pie atbildības ES
 līmenī. Tas ir būtisks solis ES vispārējā
 stratēģijā, lai uzlabotu kiberdrošību un panāktu, ka
 kibertelpā valda tiesiskums un, pateicoties visu ieinteresēto personu
 sadarbības pūliņiem, tiek garantētas cilvēktiesības
 un pamatbrīvības.
 1.5.3. Līdzīgas
 līdzšinējās pieredzes rezultātā gūtās
 atziņas
 Padomes
 Lēmuma par Eiropolu neatkarīgs izvērtējums ir devis vielu
 pārdomām par to, kā uzlabot Eiropola efektivitāti.
 Tajā ir apstiprinājies, ka Eiropols darbojas labi, tā darbība
 ir operatīvi būtiska un dod pievienoto vērtību visu Eiropas
 iedzīvotāju drošībai. Taču izvērtējumā tika
 konstatētas vairākas jomas, kurās nepieciešami uzlabojumi.
 Apspriešanās ar ārējām ieinteresētajām
 personām par Eiropola reformu un vairāki Eiropola gada darbības
 pārskati un īpašie ziņojumi veicināja skaidru izpratni par
 to, kas Eiropolā jāmaina. Jautājumi, kas mēdza
 atkārtoties, bija šādi: dalībvalstis nepietiekami sniedz
 informāciju, juridiski ierobežojumi tiešai sadarbībai ar privāto
 sektoru un neelastīgs tiesiskais režīms sadarbībai ar
 trešām valstīm (ko, nota bene, būs nepieciešams
 mainīt Lisabonas līguma spēkā stāšanās
 dēļ).
 Plašākā
 kontekstā piekļuve būtiskai un aktuālai kriminālai
 informācijai un tās apmaiņa starp tiesībaizsardzības
 aģentūrām ir izrādījusies būtiski svarīga
 sekmīgai cīņai pret pārrobežu noziedzību. Tas ir
 pierādījies vairāku ES pasākumu, piemēram, Prīmes
 pamatlēmuma un „Zviedrijas iniciatīvas” pamatlēmuma,
 īstenošanā.
 Attiecībā
 uz apmācību pievienotajā paziņojumā par Eiropas Tiesībaizsardzības
 apmācības shēmu tiek ņemts vērā
 stāvokļa novērtējums, ko CEPOL veica 2012. gadā,
 kā arī plašās apspriešanās ar dalībvalstu un TI
 aģentūru ekspertiem. Rezultāti liecināja, ka nepieciešama
 saskaņotāka pieeja, tostarp spēcīga loma pienākas ES
 aģentūrai kā shēmas īstenošanas dzinējspēkam
 un koordinatoram, cieši sadarbojoties ar citām aģentūrām un
 valstu mācību iestādēm. CEPOL tika veikta piecu gadu
 izvērtēšana, kas tika pabeigta 2011. gadā, un Komisijas
 pasūtīts neatkarīgs pētījums, uz kuru balstoties
 sagatavot ietekmes novērtējumu. Rezultāti liecināja, ka
 nepieciešams pastiprināt apmācību saistībā ar
 policijas darbības ES dimensiju, panākt labāku koordināciju
 starp CEPOL, dalībvalstīm un citām
 aģentūrām un uzlabot CEPOL pašreizējo
 pārvaldību un struktūru.
 Turklāt
 tehniski izsmalcinātās metodes, kas nepieciešamas, lai visaptveroši
 cīnītos pret kibernoziedzību, nozīmē, ka parastās
 izmeklēšanas metodes attiecībā uz šo noziegumu veidu nav
 pietiekamas. Neveicot tiesībaizsardzības dienestu augsta līmeņa
 apmācību IT jautājumos, lai izprastu iesaistītās
 tehnoloģijas nianses un digitālās kriminālistikas jauno
 ainu, un nespējot tikt līdzi kibernoziedznieku strauji
 mainīgajai tehnoloģijai un darbības veidam, ES spējas
 pienācīgi stāties pretī kibernoziedzībai arī
 turpmāk nebūs pietiekamas. Strauji mainīgajai tehnoloģijai
 pretī jāliek strauji attīstošies tehnoloģiskie
 līdzekļi, kas izmantojami cīņā pret
 kibernoziedzību, kā arī personāls, kas spēj
 pielāgoties un pilnveidot esošās zināšanas un
 zinātību.
 1.5.4. Saderība un
 iespējamā sinerģija ar citiem atbilstošiem instrumentiem
 Regula
 par Eiropolu, ar kuru tas tiks izveidots kā Eiropas
 kriminālizlūkdatu centrs, veicinās to, ka tiek panākta
 Atvērta un droša Eiropa tās pilsoņu un viņu
 aizsardzības labā, kā noteikts Stokholmas programmā.
 Apvienojot vienā aģentūrā operatīvās un
 apmācības funkcijas, tiks radīta savstarpēji pastiprinoša
 dinamika, kas veicinās operatīvās darbības efektivitāti
 un ES apmācības būtiskumu un mērķtiecību.
 Turklāt
 efektīvs Eiropols labāk spēs palīdzēt sasniegt
 mērķus, kas noteikti Komisijas Paziņojumā „Iekšējās
 drošības stratēģija darbībā” un stiprināt
 vispārējo policijas sadarbību ES.
 Ierosinātā
 Eiropola pārvaldība veicina ES aģentūru
 pārvaldības modeļa vispārēju saskanību, kā
 paredzēts Kopīgajā paziņojumā par ES
 decentralizētajām aģentūrām. Izveidojot Eiropola
 darbību parlamentāro pārraudzību un jaunus sadarbības
 veidus ar trešām valstīm, Eiropols tiek pielāgots Lisabonas
 līguma prasībām (saskaņā ar Līgumu kompetence
 vest sarunas par starptautiskiem informācijas apmaiņas
 nolīgumiem ir Komisijai, nevis Eiropolam).
 Priekšlikuma
 nolūks ir arī skaidri noteikt Eiropola kompetences robežas, lai
 novērstu pārklāšanos ar citām TI aģentūrām
 un vienkāršotu to sadarbību ar Eiropolu. Lai stiprinātu šo procesu,
 regulā ierosinātos risinājumus (piemēram, par
 dalībvalstu pieprasījumiem sākt kriminālizmeklēšanas,
 par Eurojust pastāvīgu informēšanu) laika gaitā
 būtu nepieciešams atspoguļot citu aģentūru (piemēram, Eurojust)
 juridiskajos pamatos.
 1.6. Ilgums un
 finansiālā ietekme
 ̈ Ierobežota ilguma
 priekšlikums/iniciatīva
 –
 ̈ Priekšlikuma/iniciatīvas darbības laiks:
 [DD.MM.]GGGG.–[DD.MM.]GGGG.
 –
 ̈ Finansiālā ietekme: GGGG.– GGGG.
 þ Beztermiņa
 priekšlikums/iniciatīva
 –
 Īstenošana sākas no 2013. gada
 attiecībā uz EC3 un no 2015. gada attiecībā uz
 Eiropola reformu un apmācības pasākumu integrāciju,
 –
 pēc kura turpinās normāla
 darbība.
 1.7. Paredzētie
 pārvaldības veidi[49]
 þ Centralizēta netieša
 pārvaldība, izpildes uzdevumus
 deleģējot:
 –
 ̈ izpildaģentūrām
 –
 þ Eiropas Savienības izveidotām struktūrām[50]
 –
 ̈ valstu publiskā sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 ̈ Pārvaldība kopā ar starptautiskām organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā „Piezīmes”.
 Piezīmes
 Skaitļi
 par finanšu līdzekļiem un cilvēkresursiem apvieno paredzēto
 Eiropola kopējo summu, kāda plānota laikposmam līdz 2020. gadam,
 ar papildu finansiālajām vajadzībām, kādas
 nepieciešamas, lai īstenotu ierosināto Eiropola plašākās
 pilnvaras, tostarp apmācību, kā aprakstīts
 pašreizējā veidā.
 2. PĀRVALDĪBAS PASĀKUMI
 2.1. Uzraudzības un
 ziņošanas noteikumi
 Norādīt
 periodiskumu un nosacījumus.
 Aģentūras
 darbību īstenošanas uzraudzība un izvērtēšana būs
 svarīga, lai nodrošinātu Eiropola efektivitāti.
 Saskaņā ar Kopīgo paziņojumu par ES
 decentralizētajām aģentūrām Eiropols
 darbībām, kas ietvertas tā darba programmā, pievienos
 galvenos snieguma rādītājus. Tādējādi Eiropola
 darbības gada darbības pārskatā tiks vērtētas
 atbilstoši šiem rādītājiem.
 Papildus
 horizontālajiem pārvaldības noteikumiem, kurus piemēro
 aģentūrām, Eiropols īpaši izstrādās gada
 pārskatu, un tiks ietverts noteikums par periodisku vispārēju
 izvērtējumu, ko Komisija pasūta ik pēc pieciem gadiem.
 Lai
 regulāri uzraudzītu, kā dalībvalstis sniedz
 informāciju, Eiropols katru gadu ziņos Eiropas Parlamentam un Padomei
 par katras valsts sniegumu. Šajos ziņojumos tiks ietverti konkrēti
 kvantitatīvi un kvalitatīvi rādītāji un
 norādītas tendences.
 Priekšlikumā
 arī paredzēti noteikumi par Eiropas Parlamenta un valstu parlamentu
 veikto Eiropola darbību, t.i. Eiropola darba programmas un budžeta
 izpildes, pārraudzību.
 Eiropola
 valde būs atbildīga par Aģentūras administratīvo,
 darbības un budžeta efektīvu pārvaldību.
 2.2. Pārvaldības un
 kontroles sistēma
 2.2.1. Apzinātie riski
 Noziedznieku
 darbības pašlaik ir sarežģītākas, dažādākas un
 starptautiskākas kā jebkad agrāk. Lielapjoma noziedznieku un
 teroristu tīkli rada būtisku apdraudējumu ES un tās
 pilsoņu iekšējai drošībai. Noziedznieku darbības aptver
 arvien vairāk dažādu priekšmetu un darbības jomu, un arvien
 biežāk tām ir pārrobežu raksturs. Valstu
 tiesībaizsardzības spēki vairs nevar darboties vienatnē,
 bet tiem nepieciešams sadarboties savā starpā un ar Eiropolu, kam
 paredzēts būt par ES kriminālizlūkdatu centru. Lai
 varētu pildīt jaunos uzdevumus un prasības, kas noteiktas
 jaunajā regulā, nepieciešams pastiprināt Eiropola
 personālu. Esošo darbinieku pārvietošanas iespējas ir
 pilnībā izmantotas. Ja netiks piešķirtas prasītās
 jaunās amata vietas, pastāvīgi netiks nodrošināta
 spēkā esošo Savienības tiesību aktu piemērošana un
 pienācīgs ES iekšējās drošības līmenis.
 2.2.2. Paredzētās kontroles
 metodes
 Eiropolam
 piemēros šāda veida kontroli: budžeta kontrole, iekšējā
 revīzija, Eiropas Revīzijas palātas gada ziņojumi, ES
 budžeta izpildes ikgadējais apstiprinājums un iespējamā OLAF
 veiktā izmeklēšana, jo īpaši lai nodrošinātu
 aģentūrām piešķirto līdzekļu pienācīgu
 izmantošanu. Uz Eiropola darbībām saskaņā ar Līguma 228. pantu
 attiecas Ombuda uzraudzība. Šī administratīvā kontrole
 sniedz vairākas procesuālās garantijas, lai nodrošinātu, ka
 tiek ņemtas vērā ieinteresēto personu intereses.
 2.3. Krāpšanas un
 pārkāpumu apkarošanas pasākumi
 Norādīt
 esošos vai plānotos novēršanas un aizsardzības pasākumus.
 Lai
 apkarotu krāpšanu, korupciju un citas nelikumīgas darbības, aģentūrai
 bez ierobežojumiem piemēro Regulas (EK) Nr. 1073/1999 noteikumus,
 kā paredzēts Regulas 21. pantā.
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 · Esošās budžeta pozīcijas
 Sarindotas pa
 daudzgadu finanšu shēmas izdevumu kategorijām un budžeta
 pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Pozīcija........................................] || Dif./nedif. ([51]) || no EBTA valstīm[52] || no kandidātvalstīm[53] || no trešām valstīm || Finanšu regulas 18. panta 1. punkta aa) apakšpunkta nozīmē
 || [XX.YY.YY.YY] || Dif./nedif. || JĀ/NĒ || JĀ/NĒ || JĀ/NĒ || JĀ/NĒ
 · No jauna veidojamās budžeta pozīcijas[54]
 Sarindotas pa
 daudzgadu finanšu shēmas izdevumu kategorijām un budžeta
 pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Pozīcija........................................] || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 3 || 18.02YYYY: Eiropols || Dif. || NĒ || NĒ || NĒ || NĒ
 3.2. Paredzamā ietekme uz
 izdevumiem
 3.2.1. Paredzamās ietekmes uz
 izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija || 3 || Drošība un pilsoniskums
 Eiropols || || || 2015. gads[55] || 2016. gads || 2017. gads || 2018. gads || 2019. gads || 2020. gads || KOPĀ
 1. sadaļa || Saistības || (1) || || || || || || ||
 Maksājumi || (2) || || || || || || ||
 2. sadaļa || Saistības || (1a) || || || || || || ||
 Maksājumi || (2a) || || || || || || ||
 3. sadaļa || Saistības || (3a) || || || || || || ||
 || Maksājumi || (3b) || || || || || || ||
 KOPĀ apropriācijas Eiropolam[56] [57] || Saistības || =1+1a +3a || 99,675 || 100,667 || 102,657 || 104,689 || 106,760 || 108,874 || 623,322
 Maksājumi || =2+2a +3b || 99,675 || 100,667 || 102,657 || 104,689 || 106,760 || 108,874 || 623,322
 Daudzgadu finanšu shēmas izdevumu kategorija || 5 || „Administratīvie izdevumi”
 Miljonos EUR (3 zīmes aiz komata)
 || || || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
 Iekšlietu ĢD Iekšlietas ||
  Cilvēkresursi || 0,615 || 0,615 || 0,615 || 0,615 || 0,615 || 0,615 || 3,690
  Pārējie administratīvie izdevumi || 0,038 || 0,288 || 0,288 || 0,038 || 0,288 || 0,288 || 1,228
 KOPĀ IEKŠLIETU ĢD || Apropriācijas || 0,653 || 0,903 || 0,903 || 0,653 || 0,903 || 0,903 || 4,918
 KOPĀ apropriācijas daudzgadu finanšu shēmas 5. IZDEVUMU KATEGORIJĀ || (Saistību summa = maksājumu summa) || 0,653 || 0,903 || 0,903 || 0,653 || 0,903 || 0,903 || 4,918
 Miljonos EUR (3 zīmes aiz komata)
 || || || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
 KOPĀ apropriācijas daudzgadu finanšu shēmas 1. līdz 5. IZDEVUMU KATEGORIJĀ || Saistības || 100,328 || 101,570 || 103,560 || 105,342 || 107,663 || 109,777 || 628,240
 Maksājumi || 100,328 || 101,570 || 103,560 || 105,342 || 107,663 || 109,777 || 628,240
 Ietekme uz Eiropas Datu aizsardzības uzraudzītāja izdevumiem || ||
 Miljonos EUR (3 zīmes aiz komata)
 || || || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
  Cilvēkresursi || 0,111 || 0,111 || 0,111 || 0,111 || 0,111 || 0,111 || 0,666
  Pārējie administratīvie izdevumi || 0,139 || 0,142 || 0,145 || 0,148 || 0,150 || 0,153 || 0,877
 KOPĀ EDAU || (Saistību summa = maksājumu summa) || 0,250 || 0,253 || 0,256 || 0,259 || 0,261 || 0,264 || 1,543
 3.2.2. Paredzamā ietekme uz
 Aģentūras apropriācijām
 –
 ̈ Priekšlikums/iniciatīva neparedz darbības apropriāciju
 izmantošanu
 –
 þ Priekšlikums/iniciatīva paredz darbības apropriāciju
 izmantošanu šādā veidā:
 Saistību apropriācijas miljonos EUR (3 zīmes
 aiz komata)
 Norādīt mērķus un rezultātus ò || || || 2015. gads || 2016. gads || 2017. gads || 2018. gads || 2019. gads || 2020. gads || KOPĀ ||
 Veids[58] || Vidējās izmaksas || Skaits || Izmaksas || Skaits || Izmaksas || Skaits || Izmaksas || Skaits || Izmaksas || Skaits || Izmaksas || Skaits || Izmaksas || Kopā || Kopā izmaksas
 1. KONKRĒTAIS MĒRĶIS[59] Darboties kā tiesībaizsardzības darbību un tiesībaizsardzības zinātības galvenajam atbalsta centram || || || || || || || || || || || || || || ||
 - Rezultāts || Atbalsts pārrobežu izmeklēšanām, sniedzot izlūkdatus un operatīvās analīzes ziņojumus; kopīgo operāciju koordinācija || 0,009 || 3800 || 31,244 || 3509 || 31,582 || 3560 || 32,041 || 3600 || 32,400 || 3660 || 32,941 || 3745 || 33,704 || 21874 || 193,912 ||
 - Rezultāts || Platformu sniegšana specializētās jomās, zināšanu produktu sniegšana un jaunu metožu apmaiņa noziedzības apkarošanai || 0,163 || 50 || 7,811 || 48 || 7,895 || 49 || 8,010 || 50 || 8,100 || 51 || 8,235 || 52 || 8,426 || 300 || 48,477 ||
 1. konkrētā mērķa starpsumma || || 39,055 || || 39,477 || || 40,051 || || 40,501 || || 41,177 || || 42,131 || || 242,390 ||
 2. KONKRĒTAIS MĒRĶIS: Darboties kā ES kriminālinformācijas centram || ||
 - Rezultāts || Stratēģisko draudu novērtējumu izstrāde par smago starptautisko noziedzību un terorismu || 0,298 || 45 || 12,888 || 44 || 13,027 || 44 || 13,217 || 45 || 13,365 || 46 || 13,588 || 47 || 13,903 || 271 || 79,988 ||
 - Rezultāts || Efektīvu un drošu informācijas apmaiņas līdzekļu un komunikācijas kanālu nodrošināšana DV || 0,672 || 20 || 12,888 || 19 || 13,027 || 20 || 13,217 || 20 || 13,365 || 20 || 13,588 || 21 || 13,903 || 120 || 79,988 ||
 - Rezultāts || Uzlabotas analīzes spējas, stiprinot analīzes sistēmas un darbinieku specializāciju || 0,554 || 25 || 13,279 || 24 || 13,423 || 25 || 13,617 || 25 || 13,771 || 25 || 14,001 || 26 || 14,325 || 150 || 82,416 ||
 2. konkrētā mērķa starpsumma || || 39,055 || || 39,477 || || 40,051 || || 40,501 || || 41,177 || || 42,131 || || 242,390 ||
 3. KONKRĒTAIS MĒRĶIS: Koordinēt ES tiesībaizsardzības amatpersonu apmācības politikas īstenošanu un veikt attiecīgu ES līmeņa apmācību un apmaiņas || ||
 - Rezultāts || Vajadzības, koordinācija un kvalitātes nodrošinājuma produkti || 0,222 || 6 || 1,301 || 6 || 1,301 || 6 || 1,301 || 6 || 1,301 || 6 || 1,301 || 6 || 1,301 || 36 || 7,807 ||
 - Rezultāts || Kopīgie mācību moduļi. e-mācību moduļi || 0,108 || 18 || 1,899 || 18 || 1,899 || 18 || 1,899 || 18 || 1,899 || 18 || 1,899 || 18 || 1,899 || 108 || 11,393 ||
 - Rezultāts || Organizēto kursu skaits || 0,038 || 135 || 5,121 || 135 || 5,121 || 135 || 5,121 || 135 || 5,121 || 135 || 5,121 || 135 || 5,121 || 810 || 30,728 ||
 - Rezultāts || Organizēto apmaiņu skaits || 0,003 || 415 || 1,245 || 145 || 0,434 || 196 || 0,587 || 248 || 0,743 || 300 || 0,901 || 354 || 1,063 || 1658 || 4,971 ||
 3. konkrētā mērķa starpsumma || || 9,566 || || 8,755 || || 8,908 || || 9,064 || || 9,222 || || 9,384 || || 54,899 ||
 4. KONKRĒTAIS MĒRĶIS: Stiprināt ES spējas cīnīties pret kibernoziedzību, lai novērstu kaitējumu ES pilsoņiem un uzņēmumiem un zaudējumus ES ekonomikai || ||
 - Rezultāts || Atbalsts DV izmeklēšanām, lai izjauktu kibernoziedznieku tīklu darbību || 1,237 || 2 || 4,500 || 2 || 4,860 || 2 || 5,117 || 2 || 5,484 || 3 || 5,695 || 3 || 5,711 || 14 || 31,367 ||
 - Rezultāts || Informācijas apmaiņa starp visam ieinteresētajām personām un datu apvienošana || 0,516 || 4 || 3,750 || 4 || 4,049 || 5 || 4,265 || 5 || 4,570 || 5 || 4,745 || 5 || 4,759 || 28 || 26,138 ||
 - Rezultāts || ES mēroga stratēģisko novērtējumu sniegšana. Kriminālistikas līdzekļu izstrāde. PPP. Apmācība || 0,344 || 6 || 3,750 || 6 || 4,049 || 7 || 4,265 || 7 || 4,570 || 8 || 4,745 || 8 || 4,759 || 42 || 26,138 ||
 4. konkrētā mērķa starpsumma || || 12,000 || || 12,958 || || 13,647 || || 14,624 || || 15,185 || || 15,229 || || 83,643 ||
 KOPĒJĀS IZMAKSAS || || 99,675 || || 100,667 || || 102,657 || || 104,689 || || 106,76 || || 108,874 || || 623,322 ||
 3.2.3. Paredzamā ietekme uz
 [struktūras] cilvēkresursiem
 3.2.3.1. Kopsavilkums
 –
 ̈ Priekšlikums/iniciatīva neparedz administratīva rakstura
 apropriāciju izmantošanu
 –
 þ Priekšlikums/iniciatīva paredz administratīvo
 apropriāciju izmantošanu šādā veidā:
 –
 Pieņēmums: personāla
 izmaiņas notiek gada vidū.
 –
 Šajos skaitļos ir ņemti vērā
 ietaupījumi, ko dos CEPOL pievienošana Eiropolam un kas būs 14 pagaidu
 darbinieku amata vietas, kas naudas izteiksmē veidos 10,1 miljonu
 euro laikposmā no 2015. līdz 2020. gadam.
 Darbinieku skaits
 || 2015. gads[60] || 2016. gads || 2017. gads || 2018. gads || 2019. gads || 2020. gads
 Ierēdņi (AD kategorijas) || || || || || ||
 Ierēdņi (AST kategorijas) || || || || || ||
 Līgumdarbinieki || 106 || 106 || 106 || 106 || 106 || 106
 Pagaidu darbinieki || 502 || 497 || 492 || 492 || 496 || 500
 Valstu norīkotie eksperti || 45,5 || 45,5 || 45,5 || 45,5 || 45,5 || 45,5
 KOPĀ || 653,5 || 648,5 || 643,5 || 643,5 || 647,5 || 651,5
 Miljonos EUR (3 zīmes
 aiz komata)
 || 2015. gads[61] || 2016. gads || 2017. gads || 2018. gads || 2019. gads || 2020. gads || KOPĀ
 Ierēdņi (AD kategorijas) || || || || || || ||
 Ierēdņi (AST kategorijas) || || || || || || ||
 Līgumdarbinieki || 7,420 || 7,420 || 7,420 || 7,420 || 7,420 || 7,420 || 44,520
 Pagaidu darbinieki || 65,107 || 65,435 || 64,780 || 64,452 || 64,714 || 65,238 || 389,726
 Valstu norīkotie eksperti || 3,549 || 3,549 || 3,549 || 3,549 || 3,549 || 3,549 || 21,294
 KOPĀ || 76,076 || 76,404 || 75,749 || 75,421 || 75,683 || 76,207 || 455,540
 3.2.3.2. Attiecīgā ĢD
 paredzamās cilvēkresursu vajadzības
 –
 ̈ Priekšlikums/iniciatīva neparedz cilvēkresursu izmantošanu
 –
 þ Priekšlikums/iniciatīva paredz cilvēkresursu izmantošanu
 šādā veidā:
 Paredzamais apjoms izsakāms pilna laika
 ekvivalenta vienībās (vai maksimāli ar vienu zīmi aiz
 komata)
 || 2015. gads || 2016. gads || 2017. gads || 2018. gads || 2019. gads || 2020. gads
  Štatu sarakstā ietvertās amata vietas (ierēdņi un pagaidu darbinieki) ||
 18 01 01 01 (Galvenā mītne un Komisijas pārstāvniecības) || 3,5 || 3,5 || 3,5 || 3,5 || 3,5 || 3,5
 XX 01 01 02 (Delegācijas) || || || || || ||
 XX 01 05 01 (Netiešā pētniecība) || || || || || ||
 10 01 05 01 (Tiešā pētniecība) || || || || || ||
  Ārštata darbinieki (izsakot ar pilnslodzes ekvivalentu — FTE)[62]
 18 01 02 01 (CA. SNE. INT, ko finansē no vispārīgajām apropriācijām) || 2 || 2 || 2 || 2 || 2 || 2
 XX 01 02 01 (CA,LA, SNE, INT un JED delegācijās) || || || || || ||
 XX 01 04 yy[63] || galvenā mītne[64] || || || || || ||
 -delegācijas || || || || || ||
 XX 01 05 02 (CA, SNE, INT – netiešā pētniecība) || || || || || ||
 10 01 05 02 (CA, SNE, INT – tiešā pētniecība) || || || || || ||
 Citas budžeta pozīcijas (precizēt) || || || || || ||
 KOPĀ || 5,5 || 5,5 || 5,5 || 5,5 || 5,5 || 5,5
 XX ir
 attiecīgā politikas joma vai budžeta sadaļa.
 Nepieciešamos
 cilvēkresursus nodrošinās no ĢD darbiniekiem, kuri jau ir
 norīkoti darbības pārvaldībai un/vai ir vai tiks
 pārvietoti ĢD ietvaros. Darbības pārvaldības
 dēļ pārvaldības ĢD darbinieku skaits šim nolūkam
 nepieaugs.
 Veicamo uzdevumu
 apraksts
 Ierēdņi un pagaidu darbinieki || Pārstāvēt Komisiju Aģentūras valdē. Izstrādāt Komisijas atzinumu par gada darba programmu un uzraudzīt tās īstenošanu. Uzraudzīt budžeta izpildi. Viena ierēdņa uzdevums ir uzraudzīt īstenošanu un palīdzēt izstrādē saistībā ar apmācības pasākumiem. Viena ierēdņa uzdevums ir pārraudzīt EC3 darbu, īpaši lai nodrošinātu, ka tas sasniedz savus mērķus. Tas ietver Komisijas pārstāvēšanu EC3 programmu valdē. Ierēdnis arī nodrošinās saikni starp EC3 un Komisijas darbu politikas jomā, kas ir EC3 interešu jomā.
 Ārštata darbinieki || Divi SNE sniegs atbalstu ierēdņiem un pagaidu darbiniekiem iepriekš minēto uzdevumu veikšanā un palīdzēs Aģentūrai izstrādāt tās darbības saskaņā ar ES politikas principiem, tostarp viņi piedalīsies ekspertu sanāksmēs.
 Izmaksu aprēķina apraksts
 pilnslodzes ekvivalentam būtu jāiekļauj pielikuma 3. iedaļā.
 3.2.3.3. Paredzamās
 cilvēkresursu vajadzības EDAU
 – ̈ Priekšlikums/iniciatīva
 neparedz cilvēkresursu izmantošanu
 –
 þ Priekšlikums/iniciatīva paredz cilvēkresursu izmantošanu
 šādā veidā:
 Paredzamais
 apjoms izsakāms veselos skaitļos (vai maksimāli ar divām
 zīmēm aiz komata)
 || 2015. gads || 2016. gads || 2017. gads || 2018. gads || 2019. gads || 2020. gads
  Štatu sarakstā ietvertās amata vietas (ierēdņi un pagaidu darbinieki) ||
 XX 01 01 01 (Galvenā mītne un Komisijas pārstāvniecības) || 0,65 || 0,65 || 0,65 || 0,65 || 0,65 || 0,65
 XX 01 01 02 (Delegācijas) || || || || || ||
 XX 01 05 01 (Netiešā pētniecība) || || || || || ||
 10 01 05 01 (Tiešā pētniecība) || || || || || ||
  Ārštata darbinieki (izsakot ar pilnslodzes ekvivalentu — FTE)[65]
 XX 01 02 01 (CA. SNE. INT, ko finansē no vispārīgajām apropriācijām) || 0,35 || 0,35 || 0,35 || 0,35 || 0,35 || 0,35
 XX 01 02 01 (CA,LA, SNE, INT un JED delegācijās) || || || || || ||
 XX 01 04 yy[66] || – galvenā mītne[67] || || || || || ||
 – delegācijas || || || || || || ||
 XX 01 05 02 (CA, SNE, INT – netiešā pētniecība) || || || || || ||
 10 01 05 02 (CA, SNE, INT – tiešā pētniecība) || || || || || ||
 Citas budžeta pozīcijas (precizēt) || || || || || ||
 KOPĀ || 1 || 1 || 1 || 1 || 1 || 1
 3.2.3.4. Paredzamās citu
 administratīvo izdevumu vajadzības EDAU
 Citi administratīvie izdevumi || Gads || Gads || Gads || Gads || Gads || Gads || KOPĀ ||
 2015. || 2016. || 2017. || 2018. || 2019. || 2020. ||
 Sanāksmes || 0,082 || 0,084 || 0,085 || 0,087 || 0,089 || 0,091 || 0,517 ||
 Komandējumi || 0,007 || 0,007 || 0,007 || 0,007 || 0,008 || 0,008 || 0,044 ||
 Publikācijas / tulkojumi || 0,050 || 0,051 || 0,052 || 0,053 || 0,054 || 0,055 || 0,315 ||
 KOPĀ || (Saistību summa = maksājumu summa) || 0,139 || 0,142 || 0,145 || 0,148 || 0,150 || 0,153 || 0,877 ||
 3.2.4. Saderība ar
 kārtējo daudzgadu finanšu shēmu
 –
 þ Priekšlikums/iniciatīva atbilst kārtējai daudzgadu
 finanšu shēmai
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā
 Aprakstīt, kas jāpārplāno,
 norādot attiecīgās budžeta pozīcijas un summas.
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma[68].
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 3.2.5. Trešo personu iemaksas
 –
 þ Priekšlikums/iniciatīva neparedz trešo personu
 līdzfinansējumu
 –
 ̈ Priekšlikums/iniciatīva paredz šādu
 līdzfinansējumu:
 Apropriācijas miljonos EUR (3 zīmes aiz
 komata)
 || Gads N || Gads N+1 || Gads N+2 || Gads N+3 || Iekļaut ietekmes atspoguļošanai vajadzīgo gadu skaitu (skat. 1.6. punktu) || Kopā
 Norādīt līdzfinansējuma struktūru || || || || || || || ||
 KOPĀ — Līdzfinansējuma apropriācijas || || || || || || || ||
 3.3. Paredzamā ietekme uz
 ieņēmumiem
 –
 þ Priekšlikums/iniciatīva finansiāli neietekmē
 ieņēmumus
 –
 ̈ Priekšlikums/iniciatīva finansiāli ietekmē:
 –
 ̈ pašu resursus
 –
 ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija || Kārtējā finanšu gadā pieejamās apropriācijas || Priekšlikuma/iniciatīvas ietekme[69]
 Gads N || Gads N+1 || Gads N+2 || Gads N+3 || Iekļaut ietekmes atspoguļošanai vajadzīgo gadu skaitu (skat. 1.6. punktu)
 Pants............... || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 [...]
 Norādīt
 ietekmes uz ieņēmumiem aprēķināšanai izmantoto metodi.
 [...]
 Pielikumi tiesību akta finanšu
 pārskatam
 1. pielikums. EC3
 personāla vajadzības 2013.-2019. gadā
 Personāls – 2013. gads
 Eiropols
 pārvietos uz EC3 5 amata vietas un 7 vakances.
 Attiecībā uz vakancēm darbinieki tiks pieņemti darbā
 šādā kārtībā:
 –
 1 analītiķis, AD6 pēc
 vispārējā Eiropola analītiķa pieņemšanas
 darbā
 –
 3 speciālisti AD6 Cyborg – Twins - Terminal
 –
 2 speciālisti AD6 Apvienošana
 –
 1 vecākais speciālists AD7
 Kriminālistika
 Centrs var
 iegūt arī papildu valstu norīkotajiem ekspertiem (SNE)
 (joprojām tiek apspriests)
 2013. gads || Stratēģija un novēršana || Informācija un saziņa || R&D, kriminālistika un apmācība || Datu apvienošana || Operācijas || Pārvaldība || KOPĀ
 2012. gada pamatscenārija TA || 4 || 1 || 1 || 1 || 17 || 1 || 25
 2012. gada pamatscenārija SNE || || 1 || || || 5 || || 6
 TA pārvietošana || || || +1 || || || +3 || +4
 SNE pārvietošana || || || +1 || || || || +1
 Vakanču pārvietošana || || || +1 || +2 || +4 || || +7
 Jauni SNE || || +1 || || || || || +1
 KOPĀ TA 2013. gadā || 4 || 1 || 3 || 3 || 21 || 4 || 36
 KOPĀ SNE 2013. gadā || || 2 || 1 || || 5 || || 8
 Personāls – 2014. gads
 Tā kā
 mēs nevarējām apmierināt EC3 operatīvās
 vajadzības 2013. gadā, 2014. gadā tiek prasītas 17 pagaidu
 darbinieku amata vietas. Izvērstāku pamatojumu skatīt 2. pielikumā.
 17 amata vietu pakāpes ir šādas:
 –
 11 AD5: Apvienošana – 1,
 Operācijas – 7, Informācija/saziņa – 2, Apmācība – 1
 –
 3 AD6:
 Kriminālistika – 3
 –
 2 AD7:
 Pārvaldība – 1, Stratēģija – 1
 –
 1 AD12:
 Pārvaldība – 1
 2014. gads || Stratēģija un novēršana || Informācija un saziņa || R&D, kriminālistika un apmācība || Datu apvienošana || Operācijas || Pārvaldība || KOPĀ
 Pamatscenārija TA || 4 || 1 || 3 || 3 || 21 || 4 || 36
 Pamatscenārija SNE || || 2 || 1 || || 5 || || 8
 Papildu TA || +1 || +2 || +4 || +1 || +7 || +2 || +17
 Papildu SNE || || || || || || ||
 KOPĀ TA || 5 || 3 || 7 || 4 || 28 || 6 || 53
 KOPĀ SNE || || 2 || 1 || || 5 || || 8
 Personāls – 2015. gads
 2015. gadā tiek prasīta 21 amata vieta.
 Izvērstāku pamatojumu skatīt 2. pielikumā.
 21 amata vietu pakāpes ir šādas:
 –
 19 AD5: Operācijas – 10,
 Informācija/saziņa – 1, Pētniecība – 1, Datu apvienošana – 7
 –
 1 AD6: Stratēģija – 1
 –
 1 AD7: Kriminālistika – 1
 2015. gads || Stratēģija un novēršana || Informācija un saziņa || R&D, kriminālistika un apmācība || Datu apvienošana || Operācijas || Pārvaldība || KOPĀ
 Pamatscenārija TA || 5 || 3 || 7 || 4 || 28 || 6 || 53
 Pamatscenārija SNE || || 2 || 1 || || 5 || || 8
 Papildu TA || +1 || +1 || +2 || +7 || +10 || || +21
 Papildu SNE || || || || || || ||
 KOPĀ TA || 6 || 4 || 9 || 11 || 38 || 6 || 74
 KOPĀ SNE || || 2 || 1 || || 5 || || 8
 Personāls – 2016. gads
 2016. gadā
 tiek prasīta 4 amata vietas. Izvērstāku pamatojumu
 skatīt 2. pielikumā.
 4 amata vietu
 pakāpes ir šādas:
 –
 4 AD5: Operācijas – 2, Kriminālistika – 1,
 Stratēģija – 1
 2016. gads || Stratēģija un novēršana || Informācija un saziņa || R&D, kriminālistika un apmācība || Datu apvienošana || Operācijas || Pārvaldība || KOPĀ
 Pamatscenārija TA || 6 || 4 || 9 || 11 || 38 || 6 || 74
 Pamatscenārija SNE || || 2 || 1 || || 5 || || 8
 Papildu TA || +1 || || +1 || || +2 || || +4
 Papildu SNE || || || || || || ||
 KOPĀ TA || 7 || 4 || 10 || 11 || 40 || 6 || 78
 KOPĀ SNE || || 2 || 1 || || 5 || || 8
 Personāls – 2017. gads
 2017. gadā
 tiek prasīta 4 amata vietas. Izvērstāku pamatojumu
 skatīt 2. pielikumā.
 4 amata vietu
 pakāpes ir šādas:
 –
 4 AD5: Operācijas – 3, Informācija – 1
 2017. gads || Stratēģija un novēršana || Informācija un saziņa || R&D, kriminālistika un apmācība || Datu apvienošana || Operācijas || Pārvaldība || KOPĀ
 Pamatscenārija TA || 7 || 4 || 10 || 11 || 40 || 6 || 78
 Pamatscenārija SNE || || 2 || 1 || || 5 || || 8
 Papildu TA || || +1 || || || +3 || || +4
 Papildu SNE || || || || || || ||
 KOPĀ TA || 7 || 5 || 10 || 11 || 43 || 6 || 82
 KOPĀ SNE || || 2 || 1 || || 5 || || 8
 Personāls – 2018. gads
 2018. gadā
 tiek prasītas 4 amata vietas. Izvērstāku pamatojumu
 skatīt 2. pielikumā.
 4 amata vietu
 pakāpes ir šādas:
 –
 3 AD5: Operācijas – 3
 –
 1 AD6: Kriminālistika – 1
 2018. gads || Stratēģija un novēršana || Informācija un saziņa || R&D, kriminālistika un apmācība || Datu apvienošana || Operācijas || Pārvaldība || KOPĀ
 KOPĀ TA || 7 || 5 || 10 || 11 || 43 || 6 || 82
 KOPĀ SNE || || 2 || 1 || || 5 || || 8
 Papildu TA || || || +1 || || +3 || || +4
 Papildu SNE || || || || || || ||
 KOPĀ TA || 7 || 5 || 11 || 11 || 46 || 6 || 86
 KOPĀ SNE || || 2 || 1 || || 5 || || 8
 Personāls – 2019. gads
 2019. gadā
 tiek prasīta 4 amata vietas. Izvērstāku pamatojumu
 skatīt 2. pielikumā.
 4 amata vietu
 pakāpes ir šādas:
 –
 4 AD5: Operācijas – 2, Apvienošana – 1,
 Apmācība – 1
 2019. gads || Stratēģija un novēršana || Informācija un saziņa || R&D, kriminālistika un apmācība || Datu apvienošana || Operācijas || Pārvaldība || KOPĀ
 KOPĀ TA || 7 || 5 || 11 || 11 || 46 || 6 || 86
 KOPĀ SNE || || 2 || 1 || || 5 || || 8
 Papildu TA || || || +1 || +1 || +2 || || +4
 Papildu SNE || || || || || || ||
 KOPĀ TA || 7 || 5 || 12 || 12 || 48 || 6 || 90
 KOPĀ SNE || || 2 || 1 || || 5 || || 8
 2. pielikums. EC3 personāla
 vajadzību izvērsts pamatojums
 EC3
 operatīvie sektori
 1. DATU APVIENOŠANAS SEKTORS
 Definīcija
 Datu apvienošana ir jauna Eiropola spēju joma, kas nepieciešama EC3
 darbības īstenošanai. Komisijas un RAND analīzē
 tā ir atzīta par pamatu EC3 sekmīgai
 darbībai.
 Paziņojumā Padomei un Eiropas Parlamentam Komisija
 paziņoja:
 „Informācijas apkopošana ļautu iegūt informāciju
 par kibernoziegumiem no visplašākajiem publiskajiem, privātajiem un
 atklātajiem avotiem, tādējādi papildinot policijas
 rīcībā esošos datus”, un Padome savos
 secinājumos norādīja, ka tam vajadzētu būt „galvena[jam]
 punkt[am] cīņā pret kibernoziedzību Savienībā un
 ar kura palīdzību varēs ātrāk reaģēt uz
 kiberuzbrukumiem”.
 Pakalpojumi
 Datu apvienošanas sniegtos pakalpojumu kopumus var izkārtot
 šādi. Katram no tiem ir norādīts, vai tas ir Eiropola jauns
 uzdevums vai esošā uzdevuma uzlabojums:
 1. JAUNS UZDEVUMS –
 sniegt trūkstošo informāciju, papildinot to informāciju, kas
 tiek saņemta no iestādēm, kuras ir atbildīgas par
 kiberdrošību un kibernoziedzības apkarošanu. Viena no
 darbībām būs prasību uzlabošana attiecībā uz
 ziņošanu par kibernoziegumiem valstu tiesībaizsardzības
 iestādēm;
 2. JAUNS UZDEVUMS – sniegt
 dalībvalstīm datus par būtiskām lietām un
 izmeklēšanām ES, lai varētu veikt novēršanas vai
 izmeklēšanas koordināciju un tādējādi gūtu
 maksimālos rezultātus, ieguldot minimālus resursus;
 3. JAUNS UZDEVUMS –
 proaktīvi veikt vides izpēti, identificējot jaunus draudus, kad
 tie rodas, un attiecīgi sniedzot atjauninātu informāciju
 ieinteresētajām personām;
 4. JAUNS UZDEVUMS –
 nodrošināt 24/7 Kibernoziedzības palīdzības dienestu
 dalībvalstu tiesībaizsardzības vienībām;
 5. JAUNS UZDEVUMS –
 koordinēt Eiropola un CERT pasākumus, lai veicinātu
 informācijas apmaiņu ar CERT iestādēm;
 Resursi
 Eiropolam nav ļoti specifiskā profila, lai pildītu datu
 apvienošanas funkciju. Tādēļ šim EC3 sektoram
 nepieciešams piešķirt prioritāti 2014. un 2015. gadā. 2013. gadā
 un līdz pilnīgai personāla nokomplektēšanai tiek ieviesti
 pagaidu risinājumi, lai nodrošinātu pašu elementārāko datu
 apvienošanas pakalpojumu. Tas nebūs ilgtermiņa risinājums un
 optimālais sniegums, kādu no EC3 sagaida Komisija, Padome un
 dalībvalstis un citas ieinteresētās personas.
 2014. gads (+ 1 AD5) = 4 pagaidu darbinieki (TA)
 2014. gadā datu apvienošanā galvenā uzmanība
 tiks pievērsta iepriekš izklāstītajam 1., 4. un 5. uzdevumam.
 Tiks sākts 2. un 3. uzdevums, tomēr pilnu potenciālu
 paredzēts sasniegt 2015. gadā.
 2015. gads (+ 7 AD5) = 11 pagaidu darbinieki
 Papildu darbinieki, kas tiek prasīti 2015. gadā, ir
 minimums, kas nepieciešams, lai attiecībā uz šo būtisko
 pakalpojumu tiktu sasniegts pieņemams līmenis. Ar papildu
 darbiniekiem, kas tiek pieprasīti 2015. gadā, datu apvienošanu
 varēs nodrošināt vidējā apmērā. Tas
 palīdzēs nodrošināt Komisijas un Padomes noteikto minimuma
 prasību izpildi. Tā kā datu apvienošanai jādarbojas
 pēc 24/7 principa, 8 FTE+1 vadītājs ir darbinieku skaita
 minimums, kas nepieciešams, lai nodrošinātu 24/7 darbību.
 Pārējās divas FTE galvenokārt pievērsīsies
 1., 2. un 3. uzdevumam.
 2016. – 2019. gads (+ 1 AD5) = 12 pagaidu darbinieki
 Mērķis ir 2019. gadā nodarbināt 12 pagaidu
 darbiniekus, nodrošinot pienācīgu atbalstu visiem uzdevumiem un jau
 ņemot vērā kiberinformācijas apjoma un skaita pieauguma
 tendenci.
 2. OPERĀCIJU SEKTORS
 Definīcija
 Operāciju sektors koordinē augsta
 profila pārrobežu operācijas (vai izmeklēšanu), sniedz
 operatīvo analīzi un atbalstu, veic tehnisku un digitālu
 analīzi laboratorijā vai uz vietas.
 Tas sniedz augsta līmeņa
 tehniskās, analītiskās un kriminālistikas
 speciālās zināšanas kopīgajās izmeklēšanās,
 kas tiek veiktas kibernoziedzības lietās, un cenšas ar savu atbalstu
 panākt labāko iespējamo rezultātu un veicināt sakarus
 ar tiesībaizsardzības iestādēm ārpus ES.
 Cieši sadarbojoties ar Eurojust un
 Interpolu, tas atbalsta un koordinē sarežģītas starptautiskas
 lietas, lai novērstu darbības pārklāšanos un dubultošanos
 starp dalībvalstu un partnervalstu kibernoziedzības
 vienībām.
 Pakalpojumi
 Operāciju sektora sniegtos pakalpojumu kopumus var izkārtot
 šādi. Katram no tiem ir norādīts, vai tas ir jauns Eiropola
 uzdevums vai esošā uzdevuma uzlabojums.
 1. UZLABOJUMS – EC3
 informācijas analīze, lai sniegtu atbalstu dalībvalstu
 operācijām un veicinātu operatīvo izlūkdatu sniegšanu.
 Ar to tiek sniegts atbalsts augsta profila izmeklēšanām/operācijām,
 sarežģītām starptautiskām lietām un
 kopīgajām izmeklēšanas grupām;
 2. UZLABOJUMS –
 tehniskais atbalsts, ko uz vietas vai no Eiropola mītnes sniedz
 dalībvalstīm. Šai nolūkā var izmantot mobilu instrumentu
 kopumu, kas ļauj analītiķiem un/vai speciālistiem sniegt
 tiešu kriminālistikas atbalstu notiekošajai izmeklēšanai. Var
 arī izmantot Kibernoziedzības kriminālistikas laboratoriju
 Eiropola mītnē;
 3. UZLABOJUMS –
 operāciju koordinācija, rīkojot operatīvas sanāksmes,
 sniedzot atbalstu kopīgajām izmeklēšanas grupām, un
 palīdzot īstenot EMPACT prioritātes saistībā ar
 kibernoziedzību, bērnu seksuālo izmantošanu tiešsaistē un
 krāpšanos ar maksājumu kartēm.
 Resursi
 2014. gads (+ 7 AD5) = 28 pagaidu darbinieki
 2015. gads (+ 10 AD5) = 38 pagaidu darbinieki
 2016. – 2019. gads (+ 10 AD5) = 48 pagaidu darbinieki
 Resursu
 piešķiršana Operāciju sektoram ir stingri balstīta uz RAND
 Europe priekšizpēti, kas bija pamatā Komisijas paziņojumam
 par EC3 izveidi. Pamatā RAND resursu piešķīrums 2014. gada
 beigās ir atkarīgs no kibernoziedzības apmēra un
 atbalstīto lietu skaita.
 Informācijas
 plūsma caur Eiropola drošas informācijas apmaiņas tīkla
 lietojumprogrammu (SIENA) pēdējo divu gadu laikā ir
 būtiski palielinājusies, bet SIENA lietojuma tendences skaidri
 liecina, ka ir tikai nedaudz palielinājies Eiropola nosūtīto un
 saņemto pieprasījumu skaits (14 %), savukārt būtiski
 palielinājies Eiropola atbalstīto augsta profila operāciju (HPO)
 skaits, izmantojot TWINS, TERMINAL un CYBORG (62 %).
 Tik tiešām, arvien pieaug nepieciešamība izvērst spējas,
 lai nodrošinātu, ka specializētajām vienībām ir
 pietiekams cilvēkkapitāls, lai arī turpmāk sniegtu augsti
 kvalitatīvu kriminālizlūkdatu analīzi kibernoziedzības
 lietās.
 2012. gadā
 17 pagaidu darbinieki sniedza atbalstu 44 augsta profila
 operācijām un 2593 operatīvajiem pieprasījumiem.
 Tādējādi vidēji mazāk nekā 1 pagaidu darbinieks
 strādāja ar 2 augsta profila operācijām un 153 operatīvajiem
 pieprasījumiem. Šī situācija daļēji tiks risināta
 2013. gadā pievienojot vēl 4 pagaidu darbiniekus,
 tomēr, tā kā lietu skaits turpina pieaugt un augsta profila
 operācijām nepieciešams pastāvīgs atbalsts 6 līdz 24 mēnešus,
 Operāciju sektorā darbinieku joprojām trūks.
 Zemāk
 redzamajā tabulā iekļauts izklāsts par Operāciju
 sektora sniegtā atbalsta līmeni līdz 2019. gadam ar
 nosacījumu, ka pieprasījumu skaits turpina pieaugt tādā
 pašā apmērā un, sākot no 2014. gada, augsta profila
 operāciju skaits nostabilizēsies aptuveni 100 operāciju
 apmērā.
 || 2012. || 2013. || 2014. || 2015. || 2016. || 2017. || 2018. || 2019.
 TA skaits || 17 || 21 || 28 || 38 || 40 || 43 || 46 || 48
 Pieprasījumu skaits || 2593 || 2956 || 3369 || 3841 || 4379 || 4992 || 5691 || 6488
 Pieprasījumu/TA attiecība || 153 || 141 || 120 || 101 || 109 || 116 || 124 || 135
 HPO skaits || 44 || 71 || 100 || 100 || 100 || 100 || 100 || 100
 TA/HPO attiecība || 0,39 || 0,29 || 0,28 || 0,38 || 0,40 || 0,43 || 0,46 || 0,48
 Tabula liecina, ka
 darbinieku skaita pieaugums būtiski uzlabos operatīvo atbalstu. Tas
 galvenokārt to uzturēs saprātīgā līmenī.
 Tā kā augsta profila operācijai (HPO) nepieciešams
 pastāvīgs atbalsts 6 līdz 24 mēnešus, pēc lietas
 iesniegšanas turpināsies prioritāšu noteikšana visās
 pilnvarojuma jomās. Tā rezultātā joprojām tiks sniegti
 pamata pakalpojumi lietās, kurās parasti būtu nepieciešams pilna
 apjoma atbalsts.
 Jāpiezīmē,
 ka, ņemot vērā šo darba apjoma pieauguma tendenci ar
 kibernoziedzību saistītos jautājumos un balstoties uz RAND
 priekšizpētē izmantoto pieeju, optimālais darbinieku skaits,
 izsakot ar pilnslodzes ekvivalentu (FTE), būtu vairāk
 nekā 70 pagaidu darbinieki Operāciju sektorā 2014. gadā.
 To ņemot
 vērā, 48 pagaidu darbinieku pieprasījumam 2019. gadā
 pievienojot vēl 2 līdz 6 valstu norīkotos ekspertus
 (atkarībā no dalībvalstu spējām), Eiropola pieeja ir
 vairāk nekā atbilstīga, budžeta taupīšanas
 apstākļos cenšoties izpildīt to, ko no tā sagaida ES pilsoņi.
 Prasītās
 amata vietas ir speciālisti un analītiķi, kas tiek
 izvietoti visās EC3 pilnvarojuma jomās.
 EC3 neoperatīvie sektori
 Kaut arī EC3
 pamatdarbībai būs operatīvs raksturs, Komisija un Padome ir
 uzsvērušas nepieciešamību veidot plašākas partnerības
 kibernoziedzības apkarošanā ne vien ar kompetentajiem dienestiem, bet
 arī ar citām publiskām un privātām
 struktūrām.
 Padome savos
 secinājumos
 “UZSVER, ka ir
 svarīgi nodrošināt ciešu Eiropas Kibernoziedzības centra
 sadarbību ar citām attiecīgajām aģentūrām un
 dalībniekiem, piemēram, Eurojust, CEPOL, Interpolu, ENISA,
 plašāku datorapdraudējumu reaģēšanas vienības (CERT)
 kopienu un, ne mazāk svarīgi, privāto sektoru, lai praktiski
 iegūtu plašāku informāciju par kibernoziegumiem Eiropā un
 apmainītos ar labāko pieredzi šajā jomā;
 UZSVER arī
 nepieciešamību gādāt par to, lai Eiropas Kibernoziedzības
 centrs cieši sadarbotos ar Savienībā pastāvošajiem forumiem, kas
 nodarbojas ar kibernoziedzības jautājumiem, un lai centrs
 atbalstītu šo forumu darbību un izmantotu tajos pieejamās
 speciālās zināšanas”.
 3. PĒTNIECĪBAS UN IZSTRĀDES (R&D),
 KRIMINĀLISTIKAS UN APMĀCĪBAS SEKTORS
 Definīcija
 Pētniecības
 un izstrādes, kriminālistikas un apmācības sektors
 nodarbojas ar pētījumiem par tehnisko draudu analīzi un
 vājo vietu meklēšanu, statisko kriminālistiku, labāko
 praksi un apmācību un līdzekļu izstrādi. Tas
 koordinē izmaksu ziņā lietderīgu pieeju, lai izmantotu
 sinerģiju ar citiem dalībniekiem, piemēram ES JRC.
 Tas
 izstrādā augsta līmeņa digitālās
 kriminālistikas un saistītās spējas nolūkā
 tās izmantot dalībvalstu veikto izmeklēšanu atbalstam.
 Tas
 izstrādā un pārvalda ar kiberjomu saistītas
 apmācības sniegšanu, cieši sadarbojoties ar CEPOL un ECTEG,
 kā arī ar privātiem uzņēmumiem un
 pētniecības struktūrām.
 Pakalpojumi
 Pētniecības un izstrādes, kriminālistikas un
 apmācības sektora sniegtos pakalpojumu kopumus var izkārtot
 šādi. Katram no tiem ir norādīts, vai tas ir jauns Eiropola
 uzdevums vai esošā uzdevuma uzlabojums:
 1. JAUNS –
 dalībvalstu vajadzību centrāla apkopošana kriminālistikas
 līdzekļu jomā, lai visefektīvāk izmantotu ES resursus
 (piemēram, FP7 programmu), izstrādājot šos ļoti
 vajadzīgos līdzekļus un tos izplatot dalībvalstu
 kompetentajām iestādēm.
 2. UZLABOJUMS –
 akreditētas kriminālistikas spējas, sniedzot
 mūsdienīgus risinājumus, piemēram, no datoriem,
 digitālajām ierīcēm vai digitāli glabātiem
 mēdijiem izvilktas operatīvās informācijas atšifrēšanu,
 atkopi un analīzi. Tas ietver īpašu IKT tīklu, specializētu
 datoraparatūru un programmatūras rīkus un sniedz atbalstu
 informācijas apstrādei AWF režīmā. Tas atbildīs
 ISO standartiem, lai nodrošinātu procesu un to rezultātu
 maksimālu ticamību.
 3. UZLABOJUMS – vienots
 process apmācībai un spēju veidošanai dalībvalstīs
 nolūkā uzlabot gan pamata, gan padziļinātas zināšanas
 par izmeklēšanas līdzekļiem, procedūrām un
 tendencēm, lai visas dalībvalstis varētu risināt arvien
 lielākos uzdevumus šajā noziedzības jomā, kas strauji
 attīstās;
 4. JAUNS – labās
 prakses noteikšana saistībā ar tiešsaistes izmeklēšanas
 metodēm un standartu noteikšana attiecībā uz digitālo
 pierādījumu vākšanu un sniegšanu, sadarbojoties ar Eurojust
 un citiem attiecīgiem partneriem.
 Resursi
 2014. gads (+ 1 AD5 un 3 AD6) = 7 TA
 Kriminālistika:
 +3 vecākie speciālisti AD6
 Kriminālistikas
 atbalsts kompetentajiem dienestiem būs viena no EC3
 svarīgākajām funkcijām. Visiem kompetentajiem dienestiem ir
 kriminālistikas laboratorijas, bet dažām
 vissarežģītākajām analīzēm bieži tiek lūgta
 Eiropola pieredze, tomēr vairumā lietu tiek lūgts
 ārējs atbalsts no specializētajām laboratorijām, kas
 darbojas ārpus tiesībaizsardzības jomas. Ar
 pienācīgiem resursiem šos pakalpojumus var sniegt EC3.
 Turklāt dalībvalstu laboratorijām ir jāveic tik daudz
 digitālo pierādījumu analīžu, ka dažām
 laboratorijām neizpildīto darbu saraksts iekrājies divu gadu
 garumā. Centralizācijas rezultātā EC3 laboratorija
 sniegs perspektīvās kriminālistikas metodes un ziņojumus,
 iekšēji un uz vietas, kas veicinās digitālo
 pierādījumu ātrāku iegūšanu dalībvalstīs.
 Šī grupa izmantos sarežģītas metodes, ko atklājis Eiropas
 attīstības un izpētes sektors, lai sniegtu izmeklētājiem
 efektīvākus līdzekļus. Lai nodrošinātu personālu EC3
 plānotajai laboratorijai, 2014. gadā nepieciešami 3
 vecākie speciālisti, lai aptvertu ekspertīzes,
 digitālās kriminālistikas, mobilās kriminālistikas,
 tīkla kriminālistikas un ļaunprogrammatūras reversās
 inženierijas jomas.
 Apmācība:
 + 1 speciālists AD5
 Savā
 paziņojumā Padome apstiprina, ka “Eiropas Kibernoziedzības
 centram būtu jākalpo par Eiropas kontaktpunktu informācijas
 apkopošanai saistībā ar kibernoziedzību; tam būtu
 jāapkopo speciālās zināšanas kibernoziedzības
 jomā, lai atbalstītu dalībvalstu spēju veidošanu [un] tam
 būtu jāsniedz atbalsts dalībvalstīm kibernoziegumu
 izmeklēšanā”.
 Kaut arī
 apmācība un spēju veidošana tiks veikta sadarbībā ar CEPOL
 un citiem partneriem, šo pasākumu īstenošanai būs nepieciešams
 viens speciālists – apmācības koordinators. Tas ir
 minimālais darbinieku skaits, kas nepieciešams, lai nodrošinātu
 apmācības un informatīvo iniciatīvu koordinētu
 izstrādi un īstenošanu tiesībaizsardzības, tiesu
 iestāžu un privātajā sektorā. Šie darbinieki būs
 atbildīgi arī par kiberjomas tiesībaizsardzības
 procedūru saskaņošanas ierosināšanu, lai panāktu, ka visi
 vienā dalībvalstī savāktie pierādījumi tiek
 atzīti cita dalībvalstī un pieņemti visās tiesās.
 2015. gads (+ 1 AD5 un 1 AD7) = 9 pagaidu darbinieki
 Pētniecība
 un izstrāde: + 1 speciālists AD5
 Potenciālo ES
 projektu skaits arī turpmāk pieaugs. Tādēļ būs
 nepieciešams viens papildu speciālists, lai noteiktu
 iniciatīvas, kas ir EC3 un dalībvalstu interesēs. Uz
 kibernoziedzību attiecīgas pētniecības un
 attīstības pasākumu pieprasījuma koordinācijai ES
 sadarbībā ar ENLETS būs būtiska loma, lai
 panāktu, ka tiesībaizsardzība gūst labumu no
 pētniecības, iegūstot noderīgus, izmaksu ziņā
 lietderīgus un ātrdarbīgus līdzekļus un zināšanas,
 lai apmierinātu aizvien pieaugošo pieprasījumu.
 Tādējādi EC3 būs spējīgs ierosināt
 lietderīgu projektu programmas “Apvārsnis 2020” ietvaros. Šie
 darbinieki nodrošinās, ka tiek apmierināts arvien pieaugošais
 pieprasījums kā padomdevējiem piedalīties
 pētniecības un attīstības konsorcijos.
 Kriminālistika:
 +1 vecākais speciālists AD7
 Pieņemot
 darbā augsti kvalificētu darbinieku, varēs uzlabot
 kriminālistikas analīzes kvalitāti. Līdz 2015. gadam
 būs nepieciešams panākt, ka tiek turpinātas visas laboratorijā
 veicamās kriminālistikas darbības. Tādējādi
 pēc iespējas drīzāk 2015. gadā tiks
 nodrošināti akreditēti augsta līmeņa kriminālistikas
 risinājumi (atšifrēšanas platformas izveide, Kiberlaboratorijas ISO
 17020 akreditācija). Šī persona koordinēs kriminālistikas
 darbības un būs noziedzības digitālās
 kriminālistikas ainas koordinators svarīgām operācijām
 kibernoziedzības jomā, kur lēmumi jāpieņem, ietverot
 dažādas kriminālistikas darba jomas.
 2016.-2019. gads: (+1AD6 +2AD5) = 12 pagaidu darbinieki
 Papildu darbinieki nodrošinās jaunu apmācības
 pasākumu pienācīgu koordināciju, padziļinātas
 kriminālistikas darbības un plašāka apmēra atbalstu ES
 pētniecības un attīstības projektiem.
 4. STRATĒĢIJAS – NOVĒRŠANAS
 – INFORMĀCIJAS SEKTORS
 Definīcija
 Stratēģijas – novēršanas –
 informācijas sektors veic tendenču analīzi, agrīno
 brīdināšanu un potenciālo scenāriju analīzi,
 noziedzības novēršanu un politiskos pasākumus,
 stratēģijas plānošanu un ieinteresēto pušu
 pārvaldību.
 Tā kā lielākā daļa
 būtiskās informācijas atrodas ārpus
 tiesībaizsardzības kompetences jomas, tas iesaistās
 uzticības veidošanas pasākumos starp privāto sektoru un
 tiesībaizsardzības iestādēm, izmantojot galvenās
 partnerības ar CERT un ENISA, militārajiem un
 drošības dienestiem, pilsoniskās sabiedrības
 organizācijām un citām ieinteresētajām personām
 kibernoziedzības, bērnu seksuālās izmantošanas
 tiešsaistē un krāpšanās ar maksājumu kartēm
 jomās.
 Tas kalpo kā kopsaucējs Eiropas
 kibernoziegumu izmeklētājiem to apspriedēs ar privātiem
 partneriem, akadēmiskajām aprindām un pilsoņiem.
 Stratēģijas – novēršanas –
 informācijas sektors radīs EC3 privileģētu
 situāciju starp publisko un privāto sektoru, kas tam ļaus
 labāk novērtēt kibernoziedzības ainu reāllaikā,
 kā arī stratēģiskajā un uz nākotni vērstajā
 scenāriju plānošanā.
 Pakalpojumi
 Stratēģijas – novēršanas – informācijas sektora
 sniegtos pakalpojumu kopumus var izkārtot šādi. Katram no tiem ir
 norādīts, vai tas ir jauns Eiropola uzdevums vai esošā uzdevuma
 uzlabojums.
 1. UZLABOJUMS – veikt
 stratēģisko analīzi, izstrādājot ES draudu
 novērtējumu attiecībā uz kibernoziedzību, bērnu
 seksuālo izmantošanu tiešsaistē un krāpšanos ar maksājumu
 kartēm; veikt jaunu tendenču, noziedznieku metožu un veicinošo
 faktoru specializētus tematiskus novērtējumus; veikt perspektīvu
 tehnoloģiju un citu ārēju faktoru attīstības
 tendenču novērošanu nolūkā identificēt
 potenciālos riskus, vājās vietas un galvenos jautājumus,
 kas jārisina politikas veidotājiem un likumdevējiem.
 2. UZLABOJUMS –
 nodrošināt kibernoziedzības novēršanu, sadarbojoties ar
 attiecīgajām pusēm, lai veicinātu esošās
 novēršanas un informētības uzlabošanas iniciatīvas un dotu
 ieguldījumu to izstrādē attiecībā uz
 kibernoziedzību, bērnu seksuālo izmantošanu tiešsaistē un
 krāpšanos ar maksājumu kartēm un citiem tiešsaistes draudiem;
 noteikt vājās vietas un procesuālās nepilnības, uz ko
 balstīt drošākas politikas un produktu izstrādi.
 3. UZLABOJUMS – veidot un
 uzturēt uzticamas attiecības ar tiesībaizsardzības kopienu
 (EMPACT, CIRCAMP, EUCTF, VGT); pārvaldīt EC3 un ELO
 tīkla operatīvās saiknes, nodrošinot pienācīgu
 komunikāciju un iesaisti; veidot daudznozaru uzticības tīklus,
 iesaistot tiesībaizsardzības jomu, ražotājus,
 akadēmiskās aprindas un pilsoniskās sabiedrības
 organizācijas nolūkā uzlabot reaģēšanu uz kibernoziedzību
 operatīvajā un stratēģiskajā līmenī.
 4. JAUNS – kļūt
 par kopsaucēju kibernoziedzības izmeklētājiem ES –
 informēt par ES viedokļiem, nostājām un gūtajiem
 rezultātiem kibernoziedzības jomā; kļūt par ES
 centrālo biroju kibernoziedzības lietās; koordinēt ES
 dalībvalstu un ES aģentūru ieguldījumu interneta
 pārvaldībā un veicināt pieeju standartizēšanu un labas
 prakses pieņemšanu kibernoziedzības jautājumos.
 5. JAUNS –
 pārvaldīt un attīstīt tiešsaistes sadarbības platformu
 (SPACE), kas ļauj vienkāršāk veikt stratēģisko
 un tehnisko zināšanu un speciālo zināšanu apmaiņu starp
 tiesībaizsardzības un privāto sektoru kibernoziedzības,
 bērnu seksuālās izmantošanas tiešsaistē un krāpšanās
 ar maksājumu kartēm jautājumos.
 6. JAUNS – sniegt
 īpaši pielāgotu jaunāko informāciju par
 jaunākajām noziedzības tendencēm, tehnoloģijas
 jauninājumiem un citu attiecīgu informāciju, kad tā
 kļūst aktuāla. To iegūst aktīvā partnerība
 ar pētniecības institūtiem, akadēmiskajām
 aprindām un ražošanas nozares partneriem.
 Lielāks
 resursu palielinājums kļūs iespējams, kad tiesiskais
 regulējums pieļaus privāto pušu labāku iesaisti.
 Resursi
 2014. gads (+ 2 AD5 un 1 AD7) = 8 pagaidu darbinieki
 Stratēģija:
 +1 vecākais speciālists AD7
 Lai „praktiski
 iegūtu plašāku informāciju”, tiek prasīts 1 vecākais
 stratēģijas analītiķis. Būtiskā
 atšķirībā no Eiropola tradicionālā
 stratēģiskās analīzes amata, kas galvenokārt izmanto
 tiesībaizsardzības informāciju, kibernoziedzības
 informāciju ļoti bieži iegūst no aktīvām
 partnerattiecībām ar tādām struktūrām kā
 akadēmiskās aprindas, zinātniskie pētnieki un
 apdrošināšanas sabiedrības, un to izmanto, lai paredzētu
 tendences un draudus kibernoziedzības jomā un attiecīgi
 virzītu stratēģiju. Šā iemesla dēļ šim amatam
 nepieciešams pavisam citāds kompetenču kopums nekā
 tradicionāli tiek prasīts Eiropola analītiķiem. Spēja
 veikt draudu pareizu novērtējumu un attiecīgi virzīt
 stratēģiju kibernoziedzības jomā ir EC3
 pasākumu būtisks veiksmes faktors. Augstāks amata līmenis
 ir nepieciešams, lai sniegtu ievirzi grupai, nodrošinot saskanīgus un
 mērķtiecīgus atbilstošas kvalitātes analīzes
 produktus.
 Informācija: + 2 speciālisti AD5
 Padomes
 secinājumos tika pamatota arī nepieciešamība pēc
 darbiniekiem, lai īstenotu nepieciešamos EC3 informācijas un
 saziņas pasākumus. Lielākā daļa informācijas par
 kibernoziedzību tiek iegūta no avotiem ārpus
 tiesībaizsardzības jomas. Ja EC3 vēlas dot atskaites
 punktu šajā jomā un sniegt pievienoto vērtību
 operatīvajām darbībām, nepieciešams veidot ciešas
 attiecības un sadarbību ar citiem partneriem, kurus skar
 kibernoziedzības jautājumi. Lai atbalstītu šo darbību, 2014. gadā
 tiek pieprasīts viens informācijas speciālists.
 Turklāt, lai veicinātu saziņu starp
 kibernoziedzības jomas speciālistiem, pilnu potenciālu būs
 jāīsteno Akreditēto kibernoziedzības ekspertu drošajai
 platformai (SPACE). Lai pārvaldītu platformas saturu un
 darbotos kā moderators, 2014. gadā ir nepieciešams viens
 speciālists. Turklāt šis speciālists būs
 iesaistīts uz kibernoziedzību attiecīgu pasākumu, tostarp
 ikgadējās Interpola/Eiropola Kibernoziedzības konferences
 rīkošanā.
 2015. gads (+ 1 AD5 un 1 AD6) = 10 TA
 Stratēģija:
 +1 vecākais speciālists AD6
 Ņemot
 vērā kibernoziedzības jomas sarežģītību un
 dažādību, ir nepieciešami papildu resursi, lai uzraudzītu
 stratēģisko spektru un veiktu augstas kvalitātes, iepriekš
 paredzošus novērtējumus. Šajā darbā liels uzsvars tiks
 likts uz novēršanu, izmantojot daudzdisciplīnu pieeju, kas ietver
 visus attiecīgos partnerus gan politiskajā, gan darbības
 līmenī. Lai aptvertu šo jomu, nepieciešams viens AD7 līmeņa
 vecākais speciālists.
 Informācija: + 1 speciālists AD5
 Kaut arī
 centrs darbosies vidējā apmērā, tiks pieņemts
 darbā vēl viens speciālists, lai paplašinātu EC3
 informācijas pasākumu apmēru. Šā speciālista
 pienākums būs ne vien pārvaldīt attiecības ar
 privātā un publiskā sektora partneriem, bet arī aktīvi
 sniegt informāciju, uz ko balstīt saziņu starp
 iekšējām un dažādām ārējām auditorijām,
 pamatojoties uz EC3 paveikto darbu un gūto pieredzi.
 2016.-2019. gads: (+ 2 AD5) = 12 pagaidu darbinieki
 Papildu darbinieki uzlabos stratēģiskās analīzes
 produktu kvalitāti un sniegšanas ātrumu. Tie arī sniegs atbalstu
 centra informācijas pasākumu uzlabošanai.
 5. Pārvaldība
 Laikposmā no 2014. līdz 2019. gadam tiks
 prasīti tikai divi papildu pagaidu darbinieki. Viena amata vieta
 aizstās Eiropola nodrošināto AD12 amata vietu centra
 pārvaldībai.
 Otra amata vieta atbilst jauno uzdevumu kopumam saistībā ar EC3
 stratēģiskajiem pasākumiem:
 –
 JAUNS – EC3
 programmu valdes pasākumu vadīšana un koordinēšana
 –
 JAUNS – EC3 programmu
 valdes ietvaros izveidotās padomdevējas grupas vadība
 –
 JAUNS –
 koordinācijas un sekretariāta nodrošināšana CIRCAMP, VGT,
 EUCTF, EFC, ECTEG
 Papildus šo uzdevumu pārvaldībai šī amata vieta
 nodrošinās atbilstīgu operatīvo un administratīvo koordināciju
 starp visām EC3 funkcijām. Tā arī nodrošinās,
 ka EC3 darbības tiek saskaņotas ar Eiropola
 stratēģiju un darba plānu.
 2014. – 2019. gads (+1 AD12 un 1 AD7) = 6 pagaidu darbinieki
 [1] OV C115, 4.5.2010., 1. lpp.
 [2] COM(2010) 673 galīgā
 redakcija.
 [3] Eiropols (2011. g.). ES organizētās noziedzības draudu
 novērtējums.
 [4] Eiropols (2013. g.). Smagās un organizētās
 noziedzībazs draudu novērtējums (SOCTA).
 [5] Eiropols (2013. g.). Smagās un
 organizētās noziedzībazs draudu novērtējums (SOCTA).
 [6] Eiropols (2011. g.). ES organizētās
 noziedzības draudu novērtējums.
 [7] UNOCD (2010. g.) tiek lēsts, ka
 “Eiropā no cilvēku tirdzniecības cietuši 140 000
 cilvēku, bet viņu izmantotāju gūto bruto gada ienākumu
 apmērs ir 3 miljardi ASV dolāru. Vidēji ekspluatācija
 ilgst divus gadus, kas nozīmē, ka ik gadu ir vairāk nekā 70 000 jaunu
 gadījumu. Šī tendence šķiet stabila.”
 [8] Kā liecina Eiropas Narkotiku un narkomānijas
 uzraudzības centra 2012. gada ziņojums par situāciju
 narkomānijas jomā Eiropā, narkotiku izraisītie nāves
 gadījumi 2011. gadā veidoja 4 % no visiem Eiropas
 iedzīvotāju nāves gadījumiem vecuma grupā no 15 līdz
 39 gadiem, un tiek lēsts, ka 1,4 miljoni Eiropas
 iedzīvotāju ir opioīdu lietotāji.
 [9] UNOCD (2010. g.) konstatēts, ka
 “dokumentētās atļautās šaujamieroču tirdzniecības
 apjoms pasaulē 2006. gadā tika lēsts aptuveni 1,58 miljardu
 ASV dolāru apmērā, savukārt neuzskaitīti, bet
 likumīgi darījumi ienesuši vēl aptuveni 100 miljonus ASV
 dolāru. Visbiežāk minētā aplēse par
 nelikumīgā tirgus apjomu ir 10-20 % no likumīgā tirgus
 apjoma, kas gadā veido aptuveni 170 miljonus līdz 320 miljonus
 ASV dolāru."
 [10] Tiek lēsts, ka korupcija ES ekonomikai gadā
 nodara 120 miljardus euro lielus zaudējumus, skatīt COM(2011) 308
 galīgā redakcija.
 [11] Kā liecina Eiropola ES organizētās
 noziedzības 2011. gada draudu novērtējums, 2009. gadā
 organizētās noziedzības grupas, krāpjoties ar
 maksājumu kartēm, guva ieņēmumus vairāk kā 1,5 miljardu
 euro apmērā.
 [12] Saskaņā ar UNOCD aplēsēm,
 noziedzīgās darbībās gūtie ieņēmumi (tostarp
 izvairoties no nodokļu maksāšanas) 2009. gadā veidoja 2,1 miljardus
 ASV dolāru, no kuriem, kā tiek lēsts, 70 % ir
 legalizēti.
 [13] Eiropola Smagās un organizētās
 noziedzības draudu novērtējumā (SOCTA (2013))
 konstatēts, ka kibernoziedzība skar visas dalībvalstis.
 Pētījumā ir izmantoti Eiropas Komisijas veikti
 pētījumi, kuros konstatēts, ka 8 % no interneta
 lietotājiem ES ir saskārušies ar identitātes zādzību
 un 12 % ir cietuši no kāda tiešsaistes krāpšanas veida.
 Turklāt ļaunprātīga programmatūra skar miljoniem
 mājsaimniecību, un ar kibernoziedzību saistītas banku
 krāpšanas kopējais apjoms katru gadu pieaug.
 [14] ES Iekšējās drošības stratēģija
 darbībā — pieci soļi pretim drošākai Eiropai. COM(2010)
 673 galīgā redakcija. 2011. gada ES dalībvalstīs
 notika 174 teroristu uzbrukumi. Te-SAT 2012.
 [15] Eirobarometra 77. apsekojums, 2012. gada pavasaris.
 [16] Eirobarometra 77. apsekojums, 2012. gada pavasaris. 27%
 Eiropas iedzīvotāju minēja, ka ES iestādēm
 turpmākajos gados būtu jāliek lielāks uzsvars uz
 cīņu pret noziedzību.
 [17] Īpašais Eirobarometra 390. apsekojums par
 kiberdrošību, 2012. gada jūlijs. 74 % respondentu
 piekrīt, ka pēdējā gada laikā risks kļūt par
 kibernozieguma upuri ir pieaudzis.
 [18] Eiropas
 Parlamenta, ES Padomes un Eiropas Komisijas kopīgais paziņojums par
 decentralizētajām aģentūrām, 19.7.2012.
 (http://europa.eu/agencies/documents/joint_statement_and_common_approach_2012_lv.pdf)
 [19] SWD (2013)98 final..
 [20] COM(2010) 776 galīgā
 redakcija.
 [21] COM(2013) 172 final.
 [22] OV L 8, 12.1.2001., 1.-22. lpp.
 [23] Konvencija par personu
 aizsardzību attiecībā uz personas datu automātisku
 apstrādi, Strasbūra, 28.1.1981.
 [24] Eiropas Padomes Ministru Komitejas
 Ieteikums Nr. R (87) 15, kas reglamentē personas datu izmantošanu
 policijas sektorā, 17.9.1987.
 [25] OV L 350, 30.12.2008., 60. lpp. Komisija ir
 ierosinājusi aizstāt šo instrumentu ar direktīvu, COM (2012) 10 final.
 [26] Amata vietu galīgais skaits un vispārējais
 budžets ir atkarīgi gan no Komisijas iekšējā pārskata par
 decentralizētajām aģentūrām nepieciešamajiem resursiem
 laikposmam no 2014. līdz 2020. gadam, gan no MFF sarunām,
 īpašu uzmanību pievēršot “reālo vajadzību”
 novērtējumam, ņemot vērā to, ka uz ļoti
 ierobežotajiem budžeta līdzekļiem vienlaikus pretendē
 vairākas vajadzības, un to, ka aģentūrās
 jāievēro darbinieku skaita samazinājums par 5 %.
 [27] OV L 121, 15.5.2009., 37. lpp.
 [28] OV C 316, 27.11.1995., 1. lpp.
 [29] OV L 256, 1.10.2005., 63. lpp.
 [30] OV C 115, 4.5.2010., 1. lpp.
 [31] Ievietot atsauci uz pieņemto direktīvu
 (Priekšlikums: COM (2013) 48 final).
 [32] OV L 8, 12.1.2001., 1. lpp.
 [33] Konvencija par personu aizsardzību
 attiecībā uz personas datu automātisku apstrādi,
 Strasbūra, 28.1.1981.
 [34] Eiropas Padomes Ministru Komitejas
 Ieteikums Nr. R (87) 15, kas reglamentē personas datu izmantošanu
 policijas sektorā, 17.9.1987.
 [35] OV L 350, 30.12.2008., 60. lpp.
 [36] OV L 56, 4.3.1968., 1. lpp.
 [37] OV L 298, 26.10.2012, 1. lpp.
 [38] OV L 136, 31.5.1999., 1. lpp.
 [39] OV L 141, 27.5.2011., 17. lpp.
 [40] OV L 185, 16.7.2005., 35. lpp.
 [41] OV L 362, 31.12.2012., 1. lpp.
 [42] OV 17, 6.10.1958., 385./58. lpp.
 [43] OV L 145, 31.5.2001., 43. lpp.
 [44] OV L 136, 31.5.1999., 15. lpp.
 [45] OV L 292, 15.11.1996., 2. lpp.
 [46] ABM: budžeta līdzekļu vadība pa
 darbības jomām. ABB: budžeta līdzekļu sadale pa
 darbības jomām.
 [47] Kā paredzēts Finanšu regulas 49. panta 6. punkta
 attiecīgi a) vai b) apakšpunktā.
 [48] Stokholmas programma – atvērta un droša Eiropa
 tās pilsoņu un viņu aizsardzības labā, OV C115,4.5.2010.
 [49] Skaidrojumus par pārvaldības veidiem un atsauces
 uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html.
 [50] Kā paredzēts Finanšu regulas 185. pantā.
 [51] Dif. – diferencētās apropriācijas, nedif. –
 nediferencētās apropriācijas.
 [52] EBTA — Eiropas Brīvās tirdzniecības
 asociācija.
 [53] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [54] Esošās budžeta pozīcijas 18.050201, 18.050202, 18.050501
 un 18.050502, kas attiecas uz Eiropolu un CEPOL, tiks aizstātas ar
 vienu budžeta pozīciju.
 [55] N gads ir gads, kurā sāk īstenot
 priekšlikumu/iniciatīvu.
 [56] Amata vietu galīgais skaits un vispārējais budžets
 ir atkarīgi gan no Komisijas iekšējā pārskata par
 decentralizētajām aģentūrām nepieciešamajiem resursiem
 laikposmam no 2014. līdz 2020. gadam, gan no MFF sarunām,
 īpašu uzmanību pievēršot „reālo vajadzību”
 novērtējumam, ņemot vērā to, ka uz ļoti ierobežotajiem
 budžeta līdzekļiem vienlaikus pretendē vairākas
 vajadzības, un to, ka aģentūrās jāievēro
 darbinieku skaita samazinājums par 5 %.
 [57] Šajos skaitļos ir ņemti vērā
 ietaupījumi 17,2 miljonu euro apmērā (10,1 miljons euro
 darbinieku izmaksās un 7,1 miljons euro ēku apsaimniekošanas un
 citās administratīvās izmaksās), ko laikposmā no 2015.
 līdz 2020. gadam paredzēts gūt, CEPOL pievienojot
 Eiropolam.
 [58] Rezultāti ir attiecīgie produkti vai pakalpojumi
 (piemēram, finansēto studentu apmaiņu skaits, uzbūvēto
 ceļu garums kilometros utt.).
 [59] Kā aprakstīts 1.4.2. punktā. „Īpašs(-i)
 mērķis(-i)”.
 [60] N gads ir gads, kurā sāk īstenot
 priekšlikumu/iniciatīvu.
 [61] N gads ir gads, kurā sāk īstenot
 priekšlikumu/iniciatīvu.
 [62] CA — līgumdarbinieki, LA –
 vietējie darbinieki, SNE – valstu norīkotie eksperti, INT
 – aģentūras darbinieki (t.s. intérimaire), SNE = valstu
 norīkotie eksperti.
 [63] Ārštata darbiniekiem paredzēto maksimālo
 summu finansē no darbības apropriācijām
 (kādreizējām “BA” pozīcijām).
 [64] Galvenokārt struktūrfondiem, Eiropas
 Lauksaimniecības fondam lauku attīstībai (ELFLA) un Eiropas
 Zivsaimniecības fondam (EZF).
 [65] CA — līgumdarbinieki, LA –
 vietējie darbinieki, SNE – valstu norīkotie eksperti, INT
 – aģentūras darbinieki (t.s. intérimaire), SNE – valstu
 norīkotie eksperti.
 [66] Ārštata darbiniekiem paredzēto maksimālo
 summu finansē no darbības apropriācijām
 (kādreizējām “BA” pozīcijām).
 [67] Galvenokārt struktūrfondiem, Eiropas
 Lauksaimniecības fondam lauku attīstībai (ELFLA) un Eiropas
 Zivsaimniecības fondam (EZF).
 [68] Skatīt Iestāžu nolīguma 19. un 24. punktu.
 [69] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t. i., bruto summām, no kurām atskaitītas
 iekasēšanas izmaksas 25 % apmērā.